ދިވެހި ::الزخرف - އައްޒުޚްރޫފް\n﴿٢﴾ وَالْكِتَابِ الْمُبِينِ بيان ވެގެންވާ ފޮތް ގަންދެއްވައި وحى ކުރައްވަމެވެ.\n﴿٣﴾ إِنَّا جَعَلْنَاهُ قُرْآنًا عَرَبِيًّا لَّعَلَّكُمْ تَعْقِلُونَ ހަމަކަށަވަރުން، ތިމަންރަސްކަލާނގެ އެފޮތް ލައްވާފައިވަނީ، عرب ބަހުންއޮތް قرآن އެއް ކަމުގައެވެ. އެއީ ތިޔަބައިމީހުން ވިސްނުމަށްޓަކައެވެ.\n﴿٤﴾ وَإِنَّهُ فِي أُمِّ الْكِتَابِ لَدَيْنَا لَعَلِيٌّ حَكِيمٌ އަދި ހަމަކަށަވަރުން، ތިމަންރަސްކަލާނގެ حضرة ގައިވާ މައިފޮތުގައި (އެބަހީ: اللوح المحفوظ ގައި) އެފޮތްވަނީ މަތިވެރިވެގެންވާ حكمة ތެރި ފޮތެއް ކަމުގައެވެ.\n﴿٥﴾ أَفَنَضْرِبُ عَنكُمُ الذِّكْرَ صَفْحًا أَن كُنتُمْ قَوْمًا مُّسْرِفِينَ ފަހެ، ތިޔަބައިމީހުން (كافر ކަމުގައި) ހައްދުފަހަނަޅައިފައިވާ ބަޔަކު ކަމުގައިވީތީވެ، ތިޔަބައިމީހުންނާމެދު ތިމަންރަސްކަލާނގެ قرآن ގެ وعظ ބާވައިނުލައްވައި ދޫކޮށްލައްވަންވީހެއްޔެވެ؟\n﴿٦﴾ وَكَمْ أَرْسَلْنَا مِن نَّبِيٍّ فِي الْأَوَّلِينَ އަދި އިސްވެދިޔަ މީސްތަކުންގެގާތަށް ތިމަންރަސްކަލާނގެ ކިތައްކިތައް ނަބިއްޔުން ފޮނުއްވިން ހެއްޔެވެ؟\n﴿٧﴾ وَمَا يَأْتِيهِم مِّن نَّبِيٍّ إِلَّا كَانُوا بِهِ يَسْتَهْزِئُونَ އަދި އެއުރެން އެބޭކަލަކަށް ފުރައްސާރަކުރާ ކަމުގައިނުވާ އެއްވެސް ނަބިއްޔަކު އެއުރެންގެ ގާތަކަށް ވަޑައެއްނުގަންނަވަތެވެ.\n﴿٨﴾ فَأَهْلَكْنَا أَشَدَّ مِنْهُم بَطْشًا وَمَضَىٰ مَثَلُ الْأَوَّلِينَ ފަހެ، ތިމަންރަސްކަލާނގެ އެބައިމީހުންނަށްވުރެ މާބާރުގަދަ މީހުން ހަލާކު ކުރެއްވީމެވެ. އަދި އިސްވެދިޔަ މީހުންގެ مثال ވޭތުވެހިނގައްޖެއެވެ.\n﴿٩﴾ وَلَئِن سَأَلْتَهُم مَّنْ خَلَقَ السَّمَاوَاتِ وَالْأَرْضَ لَيَقُولُنَّ خَلَقَهُنَّ الْعَزِيزُ الْعَلِيمُ ހަމަކަށަވަރުން، އުޑުތަކާއި، ބިން ހެއްދެވީ ކާކުހޭ، ކަލޭގެފާނު އެއުރެންނާ سؤال ކުރައްވައިފިނަމަ، އެއުރެން ބުނާނެކަން ކަށަވަރެވެ. އެތަކެތި ހެއްދެވީ، عزيز ވަންތަ، މޮޅަށް ދެނެވޮޑިގެންވާ ރަސްކަލާނގެއެވެ.\n﴿١٠﴾ الَّذِي جَعَلَ لَكُمُ الْأَرْضَ مَهْدًا وَجَعَلَ لَكُمْ فِيهَا سُبُلًا لَّعَلَّكُمْ تَهْتَدُونَ އެކަލާނގެއީ، ތިޔަބައިމީހުންނަށް ތަންމައްޗެއްކަމުގައި ބިން ލައްވައި، އަދި އެތާނގައި، ތިޔަބައިމީހުންނަށް މަގުތައް ލެއްވި ރަސްކަލާނގެއެވެ. (އެއީ) ތިޔަބައިމީހުން (ގަސްތުކުރާ ތަންތަނަށް) ދިއުމަށް މަގު އެނގުމަށްޓަކައެވެ.\n﴿١١﴾ وَالَّذِي نَزَّلَ مِنَ السَّمَاءِ مَاءً بِقَدَرٍ فَأَنشَرْنَا بِهِ بَلْدَةً مَّيْتًا ۚ كَذَٰلِكَ تُخْرَجُونَ އަދި އެކަލާނގެއީ، ކަނޑައެޅިގެންވާ މިންވަރަކަށް އުޑުން ފެން ވެއްސެވި ރަސްކަލާނގެއެވެ. ފަހެ، މަރުވެފައިވާ ރަށެއް ތިމަންރަސްކަލާނގެ އެފެނުން ދިރުއްވީމެވެ. ހަމައެފަދައިން، ތިޔަބައިމީހުން (ކަށްވަޅުތަކުން) ނެރުއްވާހުށްޓެވެ.\n﴿١٢﴾ وَالَّذِي خَلَقَ الْأَزْوَاجَ كُلَّهَا وَجَعَلَ لَكُم مِّنَ الْفُلْكِ وَالْأَنْعَامِ مَا تَرْكَبُونَ އަދި އެކަލާނގެއީ، ހުރިހާ ބާވަތެއްގެ ތަކެތި ޖޯޑުޖޯޑަށް ހެއްދެވި ރަސްކަލާނގެއެވެ. އަދި ނައުފަހަރާއި، نعم ސޫފީގެ ތެރެއިން ތިޔަބައިމީހުން ސަވާރުވާނޭތަކެތި، އެކަލާނގެ ތިޔަބައިމީހުންނަށްޓަކައި ލެއްވިއެވެ.\n﴿١٣﴾ لِتَسْتَوُوا عَلَىٰ ظُهُورِهِ ثُمَّ تَذْكُرُوا نِعْمَةَ رَبِّكُمْ إِذَا اسْتَوَيْتُمْ عَلَيْهِ وَتَقُولُوا سُبْحَانَ الَّذِي سَخَّرَ لَنَا هَٰذَا وَمَا كُنَّا لَهُ مُقْرِنِينَ (އެއީ) ތިޔަބައިމީހުން އެތަކެތީގެ ބުރަކަށިމަތީގައި ހަމަޖެހުމަށްޓަކައެވެ. ދެން ތިޔަބައިމީހުން އޭގެމަތީގައި ހަމަޖެހޭހިނދު، ތިޔަބައިމީހުންގެ ވެރިރަސްކަލާނގެ نعمة ހަނދުމަކުރުމަށެވެ. އަދި ތިޔަބައިމީހުން ކިޔުމަށްޓަކައެވެ. އަޅަމެންނަށް މި ތަކެތި خدمة ތެރިކޮށްދެއްވި ރަސްކަލާނގެ ހުސްطاهر ވަންތަކަމާއެވެ! އަދި އަޅަމެންއެކަމަށް ކުޅަދާނަވެގެންވާ ބަޔަކުކަމުގައި ނުވަމުއެވެ.\n﴿١٤﴾ وَإِنَّا إِلَىٰ رَبِّنَا لَمُنقَلِبُونَ އަދި ހަމަކަށަވަރުން، އަޅަމެންގެ ވެރިރަސްކަލާނގެ حضرة އަށް އަޅަމެން رجوع ވާނެކަން ކަށަވަރެވެ.\n﴿١٥﴾ وَجَعَلُوا لَهُ مِنْ عِبَادِهِ جُزْءًا ۚ إِنَّ الْإِنسَانَ لَكَفُورٌ مُّبِينٌ އެއުރެން (އެބަހީ: كافر ވި މީހުން) އެކަލާނގެ އަޅުންގެތެރެއިން ބަޔެއް، އެކަލާނގެ ދަރިންކަމުގައި ހެދޫއެވެ. ހަމަކަށަވަރުން (މިކަންކުރާ) އިންސާނާާއީ، ފާޅުވެގެންހުރި كافر ކަންބޮޑު މީހެއްކަން ކަށަވަރެވެ.\n﴿١٦﴾ أَمِ اتَّخَذَ مِمَّا يَخْلُقُ بَنَاتٍ وَأَصْفَاكُم بِالْبَنِينَ ނުވަތަ އެކަލާނގެ ހެއްދެވި ތަކެތީގެތެރެއިން އެކަލާނގެ ذات ފުޅަށް އަންހެންދަރިން ހިއްޕަވައި، ތިޔަބައިމީހުންނަށް ފިރިހެންދަރިން خاص ކުރެއްވި (ކަމަށް ހީކުރަނީ) ހެއްޔެވެ؟\n﴿١٧﴾ وَإِذَا بُشِّرَ أَحَدُهُم بِمَا ضَرَبَ لِلرَّحْمَٰنِ مَثَلًا ظَلَّ وَجْهُهُ مُسْوَدًّا وَهُوَ كَظِيمٌ رحمن ވަންތަ ރަސްކަލާނގެއަށް އެއުރެންގެ މީހަކު نسبة ކުރިފަދަ ދަރިޔަކު (އެބަހީ: އަންހެން ދަރިޔަކު) ލިބުނުކަމުގެ خبر އެމީހަކަށް ދެވިއްޖެނަމަ، އޭނާގެ މޫނު އަނދިރިވެގެންދެއެވެ. އޭނާޔަށް އެކަމުގެ ހިތާމަ ލިބިގެންވާ حال ގައެވެ.\n﴿١٨﴾ أَوَمَن يُنَشَّأُ فِي الْحِلْيَةِ وَهُوَ فِي الْخِصَامِ غَيْرُ مُبِينٍ އަދި (اللَّه އަށް އެއުރެން އެ نسبة ކުރަނީ) ގަހަނާ އަޅުވައި، ބޮޑުކުރާ މީހަކު ހެއްޔެވެ؟ އަދި އޭނާއީ، ދެކޮޅުވެރިކަމެއް ދިމާވާހިނދު حجّة ބަޔާން ނުކުރެވޭ މީހެކެވެ.\n﴿١٩﴾ وَجَعَلُوا الْمَلَائِكَةَ الَّذِينَ هُمْ عِبَادُ الرَّحْمَٰنِ إِنَاثًا ۚ أَشَهِدُوا خَلْقَهُمْ ۚ سَتُكْتَبُ شَهَادَتُهُمْ وَيُسْأَلُونَ އަދި رحمن ވަންތަ ރަސްކަލާނގެ އަޅުންކަމުގައިވާ ملائكة ންނަކީ، އަންހެން ބަޔެއް ކަމުގައި އެއުރެން ހެދީހެއްޔެވެ؟ އެ ملائكة ން ހެއްދެވިއިރު، އެއުރެން حاضر ވެ ތިބީހެއްޔެވެ؟ އެއުރެން އެ ހެކިވާހެކިވުން، ނިކަންހުރެ ލިޔުއްވާހުށްޓެވެ. އަދި (آخرة ދުވަހުން) އެއުރެންނާ سؤال ކުރައްވާހުށްޓެވެ.\n﴿٢٠﴾ وَقَالُوا لَوْ شَاءَ الرَّحْمَٰنُ مَا عَبَدْنَاهُم ۗ مَّا لَهُم بِذَٰلِكَ مِنْ عِلْمٍ ۖ إِنْ هُمْ إِلَّا يَخْرُصُونَ އަދި އެއުރެން ބުނޫއެވެ. رحمن ވަންތަ ރަސްކަލާނގެ އިރާދަކުރެއްވިނަމަ، ތިމަންމެން އެ ملائكة ންނަކަށް އަޅުކަމެއް ނުކުރީމުހެވެ. އެކަމާމެދު އެއުރެންނަށް އެއްވެސް އެނގުމެއް ނުވެތެވެ. އެއުރެން ދޮގުހަދާ ބަޔަކުކަމުގައި މެނުވީ ނުވެތެވެ.\n﴿٢١﴾ أَمْ آتَيْنَاهُمْ كِتَابًا مِّن قَبْلِهِ فَهُم بِهِ مُسْتَمْسِكُونَ ނުވަތަ އޭގެކުރިން (އެބަހީ: قرآن ގެ ކުރިން) ތިމަންރަސްކަލާނގެ އެއުރެންނަށް ފޮތެއް ދެއްވައި، ފަހެ، އެއުރެން އެފޮތުގައި ހިފަހައްޓަނީ ހެއްޔެވެ؟\n﴿٢٢﴾ بَلْ قَالُوا إِنَّا وَجَدْنَا آبَاءَنَا عَلَىٰ أُمَّةٍ وَإِنَّا عَلَىٰ آثَارِهِم مُّهْتَدُونَ އަދި ކިއެއްތަ! އެއުރެން ބުނޫއެވެ. ތިމަންމެންގެ ކާބަފައިން دين އެއްގެ މަތީގައި ވަނިކޮށް ތިމަންމެން ހަމަކަށަވަރުން، ދުށީމުއެވެ. އަދި ހަމަކަށަވަރުން، އެއުރެންގެ أثر ތަކުގެ މަތީގައި ތިމަންމެން ހިނގަނީއެވެ.\n﴿٢٣﴾ وَكَذَٰلِكَ مَا أَرْسَلْنَا مِن قَبْلِكَ فِي قَرْيَةٍ مِّن نَّذِيرٍ إِلَّا قَالَ مُتْرَفُوهَا إِنَّا وَجَدْنَا آبَاءَنَا عَلَىٰ أُمَّةٍ وَإِنَّا عَلَىٰ آثَارِهِم مُّقْتَدُونَ އަދި ހަމައެފަދައިން އެރަށެއްގައި ތިބި ތަނަވަސްކަމުގައި ހައްދުފަހަނަޅައި ގޮސްފައިވާ މީހުން ހަމަކަށަވަރުން، ތިމަންމެންގެ ކާބަފައިން دين އެއްގެ މަތީގައި ވަނިކޮށް ތިމަންމެން ދުށީމުއޭ އަދި ހަމަކަށަވަރުން، އެއުރެންގެ أثر ތަކުގެ މަތީގައި ތިމަންމެން تبع ވެގެން ހިނގަމުއޭ ނުބުނާ އެއްވެސް ރަށަކަށް إنذار ކުރެއްވުމަށް ކަލޭގެފާނުގެ ކުރިން ތިމަންރަސްކަލާނގެ އެއްވެސް رسول އަކު ނުފޮނުއްވަމެވެ.\n﴿٢٤﴾ ۞ قَالَ أَوَلَوْ جِئْتُكُم بِأَهْدَىٰ مِمَّا وَجَدتُّمْ عَلَيْهِ آبَاءَكُمْ ۖ قَالُوا إِنَّا بِمَا أُرْسِلْتُم بِهِ كَافِرُونَ އެބޭކަލަކު ވިދާޅުވިއެވެ. ތިޔަބައިމީހުންގެ ކާބަފައިން އެ دين އެއްގެ މަތީގައި ވަނިކޮށް ތިޔަބައިމީހުން ދުށް دين އަށްވުރެ حق ކަންބޮޑު دين އަކާއިގެން ތިޔަބައިމީހުންގެ ގާތަށް، ތިމަންކަލޭގެފާނު ވަޑައިގަތްކަމުގައިވިޔަސް ހެއްޔެވެ؟ އެއުރެން ބުނޫއެވެ. ހަމަކަށަވަރުން، އެ دين އަކާއިގެން ތިޔަބޭކަލުން ފޮނުއްވެވި دين އަށް ތިމަންމެންވަނީ كافر ވެގެންނެވެ.\n﴿٢٥﴾ فَانتَقَمْنَا مِنْهُمْ ۖ فَانظُرْ كَيْفَ كَانَ عَاقِبَةُ الْمُكَذِّبِينَ ފަހެ، ތިމަންރަސްކަލާނގެ އެއުރެންގެކިބައިން ބަދަލުހިއްޕެވީމެވެ. ފަހެ، ދޮގުކުރާ މީހުންގެ ނިމުންވަނީ ކޮންފަދައަކުންކަން ކަލޭގެފާނު ދެކެވަޑައިގަންނަވާށެވެ!\n﴿٢٦﴾ وَإِذْ قَالَ إِبْرَاهِيمُ لِأَبِيهِ وَقَوْمِهِ إِنَّنِي بَرَاءٌ مِّمَّا تَعْبُدُونَ إبراهيم ގެފާނު، އެކަލޭގެފާނުގެ ބައްޕައަށާއި، އެކަލޭގެފާނުގެ قوم ގެމީހުންނަށް ވިދާޅުވިހިނދު ހަނދުމަކުރާށެވެ! ހަމަކަށަވަރުން، ތިޔަބައިމީހުން އަޅުކަންކޮށްއުޅޭ ތަކެތިން ތިމަންކަލޭގެފާނު ބަރީއަވެގެންވަމެވެ.\n﴿٢٧﴾ إِلَّا الَّذِي فَطَرَنِي فَإِنَّهُ سَيَهْدِينِ އިސްވެދިޔަ مثال އަކާނުލައި ތިމަން ހެއްދެވި ރަސްކަލާނގެ މެނުވީއެވެ. ފަހެ، ހަމަކަށަވަރުން، އެކަލާނގެ ތިމަންކަލޭގެފާނަށް ތެދުމަގު ދައްކަވާނެތެވެ.\n﴿٢٨﴾ وَجَعَلَهَا كَلِمَةً بَاقِيَةً فِي عَقِبِهِ لَعَلَّهُمْ يَرْجِعُونَ އަދި އެބަސްފުޅު (އެބަހީ: لاإله إلاّاللَّه މި كلمة ފުޅު) އެކަލޭގެފާނުގެ ދަރިކޮޅުގައި ދެމިއޮންނާނޭ ބަސްފުޅެއްކަމުގައި ލެއްވިއެވެ. އެއީ اللَّه ގެ މަގަށް އެއުރެން رجوع ވުމަށްޓަކައެވެ.\n﴿٢٩﴾ بَلْ مَتَّعْتُ هَٰؤُلَاءِ وَآبَاءَهُمْ حَتَّىٰ جَاءَهُمُ الْحَقُّ وَرَسُولٌ مُّبِينٌ އަދި ކިއެއްތަ! ތިމަންރަސްކަލާނގެ މިބައިމީހުންނާއި، އެއުރެންގެ ކާބަފައިން އަރާމުގައި އުޅުމަށް ލެހެއްޓެވީމެވެ. حق ފޮތާއި، بيان ކޮށްދެއްވާ رسول އަކު އެއުރެންގެގާތަށް ވަޑައިގެންފުމަށް ދާނދެނެވެ.\n﴿٣٠﴾ وَلَمَّا جَاءَهُمُ الْحَقُّ قَالُوا هَٰذَا سِحْرٌ وَإِنَّا بِهِ كَافِرُونَ އަދި حق ފޮތް (އެބަހީ: ކީރިތި قرآن) އެއުރެންގެ ގާތަށް އައިހިނދު، އެއުރެން ބުނޫއެވެ. މިއީ ޖާދޫއެކެވެ. އަދި ހަމަކަށަވަރުން، ތިމަންމެންވަނީ، އެއަށް كافر ވެގެންނެވެ.\n﴿٣١﴾ وَقَالُوا لَوْلَا نُزِّلَ هَٰذَا الْقُرْآنُ عَلَىٰ رَجُلٍ مِّنَ الْقَرْيَتَيْنِ عَظِيمٍ އަދި އެއުރެން ބުނޫއެވެ. އެ ދެރަށުގެ (އެބަހީ: مكة އާއި، طائف ގެ) މީހުންކުރެ، މާތްމީހަކަށް މި قرآن ބާވައިނުލެއްވީ ކީއްވެގެން ހެއްޔެވެ؟\n﴿٣٢﴾ أَهُمْ يَقْسِمُونَ رَحْمَتَ رَبِّكَ ۚ نَحْنُ قَسَمْنَا بَيْنَهُم مَّعِيشَتَهُمْ فِي الْحَيَاةِ الدُّنْيَا ۚ وَرَفَعْنَا بَعْضَهُمْ فَوْقَ بَعْضٍ دَرَجَاتٍ لِّيَتَّخِذَ بَعْضُهُم بَعْضًا سُخْرِيًّا ۗ وَرَحْمَتُ رَبِّكَ خَيْرٌ مِّمَّا يَجْمَعُونَ ކަލޭގެފާނުގެ ވެރިރަސްކަލާނގެ رحمة ބަހައިދެނީ އެއުރެން ހެއްޔެވެ؟ (އެބަހީ: އެއުރެން ބޭނުން މީހަކަށް ނަބީކަންދެނީ އެއުރެން ހެއްޔެވެ؟) ދުނިޔޭގެ ދިރިއުޅުމުގައި އެއުރެންގެމެދުގައި ދިރިއުޅުމުގެ ކަންތައްތައް ބެއްސެވީ ތިމަންރަސްކަލާނގެއެވެ. އަދި ތިމަންރަސްކަލާނގެ އެއުރެންކުރެ ބައެއްމީހުން، އަނެއްބައިމީހުންގެ މައްޗަށް ދަރަޖަތަކަކަށް އުފުއްލެވީމެވެ. (އެއީ) އެއުރެންކުރެ އެއްބަޔަކު އަނެއްބަޔެއްގެ خدمة ތެރިކަން ހިފުމަށްޓަކައެވެ. އަދި ކަލޭގެފާނުގެ ވެރިރަސްކަލާނގެ رحمة އެއުރެން އެއްކުރާތަކެއްޗަށްވުރެ ހެޔޮކަން ބޮޑެވެ.\n﴿٣٣﴾ وَلَوْلَا أَن يَكُونَ النَّاسُ أُمَّةً وَاحِدَةً لَّجَعَلْنَا لِمَن يَكْفُرُ بِالرَّحْمَٰنِ لِبُيُوتِهِمْ سُقُفًا مِّن فِضَّةٍ وَمَعَارِجَ عَلَيْهَا يَظْهَرُونَ އަދި (كافر ކަމުގައި) މީސްތަކުން އެއް أمّة އެއްކަމުގައި ނުވާނެނަމަ، رحمن ވަންތަ ރަސްކަލާނގެއަށް كافر ވާ މީހުންގެ ގެތަކުގެ ފުރާޅުތައް ރިހިން ލައްވައި، އަދި އެއުރެން އަރައިފައިބާ ސިޑިތައް (ރިހިން) ލެއްވީމުހެވެ.\n﴿٣٤﴾ وَلِبُيُوتِهِمْ أَبْوَابًا وَسُرُرًا عَلَيْهَا يَتَّكِئُونَ އަދި އެއުރެންގެ ގެތަކުގެ ދޮރުތަކާއި، އެއުރެން ލެނގިލައިގެން ތިބޭ އެނދުތައްވެސް (ރިހިން) ލެއްވީމުހެވެ.\n﴿٣٥﴾ وَزُخْرُفًا ۚ وَإِن كُلُّ ذَٰلِكَ لَمَّا مَتَاعُ الْحَيَاةِ الدُّنْيَا ۚ وَالْآخِرَةُ عِندَ رَبِّكَ لِلْمُتَّقِينَ އަދި (އެތަކެއްޗަށް) ޒީނަތްތެރިކަން ލެއްވީމުހެވެ. އެހުރިހާ ތަކެއްޗަކީ، ދުނިޔޭގެ ދިރިއުޅުމުގެ ވަގުތީ އަރާމެއްކަމުގައިނޫނީ ނުވެެތެވެ. އަދި ކަލޭގެފާނުގެ ވެރިރަސްކަލާނގެ حضرة ގައި تقوى ވެރިންނަށް آخرة ގެ نعمة ހުށްޓެވެ.\n﴿٣٦﴾ وَمَن يَعْشُ عَن ذِكْرِ الرَّحْمَٰنِ نُقَيِّضْ لَهُ شَيْطَانًا فَهُوَ لَهُ قَرِينٌ رحمن ވަންތަ ރަސްކަލާނގެ ހަނދުމަކުރުމަށް ކަނުވެގަންނަ މީހާއަށް ތިމަންރަސްކަލާނގެ شيطان އެއް ފާކުރައްވާހުށީމެވެ. ފަހެ، شيطان އާ އޭނާޔާ ވަކިނުވެ، އެކުގައި އުޅޭނެތެވެ.\n﴿٣٧﴾ وَإِنَّهُمْ لَيَصُدُّونَهُمْ عَنِ السَّبِيلِ وَيَحْسَبُونَ أَنَّهُم مُّهْتَدُونَ އަދި ހަމަކަށަވަރުން، އެ شيطان ން، މީސްތަކުން ތެދުމަގުން އެއްކިބާކުރެތެވެ. އަދި އެއުރެން ހީކުރަނީ، އެއުރެންވަނީ ތެދުމަގު ލިބިފައިކަމުގައެވެ.\n﴿٣٨﴾ حَتَّىٰ إِذَا جَاءَنَا قَالَ يَا لَيْتَ بَيْنِي وَبَيْنَكَ بُعْدَ الْمَشْرِقَيْنِ فَبِئْسَ الْقَرِينُ އޭނާ ތިމަންރަސްކަލާނގެ حضرة އަށް އަތުވެއްޖެނަމަ، އެހިނދު އޭނާ ބުނާނެތެވެ. ތިމަންނާޔާ، ކަލެޔާ ދެމެދުގެ ދުރުމިން مشرق އާއި، مغرب އާ ދެމެދުހައި ދުރުމިން ކަމުގައިވާނަމަ، ކޮންފަދަހެއްޔެވެ! ފަހެ، ކަލެޔަކީ ހާދަހާ ނުބައިވެގެންވާ އެކުވެރިޔެކެވެ.\n﴿٣٩﴾ وَلَن يَنفَعَكُمُ الْيَوْمَ إِذ ظَّلَمْتُمْ أَنَّكُمْ فِي الْعَذَابِ مُشْتَرِكُونَ (އެއުރެންނަށް އަންގަވާނެތެވެ.) އަދި ތިޔަބައިމީހުން އަނިޔާވެރިވުމުގެ ސަބަބުން، ތިޔަބައިމީހުން عذاب ގައި ބައިވެރިވުމަކުން މިއަދު ތިޔަބައިމީހުންނަކަށް މަންފާއެއް ނުކުރާނެތެވެ.\n﴿٤٠﴾ أَفَأَنتَ تُسْمِعُ الصُّمَّ أَوْ تَهْدِي الْعُمْيَ وَمَن كَانَ فِي ضَلَالٍ مُّبِينٍ ފަހެ، ބީރުބަޔަކަށް (حق ގެ) އަޑު ކަލޭގެފާނަށް އިއްވެވިދާނެތޯއެވެ؟ ނުވަތަ ކަނުބަޔަކަށް އަދި ފާޅުވެ بيان ވެގެންވާ އުރެދުމެއްގައިވާ ބަޔަކަށް މަގު ދެއްކެވިދާނެތޯއެވެ؟\n﴿٤١﴾ فَإِمَّا نَذْهَبَنَّ بِكَ فَإِنَّا مِنْهُم مُّنتَقِمُونَ ފަހެ، ތިމަންރަސްކަލާނގެ ކަލޭގެފާނު ގެންދަވައިފިނަމަވެސް (އެބަހީ: މަރުގެންނެވި ނަމަވެސް) ފަހެ، ހަމަކަށަވަރުން، ތިމަންރަސްކަލާނގެ އެއުރެންގެ ކިބައިން ބަދަލުހިއްޕަވާ ހުށީމެވެ.\n﴿٤٢﴾ أَوْ نُرِيَنَّكَ الَّذِي وَعَدْنَاهُمْ فَإِنَّا عَلَيْهِم مُّقْتَدِرُونَ ނުވަތަ އެއުރެންނަށް ތިމަންރަސްކަލާނގެ وعد ކުރެއްވި ކަންތައް ކަލޭގެފާނަށް ދައްކަވާހުށީމެވެ. ފަހެ، ހަމަކަށަވަރުން، ތިމަންރަސްކަލާނގެއީ، އެއުރެންގެމައްޗަށް ކުޅަދުންވަންތަ ރަސްކަލާނގެއެވެ.\n﴿٤٣﴾ فَاسْتَمْسِكْ بِالَّذِي أُوحِيَ إِلَيْكَ ۖ إِنَّكَ عَلَىٰ صِرَاطٍ مُّسْتَقِيمٍ ފަހެ، ކަލޭގެފާނަށް އިއްވަވާ وحى އެއްގައި ކަލޭގެފާނު ހިފަހައްޓަވާށެވެ! ހަމަކަށަވަރުން، ކަލޭގެފާނުވަނީ، ސީދާވެގެންވާ ތެދުމަގެއްގެ މަތީގައެވެ.\n﴿٤٤﴾ وَإِنَّهُ لَذِكْرٌ لَّكَ وَلِقَوْمِكَ ۖ وَسَوْفَ تُسْأَلُونَ އަދި ހަމަކަށަވަރުން، އެ قرآن އަކީ ކަލޭގެފާނަށާއި، ކަލޭގެފާނުގެ قوم ގެމީހުންނަށް ލިބުނު شرف އެކެވެ. އަދި ނިކަންހުރެ ތިޔަބައިމީހުންނާ سؤال ކުރައްވާނެތެވެ.\n﴿٤٥﴾ وَاسْأَلْ مَنْ أَرْسَلْنَا مِن قَبْلِكَ مِن رُّسُلِنَا أَجَعَلْنَا مِن دُونِ الرَّحْمَٰنِ آلِهَةً يُعْبَدُونَ އަދި ތިމަންރަސްކަލާނގެ رسول ންގެ ތެރެއިން ކަލޭގެފާނުގެ ކުރިން ތިމަންރަސްކަލާނގެ ފޮނުއްވި رسول ންކުރެން އައްސަވާށެވެ! (އެބަހީ: އެބޭކަލުންގެ شريعة ން ބައްލަވާށެވެ!) رحمن ވަންތަ ރަސްކަލާނގެ މެނުވީ، އަޅުކަންވެވޭ އެހެން إله ންތަކެއް ތިމަންރަސްކަލާނގެ ލެއްވިންހެއްޔެވެ؟\n﴿٤٦﴾ وَلَقَدْ أَرْسَلْنَا مُوسَىٰ بِآيَاتِنَا إِلَىٰ فِرْعَوْنَ وَمَلَئِهِ فَقَالَ إِنِّي رَسُولُ رَبِّ الْعَالَمِينَ ހަމަކަށަވަރުން، ތިމަންރަސްކަލާނގެ آية ތަކާއިގެން، فرعون އާއި، އޭނާގެ قوم ގެ ބޮޑުންގެ ގާތަށް ތިމަންރަސްކަލާނގެ موسى ގެފާނު ފޮނުއްވީމެވެ. ފަހެ، އެކަލޭގެފާނު ވިދާޅުވިއެވެ. ހަމަކަށަވަރުން، ތިމަންކަލޭގެފާނީ، عالم ތަކުގެ ވެރިރަސްކަލާނގެ رسول އަކީމެވެ.\n﴿٤٧﴾ فَلَمَّا جَاءَهُم بِآيَاتِنَا إِذَا هُم مِّنْهَا يَضْحَكُونَ ފަހެ، އެކަލޭގެފާނު ތިމަންރަސްކަލާނގެ آية ތަކާއިގެން އެއުރެންގެގާތަށް ވަޑައިގަތްހިނދު، އެހާރުން އެ آية ތަކާމެދު، އެއުރެން މަލާމާތްކޮށް، ހެނއެވެ.\n﴿٤٨﴾ وَمَا نُرِيهِم مِّنْ آيَةٍ إِلَّا هِيَ أَكْبَرُ مِنْ أُخْتِهَا ۖ وَأَخَذْنَاهُم بِالْعَذَابِ لَعَلَّهُمْ يَرْجِعُونَ އަދި އެއުރެންނަށް ތިމަންރަސްކަލާނގެ ދެއްކެވި ކޮންމެ معجزة އެއް، އެފަދަ އަނެއް معجزة އަކަށްވުރެ މާބޮޑުކަމުގައި މެނުވީ ނުދައްކަވަމެވެ. އަދި ތިމަންރަސްކަލާނގެ އެއުރެންނަށް عذاب ދެއްވައި، ހިއްޕެވީމެވެ. (އެއީ) އެއުރެން (كافر ކަމުން) رجوع ވުމަށްޓަކައެވެ.\n﴿٤٩﴾ وَقَالُوا يَا أَيُّهَ السَّاحِرُ ادْعُ لَنَا رَبَّكَ بِمَا عَهِدَ عِندَكَ إِنَّنَا لَمُهْتَدُونَ އެއުރެން ބުނޫއެވެ. އޭ ޖާދޫވެރިޔާއެވެ! އެކަލާނގެ ކަލޭގެފާނަށް عهد ވެވޮޑިގެންނެވި ކަންތައް ތިމަންމެންނަށް ދެއްވުމަށްއެދި ކަލޭގެފާނުގެ ވެރިރަސްކަލާނގެއަށް دعاء ކުރައްވައި ބައްލަވާށެވެ! ހަމަކަށަވަރުން، ތިމަންމެން ވާހުށީ ތެދުމަގުލިބިގެންވާ ބަޔަކު ކަމުގައެވެ.\n﴿٥٠﴾ فَلَمَّا كَشَفْنَا عَنْهُمُ الْعَذَابَ إِذَا هُمْ يَنكُثُونَ ފަހެ، ތިމަންރަސްކަލާނގެ އެއުރެންގެ ކިބައިން عذاب ފިއްލަވައިފިހިނދު، އެހާރުން އެއުރެން عهد އުވައިލަތެވެ.\n﴿٥١﴾ وَنَادَىٰ فِرْعَوْنُ فِي قَوْمِهِ قَالَ يَا قَوْمِ أَلَيْسَ لِي مُلْكُ مِصْرَ وَهَٰذِهِ الْأَنْهَارُ تَجْرِي مِن تَحْتِي ۖ أَفَلَا تُبْصِرُونَ އަދި فرعون އޭނާގެ قوم ގެމީހުންގެ ތެރޭގައި ހުރެ ގޮވައިލިއެވެ. އޭނާ ބުންޏެވެ. އޭ އަހުރެންގެ قوم ގެމީހުންނޭވެ! مصر ގެ ވެރިކަންވަނީ ތިމަންނާއަކަށް ނޫންހެއްޔެވެ؟ އަދި މި ކޯރުތައް ތިމަންގެ ދަށުން ހިނގަހިނގާ ހުރެތެވެ. ފަހެ، ތިޔަބައިމީހުންނަށް ނުފެންނަނީ ހެއްޔެވެ؟\n﴿٥٢﴾ أَمْ أَنَا خَيْرٌ مِّنْ هَٰذَا الَّذِي هُوَ مَهِينٌ وَلَا يَكَادُ يُبِينُ އަދި ކީއްހެއްޔެވެ؟ މިހިރަ ދެރަނިކަމެތި މީހާއަށްވުރެ (އެބަހީ: موسى ގެފާނަށްވުރެ) ތިމަން މާމޮޅެވެ. އޭނާއީ، ދައްކާ ވާހަކަ بيان ކޮށްދިނުމާ ގާތްވެސް ނުކުރެވޭ މީހެކެވެ.\n﴿٥٣﴾ فَلَوْلَا أُلْقِيَ عَلَيْهِ أَسْوِرَةٌ مِّن ذَهَبٍ أَوْ جَاءَ مَعَهُ الْمَلَائِكَةُ مُقْتَرِنِينَ ފަހެ، އޭނާގެ މައްޗަށް ރަނުގެ އުޅާތަކެއް ބާވައިނުލެއްވީ ކީއްވެގެން ހެއްޔެވެ؟ ނުވަތަ އޭނާއާއެކުގައި އެހީތެރިވާނެ ملائكة ން ވަޑައިނުގަތީ ކީއްވެގެން ހެއްޔެވެ؟\n﴿٥٤﴾ فَاسْتَخَفَّ قَوْمَهُ فَأَطَاعُوهُ ۚ إِنَّهُمْ كَانُوا قَوْمًا فَاسِقِينَ ފަހެ، އޭނާ (އެބަހީ: فرعون) އޭނާގެ قوم ގެމީހުން ހައްލައިލިއެވެ. ދެން އެއުރެން އޭނާޔަށް ކިޔަމަންވޫއެވެ. ހަމަކަށަވަރުން، އެއުރެންވީ، فاسق ވެގެންވާ ބަޔަކު ކަމުގައެވެ.\n﴿٥٥﴾ فَلَمَّا آسَفُونَا انتَقَمْنَا مِنْهُمْ فَأَغْرَقْنَاهُمْ أَجْمَعِينَ ފަހެ، ތިމަންރަސްކަލާނގެ ކޯފާވެވޮޑިގެންވާގޮތަށް، އެއުރެން ކަންތައް ކުރިހިނދު، ތިމަންރަސްކަލާނގެ އެއުރެންގެކިބައިން ބަދަލުހިއްޕެވީމެވެ. ފަހެ، ތިމަންރަސްކަލާނގެ އެއުރެން އެންމެން غرق ކުރެއްވީމެވެ.\n﴿٥٦﴾ فَجَعَلْنَاهُمْ سَلَفًا وَمَثَلًا لِّلْآخِرِينَ ފަހެ، (كافر ވި) އެހެންމީހުންނަށް عبرة އެއް ކަމުގައްޔާއި، مثال އެއް ކަމުގައި ތިމަންރަސްކަލާނގެ އެއުރެން ލެއްވީމެވެ.\n﴿٥٧﴾ ۞ وَلَمَّا ضُرِبَ ابْنُ مَرْيَمَ مَثَلًا إِذَا قَوْمُكَ مِنْهُ يَصِدُّونَ مريم ގެފާނުގެ ދަރިކަލުންގެ ވާހަކަ مثال އެއްގެ ގޮތުގައި ކިޔައިދެއްވިހިނދު، އެހާރުން އެކަންތަކާމެދު ކަލޭގެފާނުގެ قوم ގެމީހުން މަލާމާތްކޮށް ހަޅޭލަވަތެވެ.\n﴿٥٨﴾ وَقَالُوا أَآلِهَتُنَا خَيْرٌ أَمْ هُوَ ۚ مَا ضَرَبُوهُ لَكَ إِلَّا جَدَلًا ۚ بَلْ هُمْ قَوْمٌ خَصِمُونَ އަދި އެއުރެން ބުނޫއެވެ. ރަނގަޅީ، ތިމަންމެންގެ إله ންތައް ހެއްޔެވެ؟ ނުވަތަ އެކަލޭގެފާނު ހެއްޔެވެ؟ ކަލޭގެފާނާ جدل ކުރުމަށް މެނުވީ އެއުރެން އެ مثال ނުޖަހަތެވެ. އަދި ކިއެއްތަ! އެއުރެންނީ ހަމަދެކޮޅުވެރިކަން ބޮޑު ބަޔެކެވެ.\n﴿٥٩﴾ إِنْ هُوَ إِلَّا عَبْدٌ أَنْعَمْنَا عَلَيْهِ وَجَعَلْنَاهُ مَثَلًا لِّبَنِي إِسْرَائِيلَ ތިމަންރަސްކަލާނގެ، އެކަލޭގެފާނަށް نعمة ދެއްވި އަޅަކުކަމުގައި މެނުވީ އެކަލޭގެފާނު ނުވެތެވެ. އަދި إسـرآءيـل ގެދަރިންނަށް عبرة އެއް ކަމުގައި އެކަލޭގެފާނު ލެއްވީމެވެ.\n﴿٦٠﴾ وَلَوْ نَشَاءُ لَجَعَلْنَا مِنكُم مَّلَائِكَةً فِي الْأَرْضِ يَخْلُفُونَ އަދި ތިމަންރަސްކަލާނގެ އިރާދަކުރައްވާނަމަ، ތިޔަބައިމީހުންގެ ބަދަލުގައި ތިޔަބައިމީހުންގެ ފަހަށް، ބިމުގައި ملائكة ން ލައްވައިފީމުހެވެ.\n﴿٦١﴾ وَإِنَّهُ لَعِلْمٌ لِّلسَّاعَةِ فَلَا تَمْتَرُنَّ بِهَا وَاتَّبِعُونِ ۚ هَٰذَا صِرَاطٌ مُّسْتَقِيمٌ އަދި ހަމަކަށަވަރުން، އެކަލޭގެފާނީ، قيامة ވުމުގެ ވަގުތަށް ހުރި علامة އެކެވެ. ފަހެ، ތިޔަބައިމީހުން އެދުވަހާމެދު شك ނުކުރާހުށިކަމެވެ! އަދި ތިޔަބައިމީހުން ތިމަންރަސްކަލާނގެ މަގަށް تبع ވާށެވެ! މިއީ ސީދާވެގެންވާ ތެދުމަގެވެ.\n﴿٦٢﴾ وَلَا يَصُدَّنَّكُمُ الشَّيْطَانُ ۖ إِنَّهُ لَكُمْ عَدُوٌّ مُّبِينٌ އަދި شيطان އާ ތިޔަބައިމީހުން (ތެދުމަގުން) އެއްކިބާކުރިޔަ ނުދޭހުށިކަމެވެ! ހަމަކަށަވަރުން، އެކަލޭގެއީ، ތިޔަބައިމީހުންނަށްހުރި ފާޅުވެގެންވާ عداوة ތެރިޔެކެވެ.\n﴿٦٣﴾ وَلَمَّا جَاءَ عِيسَىٰ بِالْبَيِّنَاتِ قَالَ قَدْ جِئْتُكُم بِالْحِكْمَةِ وَلِأُبَيِّنَ لَكُم بَعْضَ الَّذِي تَخْتَلِفُونَ فِيهِ ۖ فَاتَّقُوا اللَّهَ وَأَطِيعُونِ އަދި عيسى ގެފާނު، ފާޅުވެގެންވާ ހެކިތަކާއިގެން ވަޑައިގެންނެވިހިނދު އެކަލޭގެފާނު ވިދާޅުވިއެވެ. ހަމަކަށަވަރުން، ތިޔަބައިމީހުންގެ ގާތަށް ތިމަންކަލޭގެފާނު މިވަޑައިގަތީ، حكمة އާއިގެންނެވެ. އަދި ތިޔަބައިމީހުން އެކަންތަކާމެދު خلاف ވާ ބައެއް ކަންތައް ތިޔަބައިމީހުންނަށް ބަޔާންކޮށް ދެއްވުމަށްޓަކައެވެ. ފަހެ، ތިޔަބައިމީހުން اللَّه އަށް تقوى ވެރިވާށެވެ! އަދި ތިމަންކަލޭގެފާނަށް ތިޔަބައިމީހުން ކިޔަމަންވާށެވެ!\n﴿٦٤﴾ إِنَّ اللَّهَ هُوَ رَبِّي وَرَبُّكُمْ فَاعْبُدُوهُ ۚ هَٰذَا صِرَاطٌ مُّسْتَقِيمٌ ހަމަކަށަވަރުން، اللَّه އެއީ، ތިމަންގެ ވެރިރަސްކަލާނގެއެވެ. އަދި ތިޔަބައިމީހުންގެވެސް ވެރިރަސްކަލާނގެއެވެ. ފަހެ، ތިޔަބައިމީހުން އެކަލާނގެއަށް އަޅުކަން ކުރާށެވެ! މިއީ ސީދާވެގެންވާ ތެދުމަގެވެ.\n﴿٦٥﴾ فَاخْتَلَفَ الْأَحْزَابُ مِن بَيْنِهِمْ ۖ فَوَيْلٌ لِّلَّذِينَ ظَلَمُوا مِنْ عَذَابِ يَوْمٍ أَلِيمٍ ފަހެ، އެއުރެންގެ މެދުގައި (އެބަހީ: نصارى އިންގެ މެދުގައި) އެކި جماعة ތައް (އެކަލޭގެފާނާމެދު) ދެބަސްވޫއެވެ. ފަހެ، އަނިޔާވެރިވީ މީހުންނަށް ވޭންދެނިވި عذاب ގެދުވަހު ހަލާކާއި ގެއްލުން ހުށްޓެވެ.\n﴿٦٦﴾ هَلْ يَنظُرُونَ إِلَّا السَّاعَةَ أَن تَأْتِيَهُم بَغْتَةً وَهُمْ لَا يَشْعُرُونَ އެއުރެންނަށް ނޭނގިތިއްބައި ކުއްލިޔަކަށް قيامة ވުމުގެ ވަގުތު އަތުވެދާނެކަމަށް މެނުވީ، އެއުރެން انتظار އެއް ނުކުރެތެވެ.\n﴿٦٧﴾ الْأَخِلَّاءُ يَوْمَئِذٍ بَعْضُهُمْ لِبَعْضٍ عَدُوٌّ إِلَّا الْمُتَّقِينَ އެކުވެރިން އެދުވަހުން އެއްބަޔަކު އަނެއްބަޔަކަށް ވާހުށީ دشمن ން ކަމުގައެވެ. تقوى ވެރިން މެނުވީއެވެ.\n﴿٦٨﴾ يَا عِبَادِ لَا خَوْفٌ عَلَيْكُمُ الْيَوْمَ وَلَا أَنتُمْ تَحْزَنُونَ އޭ ތިމަންރަސްކަލާނގެ އަޅުތަކުންނޭވެ! ތިޔަބައިމީހުންގެ މައްޗަކަށް މިއަދު އެއްވެސް ބިރެއް ނެތެވެ. އަދި ހިތާމަކުރާނެ ބަޔަކުކަމުގައިވެސް ތިޔަބައިމީހުން ނުވަމުއެވެ.\n﴿٦٩﴾ الَّذِينَ آمَنُوا بِآيَاتِنَا وَكَانُوا مُسْلِمِينَ އެއުރެންނީ، ތިމަންރަސްކަލާނގެ آية ތަކަށް إيمان ވެ، مسلم ން ކަމުގައިވީ މީހުންނެވެ.\n﴿٧٠﴾ ادْخُلُوا الْجَنَّةَ أَنتُمْ وَأَزْوَاجُكُمْ تُحْبَرُونَ އުފާވެރިކަމުން ފުރިގެންވާ حال، ތިޔަބައިމީހުންނާއި، ތިޔަބައިމީހުންގެ އަނބިން ސުވަރުގެ ވަންނާށެވެ!\n﴿٧١﴾ يُطَافُ عَلَيْهِم بِصِحَافٍ مِّن ذَهَبٍ وَأَكْوَابٍ ۖ وَفِيهَا مَا تَشْتَهِيهِ الْأَنفُسُ وَتَلَذُّ الْأَعْيُنُ ۖ وَأَنتُمْ فِيهَا خَالِدُونَ އެއުރެންގެ ގާތުގައި ރަނުގެ ކަންވާރުތަކާއި، ތަށިތަކާއިގެން ބުރުޖެހޭނެތެވެ. އަދި އެތާނގައި ހިތްއެދޭ، އަދި ލޯތަކަށް އަރާމު ލިބިދޭ ހުރިހާ ތަކެތި ވެއެވެ. އަދި ތިޔަބައިމީހުން އެތާނގައި ދެމިތިބޭނެތެވެ.\n﴿٧٢﴾ وَتِلْكَ الْجَنَّةُ الَّتِي أُورِثْتُمُوهَا بِمَا كُنتُمْ تَعْمَلُونَ އަދި އެއީ ތިޔަބައިމީހުން ކޮށްއުޅުނު ހެޔޮ عمل ތަކުގެ ސަބަބުން ތިޔަބައިމީހުންނަށް މިލްކުކޮށްދެއްވި ސުވަރުގެއެވެ.\n﴿٧٣﴾ لَكُمْ فِيهَا فَاكِهَةٌ كَثِيرَةٌ مِّنْهَا تَأْكُلُونَ އެތާނގައި ތިޔަބައިމީހުން، އެއިން ކައިއުޅުމަށް ގިނަގުނަ މޭވާތައް ވެއެވެ.\n﴿٧٤﴾ إِنَّ الْمُجْرِمِينَ فِي عَذَابِ جَهَنَّمَ خَالِدُونَ ހަމަކަށަވަރުން، ކުށްވެރިން ނަރަކައިގެ عذاب ގައި ދެމިތިބޭނެތެވެ.\n﴿٧٥﴾ لَا يُفَتَّرُ عَنْهُمْ وَهُمْ فِيهِ مُبْلِسُونَ އެއުރެންގެ ކިބައިން އެ عذاب ލުޔެއް ނުކުރައްވާނެތެވެ. އަދި އެއުރެން އެކަމުގައި ތިބޭހުށީ އުންމީދު ކެނޑިފައެވެ.\n﴿٧٦﴾ وَمَا ظَلَمْنَاهُمْ وَلَٰكِن كَانُوا هُمُ الظَّالِمِينَ އަދި ތިމަންރަސްކަލާނގެ އެއުރެންނަކަށް އަނިޔާއެއް ނުކުރައްވަމެވެ. އެހެނެއްކަމަކު (ފާފަކުރުމުގެ ސަބަބުން) އަނިޔާވެރިންކަމުގައިވީ، ހަމަ އެއުރެންނެވެ.\n﴿٧٧﴾ وَنَادَوْا يَا مَالِكُ لِيَقْضِ عَلَيْنَا رَبُّكَ ۖ قَالَ إِنَّكُم مَّاكِثُونَ އެއުރެން ގޮވާނެތެވެ. އޭ مالك ގެފާނެވެ! ތިމަންމެން މަރުގެންނެވުމަށް ކަލޭގެފާނުގެ ވެރިރަސްކަލާނގެ حضرة އަށް ދަންނަވައިދެއްވާށެވެ! އެކަލޭގެފާނު ވިދާޅުވާނެތެވެ. ހަމަކަށަވަރުން، ތިޔަބައިމީހުންނީ (عذاب ގައި) ދެމިތިބޭނޭ ބަޔެކެވެ.\n﴿٧٨﴾ لَقَدْ جِئْنَاكُم بِالْحَقِّ وَلَٰكِنَّ أَكْثَرَكُمْ لِلْحَقِّ كَارِهُونَ ހަމަކަށަވަރުން، ތިމަންރަސްކަލާނގެ، ތިޔަބައިމީހުންނަށް حق دين ގެނެސް ދެއްވީމެވެ. އެހެނެއްކަމަކު، ތިޔަބައިމީހުންކުރެ ގިނަމީހުންވަނީ حق دين އަށް ނުރުހޭ ބަޔަކު ކަމުގައެވެ.\n﴿٧٩﴾ أَمْ أَبْرَمُوا أَمْرًا فَإِنَّا مُبْرِمُونَ ނުވަތަ އެއުރެން (ކަލޭގެފާނު ނެތިކޮށްލުމަށް) ކަމެއް ރޭވީހެއްޔެވެ؟ ފަހެ، ހަމަކަށަވަރުން، ތިމަންރަސްކަލާނގެ (އެއަށްވުރެ މޮޅަށް) ރާއްވަވާ ހުށީމެވެ.\n﴿٨٠﴾ أَمْ يَحْسَبُونَ أَنَّا لَا نَسْمَعُ سِرَّهُمْ وَنَجْوَاهُم ۚ بَلَىٰ وَرُسُلُنَا لَدَيْهِمْ يَكْتُبُونَ ނުވަތަ އެއުރެން ހީކުރަނީ، އެއުރެންގެ ސިއްރު ވާހަކަތަކާއި، އެއުރެންގެ ސިއްރު ސައްލާތައް ތިމަންރަސްކަލާނގެ އައްސަވާވޮޑިގެން ނުވާކަމަށްހެއްޔެވެ؟ އެހެންނަކުން ނޫނެވެ. (އައްސަވާވޮޑިގެންވަމެވެ.) އަދި އެއުރެންގެގާތަށް، ތިމަންރަސްކަލާނގެ ފޮނުއްވާފައިވާ ملائكة ން އެކަންތައް ލިޔުއްވަތެވެ.\n﴿٨١﴾ قُلْ إِن كَانَ لِلرَّحْمَٰنِ وَلَدٌ فَأَنَا أَوَّلُ الْعَابِدِينَ ކަލޭގެފާނު ވިދާޅުވާށެވެ! رحمن ވަންތަ ރަސްކަލާނގެއަށް ދަރިކަލަކުވާނަމަ (އެ ދަރިކަލަކަށް) އެންމެފުރަތަމަ އަޅުކަންކުރާނެ މީހަކީ ތިމަންކަލޭގެފާނެވެ.\n﴿٨٢﴾ سُبْحَانَ رَبِّ السَّمَاوَاتِ وَالْأَرْضِ رَبِّ الْعَرْشِ عَمَّا يَصِفُونَ އެއުރެން ސިފަކުރާ ކަންތަކުން އުޑުތަކާއި، ބިމުގެވެރި، عرش ގެ ވެރިރަސްކަލާނގެ ހުސްطاهر ވެވޮޑިގެންވެއެވެ.\n﴿٨٣﴾ فَذَرْهُمْ يَخُوضُوا وَيَلْعَبُوا حَتَّىٰ يُلَاقُوا يَوْمَهُمُ الَّذِي يُوعَدُونَ ފަހެ، އެއުރެންނަށް وعد ކުރައްވާ ދުވަހާ އެއުރެން ބައްދަލުވެއްޖައުމަށް ދާނދެން، باطل ވާހަކަތައް ދައްކައި، ކުޅިވަރުކުޅެން ކަލޭގެފާނު އެއުރެން ދޫކޮށްލައްވާށެވެ!\n﴿٨٤﴾ وَهُوَ الَّذِي فِي السَّمَاءِ إِلَٰهٌ وَفِي الْأَرْضِ إِلَٰهٌ ۚ وَهُوَ الْحَكِيمُ الْعَلِيمُ އުޑުގައިވެސް إله އަކީ އެކަލާނގެއެވެ. އަދި ބިމުގައިވެސް إله އަކީ އެކަލާނގެއެވެ. އެކަލާނގެއީ، حكيم ވަންތަ، މޮޅަށް ދެނެވޮޑިގެންވާ ރަސްކަލާނގެއެވެ.\n﴿٨٥﴾ وَتَبَارَكَ الَّذِي لَهُ مُلْكُ السَّمَاوَاتِ وَالْأَرْضِ وَمَا بَيْنَهُمَا وَعِندَهُ عِلْمُ السَّاعَةِ وَإِلَيْهِ تُرْجَعُونَ އަދި އުޑުތަކާއި، ބިމާއި، އެދެމެދުގައި ވާހާތަކެއްޗެއް ملك ވެގެންވާ ރަސްކަލާނގެ މަތިވެރިވެވޮޑިގެންފިއެވެ. އަދި قيامة ވުމުގެ ވަގުތު ދެނެވޮޑިގަތުންވަނީ، އެކަލާނގެ حضرة ގައެވެ. އަދި ތިޔަބައިމީހުން އެނބުރި رجوع ކުރައްވާހުށީ އެކަލާނގެ حضرة އަށެވެ.\n﴿٨٦﴾ وَلَا يَمْلِكُ الَّذِينَ يَدْعُونَ مِن دُونِهِ الشَّفَاعَةَ إِلَّا مَن شَهِدَ بِالْحَقِّ وَهُمْ يَعْلَمُونَ އެކަލާނގެ ފިޔަވައި އެއުރެން އަޅުކަންކުރާ ތަކެއްޗަށް شفاعة ތެރިކަމެއް ملك ވެގެނެއް ނުވެތެވެ. އެއުރެން ދެނެތިބެ، حق އަށް ހެކިދިން މީހުން މެނުވީއެވެ.\n﴿٨٧﴾ وَلَئِن سَأَلْتَهُم مَّنْ خَلَقَهُمْ لَيَقُولُنَّ اللَّهُ ۖ فَأَنَّىٰ يُؤْفَكُونَ ހަމަކަށަވަރުން، އެއުރެން ހެއްދެވީ ކާކުތޯ، އެއުރެންނާ ކަލޭގެފާނު سؤال ކުރައްވައިފިނަމަ، އެއުރެން ބުނާނެކަން ކަށަވަރެވެ. اللَّه އެވެ. ފަހެ، އެއުރެން حق ން އެއްކިބާވަނީ ކޮންފަދައަކުން ހެއްޔެވެ؟\n﴿٨٨﴾ وَقِيلِهِ يَا رَبِّ إِنَّ هَٰؤُلَاءِ قَوْمٌ لَّا يُؤْمِنُونَ އަދި އެކަލޭގެފާނު ވިދާޅުވި ވިދާޅުވުން، އެކަލާނގެ ދެނެވޮޑިގެންވެތެވެ. އަޅުގެ ވެރިރަސްކަލާކޮ! ހަމަކަށަވަރުން، މިބައިމީހުންނީ إيمان ނުވާނެ ބަޔެކެވެ.\n﴿٨٩﴾ فَاصْفَحْ عَنْهُمْ وَقُلْ سَلَامٌ ۚ فَسَوْفَ يَعْلَمُونَ ފަހެ، ކަލޭގެފާނު އެއުރެންނާ އެއްކިބާވެ ވަޑައިގަންނަވާށެވެ! އަދި ވިދާޅުވާށެވެ! سلام އެވެ! ފަހެ، ނިކަންހުރެ އެއުރެންނަށް (އެއުރެން ދޮގުކުރިކަމުގެ نتيجة) އެނގޭނެތެވެ.


Masthuvefai in pilot athulaigathee cockpit therein | Mihaaru\nމަސްތުވެފައި އިން ޕައިލެޓް ދުއްވަން އުޅުނީ ކެނެޑާގެ ބަޖެޓް އެއާލައިނެއް ކަމަށްވާ ސަންވިންގެ މަތިންދާ ބޯޓެއް.\nމަސްތުވެފައި އިން ޕައިލެޓް އަތުލައިގަތީ ކޮކްޕިޓުން\n02 ޖެނުއަރީ 2017 - 16:20 1 comment\nއޮޓާވާ (ޖެނުއަރީ 2) - ކެނެޑާގެ މަތިންދާ ބޯޓެއްގެ ކޮކްޕިޓްގައި މަސްތުވެފައި އިން ޕައިލެޓަކު ބޯޓު ނައްޓާލުމުގެ ކުރިން އަތުލައިގެންފި އެވެ.\nއުމުރުން 37 އަހަރުގެ ޕައިލެޓް އަތުލައިގަތްތާ ދެ ގަޑިއިރު ފަހުން ވަނީ އޭނާގެ ހަށިގަނޑުން އެލްކޮހޯލުގެ މިންވަރު ހުއްދަ މިންވަރަށް ވުރެ ތިން ގުނަ އިތުރަށް ހުރި ކަމަށް ދައްކައިފަ އެވެ. މަސްތުވެފައި އިން ޕައިލެޓް ދުއްވަން އުޅުނު ބަޖެޓް އެއާލައިނުގެ ބޯޓު މެކްސިކޯ އަށް ފުރުވާލާފައި ވަނީ އެހެން ޕައިލެޓަކާ އެކު އެވެ.\nސްލޮވާކިއާ ޕައިލެޓް މަސްތުވެފައި އިންކަން ފާހަގަ ކުރެވުނީ އެއާލައިނުގެ ސްޓާފަކަށެވެ. ކަމާ ބެހޭ ފަރާތްތަކުގެ ސަމާލުކަން އެކަން ގެނައުމާ އެކު ޕައިލެޓް ވަނީ ބޯޓުން ބާލައިފަ އެވެ. ޕައިލެޓުގެ މައްޗަށް ވަނީ މަތިންދާ ބޯޓު ނުދުއްވޭ ފަދަ ހާލަތެއްގައި އިނދެ ބޯޓު ދުއްވަން އުޅުމުގެ ދައުވާ އުފުލައިފަ އެވެ.\nކެނެޑާ ފުލުހުން ބުނީ މަސްތުވެފައި ހުރި ޕައިލެޓަކަށް ބޯޓު ދުއްވުމުގެ ފުރުސަތު ކުޑަވާނެ ކަމަށެވެ. ސަބަބަކީ ފްލައިޓް ކްރޫންނާއި ގޭޓް ކުރޫން ޕާސްކޮށްފައި ދާއިރު ޕައިލެޓުންގެ ފަރާތުން އާދަޔާހިލާފު ކަމެއް ފާހަގަ ކުރެވޭ ނަމަ ރިޕޯޓް ކުރާނެތީ ކަމަށެވެ.\nއިތުރު ލިޔުންތައް މަސްތުވާތަކެތި ކެނެޑާ


Han'dhaanun Thankolheh 1 - vNews.mv\nގެއެއްގެ ގޯތިތެެރެއަށް ކަށިވެލި ލާފައި\nހަނދާނުން ތަންކޮޅެއް 1\nއަޙްމަދު ޝިޔާމް 27 April 2020, 22:02\nރޯދަ މަހަށް ހަނދު ބެލުމުގެ ހަފުތާއެއް ކުރިން ގޭގެ އެކި ތަންތަނުގައި ހުރި މަކުނުވާތައް ފޮޅަންޖެހެވެ. އަދި ބަދިގެއާއި ކާގެވެސް ދޮވެ ސާފުކުރަން ޖެހެވެ. ކާމޭޒާއި ގޮނޑިތައް އޯމޯއާއި ވެލި ލައިގެން ދޮންނާން ޖެހެވެ. ބަދިގޭގައި ބޭނުންކުރާ ހިފައި ގެންގުޅޭ ސާމާނުވެސް ދޮވެ ސާފު ކުރަންޖެހެއެވެ. ދަރުގެ ރަމަތަ ކުރާން ޖެހެއެވެ. ގޭތެރޭގެ ފާރުތަކުގައި ޖަހާފައި ހުންނަ އުވަގަނޑު ހަޑިވެފައިވާނަމަ އުވަލާން ޖެހެއެވެ. އުވަލުމަށް އުވަ، ފެނަށް ގިރުވައި ފުރާނާން ޖެހެއެވެ. އޭގެ އޮލަ ބައި ނަގައި، ފެންފޮދައެއްގައި ގިރައެވެ. އެއީ ވެސް ކުޑަ މަސައްކަތެއް ނޫނެވެ. އެކަމުގައި ދެ ކުއްޖަކު އުޅޭން ޖެހެއެވެ.\nދެ ދުވަސް ކުރިން، ގޭގެ ދޮރުމަތީގައި ގޯތީގައި ހުސްކޮށް އޮންނަ ތަނުން ކަޅުވެލިތައް ކަހައި އެއްވަރު ކުރުމުގެ މަސައްކަތް، ކާފަގެ އިރުޝާދުގެ މަތިން ކުރާން ޖެހެއެވެ. އަޅުގަނޑާ އަދި ގޭ ދެ ކުއްޖަކާ ވެގެން، ބިންމަތީގައި ހަރުވެފައި އޮންނަ ވެލިގަނޑު، އުދަލިން ކަހައި އެއްވަރު ކުރަމެވެ. އަޅުގަނޑުމެންނަށް މަސައްކަތް ކުރެވޭ ގޮތް ކާފައަށް ކަމުނުދިޔަ ނަމަ، މަށަންދަތި ހިފައިގެން ނުކުމެ، ވެލިގަނޑުގައި ހުންނަ އަޑިގުޑަން ތަންތަން އަލުން ރަނގަޅު ކުރާނެ ގޮތް ދައްކައި ދެއެވެ. އަދި ކުރީ އަހަރު ލީ ކަށިވެލީގެ ދޮންކަން ފެންނަވަރަށް ކަހަން ބުނެއެވެ. ދޭތެރެ ދޭތެރެއިން އަޅުގަނޑުމެން އަތުން މަށަން ދަތި އަތުލައި ކާފަ ބިންގަނޑު އެއްވަރު ކުރެއެވެ. ބައެއް ފަހަރަށް ހިތްހަމަ ނުޖެހިގެން ތަންކޮޅެއް ދުރުގައި ވެސް ހުންނަމެވެ. އޭރު އަޅުގަނޑުގެ އުމުރުން ވާނީ ހަތް އަހަރު ނުވަތަ އަށް އަހަރެވެ. ކަހާފައި ނެގޭ ވެލިތައް ގެންގޮސް އަޅަން ޖެހެނީ މަގުމަތީގައި ހުންނަ އަޑިގަނޑު ތަކަށެވެ. ވާރޭ ވެހުމުން ގޭދޮށުގައި ފެން ބޮޑުވާތީއެވެ.\nމި މަސައްކަތް ކާފަ ހިތްހަމަޖެހޭވަރަށް ކޮށް ނިމޭއިރު އަޅުގަނޑުމެން ތިބޭނީ ވަރުބަލިވެފައެވެ. ދެފައިކޮޅު ކިލާވެ މުޅި ގައިން އޮއްދާ ހިއްލައި މާނޭވައިލެވިފައެވެ. ހުރިހައި ކުދިން ވެސް ތިބޭނީ ހުސްގަޔާއެވެ.\nރޯދައަށް ހަނދު ބަލަން އޮންނަ ދުވަހުގެ ހަވީރު ކަށިވެލި ގެންނާނެއެވެ. ވެލިނަގާ ކޮންމެވެސް ބަޔަކަށް އޯޑަރު ދީގެންނެވެ. ބައެއް ފަހަރު ދަމާ ގާޑިޔަލުގައި ވެސް ވެލި ގެނެއެވެ. ހިކި ވެލިވެސް އަދި ލޮނާއެކު ހުންނަ ތެތް ވެލިވެސް ބައެއް ފަހަރުފަހަރު ގެނެސްފައި ހުރެއެވެ.\nމުލަ ރޯދަ ވިލޭރޭ ހަނދު ފެނުމާއެކު ބަޑި ޖަހައެވެ. އެއާއެކު، އަވަހަށް ވެލިލާން ކާފަ އަންގައެވެ. އަލި ގަދަ ބޮތްކެއް ގޯތި ތެރޭގައި ދިއްލާލައި، ކާފަގެ އިރުޝާދުގެ ދަށުން ވެލިލާން ފަށައެވެ. އެއީ ވަރަށް އުފާވެރި ރެއެކެވެ. ބައެއް ކުދިން ފަޓާސް ވެސް ޖަހައި ހަދައެވެ. ގޭގޭގައި ހާރު ކެއްކުމުގެ ކާރޫ ބާރޫގެ އަޑުފައްގަނޑު ގަދަވެގަންނާނެއެވެ. މަސް ފިހުމެވެ. ހަވާދު ތެޅުމެވެ. ބަދިގެތަކުގެ ދުންހޮޅިތަކުން ދުން އަރަން ފަށާނެއެވެ. މަގުމަތީގައި ބައިސްކަލުގައި ބުރުޖަހަން ނުކުމެ އުޅޭ ކުދިންވެސް ފެނެއެވެ. އަދި ހިރި ކުޅޭ ކުދިންނާއި މަޔާ ކުޅޭ ކުދިން ވެސް އުޅެއެވެ. އަޅުގަނޑުމެންނަށް، އެފަދަ ކުޅިވަރު ކުޅުން ކާފަ އޮންނަނީ މަނާ ކޮށްފައެވެ.\nއެ ރޭ ނިދާނީ ހާރު ކައިގެންނެވެ. މުލަ ރޯދަ ވިލޭރޭ ހާރު ކެއުމަށް، އަޅުގަނޑުމެން ގޭގައި ޢާއްމުކޮށް ހުންނަނީ ގަރު ދިޔައާއި ފިހުނު މަހެވެ. އަދި ކިރާއި ހަކުރުގެ އިތުރުން، ބައެއް ފަހަރަށް ދޮންކެޔޮ ވަކެއް ލިބިދާނެއެވެ.\nމުލަރޯދަ ދުވަހު ހެނދުނު އިރުއަރައިގެން އަންނައިރު ލިބޭ އެންމެ ބޮޑު އުފަލަކީ ގޭގެ ދޮރުމަތީގައި ލާފައި އޮންނަ ކަށިވެލީގެ އުފަލެވެ. ލޮނުވެލީގެ ފަރު ވަހެވެ. އަދި އެ ވެލިތަކަށް އަވިދިނުމުން، ލޯ ދިލުވައިލާންވެސް އުނދަގޫވާފަދަ އަލިކަމެއް، މުޅި ގޯތިތެރެއާއި ގޭގެ ބޭރު ފެންޑާއަށް އެޅެއެވެ. ކަށިވެލި ނުލާނަމަ ރޯދަމަސް އައި ކަމުގެ އިހުސާސެއް ނުކުރެވެއެވެ.


Covid ge nurahkaa adhives ebaoiy: Mausoom\nކޮވިޑުގެ ނުރައްކާ އަދިވެސް އެބައޮތް: މައުސޫމް\nޓޫރިޒަމް މިނިސްޓަރު ޑރ. އަބްދުﷲ މައުސޫމް: ފަތުރުވެރިކަމުގެ ވިޔަފާރި އެޗްޕީއޭގެ އުސޫލާ އެއްގޮތަށް ކުރިއަށް ގެންދިއުމަށް އިލްތިމާސް ކުރެއްވި -- ފޮޓޯ: މަޖިލިސް\nރާއްޖޭގައި ކޮވިޑްގެ ނުރައްކާ އަދިވެސް އެބަ އޮތް ކަމަށް ޓޫރިޒަމް މިނިސްޓަރު ޑރ. އަބްދުﷲ މައުސޫމް ވިދާޅުވެއްޖެ އެވެ.\nމިނިސްޓަރު މައުސޫމް ވަނީ ކޮވިޑްގެ ނުރައްކާ އޮތުމުން ހެލްތް ޕްރޮޓެކްޝަން އޭޖެންސީ (އެޗްޕީއޭ)ގެ އުސޫލުތަކާ އެއްގޮތަށް ފަތުރުވެރިކަމުގެ ވިޔަފާރި ކުރުމަށްވެސް ކަމާ ގުޅޭ ފަރާތްތަކަށް އިލްތިމާސް ކުރައްވާފަ އެވެ.\nމައުސޫމް ވިދާޅުވީ އިއްޔެ ރާއްޖެ އައި ދެކުނު އޭޝިއާގެ ނުވަ މީހުން ކޮވިޑަށް ޕޮޒިޓިވްވެފައިވާ ކަމަށެވެ. އެއީ އިންޑިއާ، ލަންކާ އަދި ނޭޕާލުން ރާއްޖެ އައި އެކަކާ ބަންގްލަދޭޝް އިން ރާއްޖެ އައި ހަ މީހުންނެވެ.\nކޮވިޑް ނަންބަރުތަކެއް ހިއްސާކުރެއްވުމަށްފަހު މިނިސްޓަރު ވިދާޅުވީ ކޮވިޑްގެ ނުރައްކާ ނެތްކަމަށް ބަލަން އަދި މާ އަވަސް ކަމަށެވެ. އެހެންކަމުން އިންތަކާއި މިންތަކާއި އެއްގޮތަށް ހުރިހާ ފަރާތްތަކަކުން ވެސް އަމަލުތައް ބެހެއްޓުމަށް ސަމާލުވުމަށް ވެސް މިނިސްޓަރު އެދިވަޑައިގެންނެވި އެވެ.\nކޮވިޑާއި ގުޅިގެން ރާއްޖޭގައި އަޅާފައިވާ ގިނަ ފިޔަވަޅުތަކަކަށް ސަރުކާރުން ވަނީ ލުއިދީފަ އެވެ. ރާއްޖޭގައި ކޮވިޑްގެ ހާލަތު ނިއު ނޯމަލް ހާލަތަށް ގެނެވިފައިވާ ކަމަށާއި މިހާރު އެންމެ މުހިންމީ ވެކްސިންޖެހޭ އާބާދީއަށް ވެކްސިންޖެހުން ކަމުގައި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވަނީ ވިދާޅުވެފަ އެވެ.\nނަމަވެސް މިހާރު އަނެއްކާވެސް ކޮވިޑް ނަންބަރުތައް މަޑުމަޑުން ވަނީ އިތުރުވާން ފަށާފަ އެވެ. އެޗްޕީއޭއިން އެންމެ ފަހުން އާންމުކޮށްފައިވާ ތަފާސްހިސާބުތަކަށް ބަލާއިރު އިއްޔެ ކޮވިޑަށް ޕޮޒިޓިވްވެފައި ވަނީ 113 މީހުންނެވެ. މީގެތެރޭގައި މާލެ ސަރަހައްދުން ޕޮޒިޓިވްވި 25 މީހުންނާއި، ރަށްރަށުން ޕޮޒިޓިވްވި 73 މީހަކު ހިމެނެ އެވެ. އަދި ރިސޯޓްތަކުން 13 މީހަކު ވަނީ ޕޮޒިޓިވް ވެފަ އެވެ. މިއާއެކު މިހާތަނަށް ރާއްޖެއިން ކޮވިޑަށް ޕޮޒިޓިވްވި މީހުންގެ އަދަދު ވަނީ 78243 އަށް އަރާފަ އެވެ.\nސަރުކާރުން ޖުލައި 26 އާއި އީދާ ދިމާކޮށް ރަށްތަކަށް ދާން ބޭނުންވާ މީހުންނަށް ލުއި ދިނުމާ ގުޅިގެން އަތޮޅުތެރޭގެ ރަށްތަކުން ފެންނަ ކޭސްތައް އިތުރުވެފައިވެ އެވެ.\nޓޫރިޒަމް ޓޫރިސްޓް އެރައިވަލް އެޗްޕީއޭ + މިނިސްޓްރީ އޮފް ޓޫރިޒަމް ޑރ. އަބްދުﷲ މައުސޫމް ކޮވިޑް-19 ކޮވިޑް-19 އިގެ ބަލާއާފާތް އެޗްއީއޯސީ\nފޭކް ބުކިންގެ މައްސަލަ، ފިޔަވަޅު އަޅައި ދޭން އެދެފި\nދެކުނު އޭޝިއާ ފަތުރުވެރިންނަށް ރަށްތަކަށް ނުދެވޭނެ\nޔޫކޭއިން އައި ދިވެއްސަކު ކޮވިޑަށް ޕޮޒިޓިވްވެއްޖެ


BREAKING | Covid Jehigen Russia In Ithuru 789 Meehaku Maruvejje - Vaguthu\nކޮވިޑް-19 ޖެހިގެން ރަޝިއާއިން އިތުރު 789 މީހަކު މަރުވެއްޖެއެވެ.\nރަޝިއާއަކީ ކޮވިޑް ފެތުރިފައިވާ ގައުމުތަކަށް ބަލާއިރު، ހަތަރު ވަނައަށް އެންމެ ގިނަ މީހުން މި ބައްޔަށް ފައްސިވެ، ހަވަނައަށް އެންމެ ގިނަ މީހުން މަރުވެފައިވާ ގައުމެވެ. އެގައުން ދުވާލެއްގެ މައްޗަށް 700 އަށްވުރެ ގިނަ މީހުން މި ބަލީގައި މަރުވާ ކަމަށް ރިޕޯޓްތަކުން ދައްކައެވެ.\nރަޝިއާއިން މި ބަލި ޖެހިގެން މިހާތަނަށް 159،352 މީހަކު ވަނީ މަރުވެފައެވެ. އަދި އިތުރު 22،804 މީހަކު ބައްޔަށް ފައްސިވެފައިވާއިރު، ޖުމްލަ ފައްސިވި އަދަދު މިހާރު ވަނީ 6،288،677 އަށް އަރާފައެވެ.\nރަޝިއާއިން އެއް ދުވަސް ތެރޭ އެންމެ ގިނަ ބަޔަކު ފައްސިވެފައިވަނީ މިދިޔަ އަހަރުގެ ޑިސެމްބަރު މަހުގެ 24 ވަނަ ދުވަހުއެވެ. އެދުވަހު އެގައުމުން 29،935 މީހަކު ވަނީ މި ބައްޔަށް ފައްސިވެފައެވެ. އަދި އެންމެ ގިނަ މީހުން އެއްދުވަސް ތެރޭ މަރުވެފައިވާ ކަމަށް ރިޕޯޓް ކޮށްފައިވަނީ މިއަހަރުގެ ޖުލައި މަހުގެ 16، 24 އަދި 29 ވަނަ ދުވަހުއެވެ. އެދުވަސްތަކުގައި 799 މީހަކު ވަނީ ބަލީގައި މަރުވެފައެވެ.\nރަޝިއާއިން ބަލި ޖެހުނު މީހުންގެ ތެރެއިން 5،625،890 މީހަކު ބަލިން ރަނގަޅުވެފައިވާއިރު، މިވަގުތު އެގައުމުގައި ބަލި ޖެހިފައިވާ 503،435 މީހަކު އެބަ ތިއްބެއެވެ. އޭގެ ތެރެއިން 2،300 މީހަކަށް ފަރުވާ ދެމުން އަންނަ ހޮސްޕިޓަލުތަކުގައި އެނދުމަތި ކޮށްގެންނެވެ.\nއެގައުމުގައި ހޮސްޕިޓަލްތަކުގައި ފަރުވާ ދޭ މީހުންގެ އަދަދު 2،000 މަތި ނުވާތީ ބައެއް ފަރާތްތަކުން ވަނީ ހޮސްޕިޓަލްތަކުގައި ފަރުވާ ދޭ މީހުންގެ އަދަދު ސަރުކާރުން ސިއްރު ކުރާ ކަމަށް ތުހުމަތު ކޮށްފައެވެ.


ޓޮޔޯޓޯގެ އުފެއްދުންތައް މަދުކޮށްފި ޓޮޔޯޓޯގެ އުފެއްދުންތައް މަދުކޮށްފި\nޓޮޔޯޓޯގެ އުފެއްދުންތައް މަދުކޮށްފި\nޓޮޔޯޓާގެ ކާރުޙާނާއެއް، ފޮޓޯ- ނިއު ޔޯކް ޓައިމްސް\nކޯވިޑްގެ ބަލިމަޑުކަމުގެ ސަބަބުން ވިއެޓްނާމް އާއި މެލޭޝިއާގައި ކުންފުނީގެ އުފެއްދުންތައް ދަށްވެ ދުނިޔޭގެ ބާޒާރުގައި ޗިޕްސް ލިބެން ދަތިވުމާއެކު ޓޮޔޯޓޯގެ އުފެއްދުންތައް މަދުކޮށްފިއެވެ. އެގޮތުން ކުންފުނިން ދެން އުފައްދާނީ އަހަރަކު 300000 ކާރެވެ.\nދުނިޔޭގެ އެންމެބޮޑު ކާރު އުފައްދާ ކުންފުނި ޓޮޔޯޓޯގެ އެގްޒެކެޓިވް ކަޒުނާރީ ކުމަކުރާ ވިދާޅުވީ ކުންފުނީގެ އުފެއްދުންތައް މަދުކުރަން ޖެހިފައިމިވަނީ ކޯވިޑްގެ ބަލިމަޑުކަމުގެ ސަބަބުންނާއި ސެމިކޮންޑަކްޓަރު ލިބުން ދަތިވުމުން ކަމުގައިވީނަމަވެސް އުފެއްދުންތަކަށް އެންމެބޮޑަށް އަސަރުކޮށްފައިވަނީ ކޯވިޑްގެ ބަލިމަޑުކަމުގެ ސަބަބުންކަމަށެވެ.\nމިއާއިއެކު ޓޮޔޯޓޯއިން މިހާރު ލަފާކޮށްފައިވަނީ9މިލިއަން ކާރު އުފެއްދޭނެކަމަށެވެ. މުޅިދުނިޔޭގެ ޓޮޔޯޓޯގެ އުފެއްދުންތަކުން 360000 ކާރު ސެޕްޓެމްބަރުމަހު މަދުކުރަން ނިންމާފައިވާއިރު އިތުރު 70000 ކާރު އުފެއްދުން މިމަހު މަދުކުރުމަށްވެސް ކުންފުނިން ވަނީ ނިންމާފައެވެ. އަދި އޮކްޓޫބަރުމަހު 330000 ކާރު އުފެއްދުންވެސް މަދުކުރާނެއެވެ.\nދުނިޔޭގެ އެހެން ބޮޑެތި ކުންފުނިތަކާއި ޚިލާފަށް ކުންފުނީގެ އުފެއްދުންތައް މަދުނުކޮށް މިހާތަނަށްވެސް ޓޮޔޯޓޯއަށް މަޑުކުރެވިފައިވަނީ ގިނަ ޢަދަދެއްގެ ސެމީ ކޮންޑަކްޓަރު ކުންފުނީގައި ރައްކާކޮށްފައި ބެހެއްޓުމުންނެވެ.\nކޯވިޑްގެ ބަލިމަޑުކަމުގެ ސަބަބުން ގޭގައިތިބެންޖެހި ސްމާޓްފޯނާއި ޓެބްލެޓް ފަދަ އިލެކްޓްރޯނިކް ސާމާނު ބޭނުންކުރުން ގިނަވުމާއިއެކު ޗިޕްސްއަށް އޮތް ޑިމާންޑް ވަނީ އުފުލިފައެވެ.\nޓޮޔޯޓޯގެ އިތުރުން ޖެނެރަލް މޮޓޯސް، ފޯޑް، ނިސާން، ޑޭމްލަރ، ބީއެމްޑަބްލިޔު އަދި ރޭނޯއިންވެސް ވަނީ ޗިޕް ލިބުން ދަތިވުމާއިއެކު ކުންފުނިތަކުގެ އުފެއްދުންތައް މަދުކޮށްފައެވެ. މީގެއިތުރުން އެމެރިކާގެ ކާރު އުފައްދާ ކުންފުނީ ފޯޑުންވެސް ވަނީ އެ ކުންފުނީގެ ބައެއް ކާރުޚާނާތަކުގެ އުފެއްދުންތައް މަދުކޮށްފައެވެ.\nޒާރުން ގަންނަންލިބޭ ކާރު މަދުވުމުގެ ސަބަބުން ކާރުގެ ވިޔަފާރި ޗައިނާގައިވެސް މިދިޔަ އަހަރުވަނީ ވަރަށްބޮޑަށް ދަށްވެފައެވެ.


Didi Ge Mahchah Ufuli Dhauvaa Beyru Kohlaifi - Vaguthu\nދީދީގެ މައްޗަށް އުފުލި ދައުވާ ބޭރުކޮށްލައިފި\nރައްޔިތުންގެ މަޖިލީހުގެ ހިތަދޫ މެދު ދާއިރާގެ މެންބަރު ބްރިގޭޑިއާ ޖެނެރަލް ރިޓަޔާޑް އިބްރާހީމް ދީދީގެ މައްޗަށް ދައުލަތުން އުފުލި ޓެރަރިޒަމްގެ ދައުވާ ކުރިއަށް ނުގެންދިއުމަށް ކްރިމިނަލް ކޯޓުން ނިންމައިފިއެވެ.\nދީދީގެ މައްޗަށް މި ދައުވާ އުފުލާފައިވަނީ ކްރިމިނަލް ކޯޓުގެ ކުރީގެ އިސް ގާޒީ އަބުދުﷲ މުހައްމަދު ބަންދުކުރި މައްސަލައިގައެވެ. އަބްދުﷲ ގާޒީ ހައްޔަރު ކުރި އިރު ދީދީ ހުންނެވީ ސިފައިންގެ މާލޭ އޭރިޔާގެ ކޮމާންޑަރަކަށެވެ.\nއެ މައްސަލާގައި މީގެކުރިން ވެސް ދީދީގެ މައްޗަށް ދައުވާކުރި ނަމަވެސް އެ ދައުވާ ޕީޖީ އޮފީހުން ފަހުން ވަނީ އަނބުރާ ގެންގޮސްފައެވެ. ނަމަވެސް މިދިޔަ އަހަރުގެ ތެރޭގައި ޕީޖީ އޮފީހުން ވަނީ މި މައްސަލައިގައި ދީދީގެ މައްޗަށް އަލުން ދައުވާ ކުރުމަށް ނިންމާފައެވެ.\nދީދީގެ މައްޗަށް އުފުލި ދައުވާ ބާތިލު ކުރީ އެފަދަ މައްސަލަތަކުގައި ސުޕްރީމް ކޯޓާއި ހައި ކޯޓުން ކުރިން އަމަލުކޮށްފައިވާ ގޮތަށާއި ޖިނާއީ އިޖުރާއަތުގެ ގާނޫނަށް ރިއާޔަތް ކުރުމަށްފަހުއެވެ.\nމި މައްސަލައިގައި ދީދީގެ އިތުރުން ކުރީގެ ރައީސް މުހައްމަދު ނަޝީދުގެ މައްޗަށް ވެސް ދައުލަތުން ޓެރަރިޒަމްގެ ދައުވާ އުފުލިއެވެ. އެގޮތުން އެ މައްސަލަ ސާބިތުވެ 13 އަހަރުގެ ޖަލު ހުކުމެއް ރައީސް ނަޝީދުގެ މައްޗަށް ވަނީ އިއްވާފައެވެ.\nމީގެއިތުރުން ހަމަ މި މައްސަލައިގައި ރައީސް ނަޝީދުގެ ސަރުކާރުގެ ޗީފް އޮފް ޑިފެންސް ފޯސް މޫސާ އަލީ ޖަލީލާއި ކުރީގެ ޑިފެންސް މިނިސްޓަރު ތޮލްހަތު އިބްރާހިމް ކަލޭފާނާއި އަދި ކާނަލް ރިޓަޔާޑް މުހައްމަދު ޒިޔާދުގެ މައްޗަށްވެސް ޓެރަރިޒަމްގެ ދައުވާ އުފުލާފައިވެއެވެ.\nއޮކްޓޯބަރ 29, 2018 16:41\nއިބޫގެ ވެރިކަމުގައި އެފުށް މިފުށަށް ނުޖެހި، ޔާމީނުގެ ވެރިކަމުގައި އެފުށް މިފުށަށް ޖެހުމަކީ، އިބޫއަށް ބަދުނާމުން ސަލާމަތްވުމަށް ލިބިދެވޭ ފުރުޞަތެކެވެ.\nއޮކްޓޯބަރ 29, 2018 16:52\nމިހާރު ޔަގީނަ ނަސީދާ ތަލްހަތު ޒިންމާ ނަގަންޖެހޭނެ ކަން.\nއިބޫގެ ވެރިކަމުގައި ކުށްވެރިނނެއް ނުތިބެނެ، ކޯޓްތަކެއް ބޭނުމެއް ނުވަނެ، ބޯޓްތައް ވުވަލަންވީ،\nއެއްވެސްމީހެއްގެމައްޗަށް ޝަރީއްޢަތެއް ނުކިންގާނެ، ހެޔޮފުޅުކަން.


India Gai Thaashivefai Thibi 91 Dhivehssaku Rajje Genesfi - Vaguthu\nއިންޑިއާގައި ތާށިވެފައިތިބި 91 ދިވެއްސަކު ރާއްޖެ ގެނެސްފި\nއިންޑިއާއިން ބަލި މީހަކު ރާއްޖެ ގެންނަނީ-- ފޮޓޯ މޯލްޑިވިއަން\nއިންޑިއާއަށް ބޭސްފަރުވާއަށް ދިއުމަށްފަހު ކޮވިޑް-19 އާ ހެދި ރާއްޖެ ނާދެވި ތާށިވެފައިތިބި މީޙުންގެ ތެރެއިން 91 ދިވެއްސަކު މިއަދު ގެނެސްފިއެވެ.\nމޯލްޑިވިއަންއިން ބުނީ، މި ދިވެހިން ގެނެސްފައިވަނީ އާސަންދައިގެ ދަށުން ރޭ އިންޑިއާއަށް ބޭސްފަރުވާ ހޯދުމަށް މީހުން ގެންދިޔަ އެ އެއާލައިންގެ ބޯޓުން ކަމަށެވެ. މި ދިވެހިންގެ ތެރޭގައި ހިމެނެނީ ބޭސްފަރުވާއަށް ގޮސް ނާދެވިފައިތިބި މީހުންނާއި، ބޯޑަރު ބަންދުކުރުމާއި ލޮކްޑައުންކުރުމުގެ ސަބަބުން އެ ޤައުމުގައި ނާދެވިފައިތިބި މީހުންނެވެ.\nކޮވިޑް-19ގެ މި ހާލަތުގައި މޯލްޑިވިއަން އިން އަންނަނީ ސަރުކާރާއި ގުޅިގެން ބޭރުގައި ތާށީވެފައި ތިބި ދިވެހިން ރާއްޖެ ގެނައުމުގެ މަސައްކަތުގެ އިތުރުން ރާއްޖޭގައި ތިބި ބިދޭސީ މީހުން އަނބުރާ ގައުމަށް ފޮނުވާލުމުގައި ގިނަ މަސައްކަތެއް ކޮށްފައެވެ.\nމީގެ ކުރިން މޯލްޑިވިއަން އިން ހާމަކޮށްފައިވާގޮތުން ކޮވިޑް-19 އާއި ގުޅިގެން ބޭރު ގައުމުތަކުގައި ރާއްޖެ ނާދެވިފައިތިބި ދިވެހިން ގެނައުމަށް މިހާތަނަށް 38 އަށްވުރެ ގިނަ ދަތުރުކޮށް، 4000 އަށްވުރެ ގިނަ ދިވެހިން ވަނީ ރާއްޖެ ގެނެސްފައެވެ.\nއޮންލައިންކޮށް ޓިކެޓެއް ގަނެގެން ހިލޭ ދަތުރެއް ކުރުމުގެ ފުރުސަތު މޯލްޑިވިއަންއިން


Apple In Agu Heyo Phone Eh Ufahdhan Ninmaifi - Vaguthu\nއެޕަލްއިން އަގުހެޔޮ ފޯނެއް އުފައްދަން ނިންމައިފި\nޓެކް ދުނިޔޭގައި ފިޔަ ޖަހަމުން އަންނަ އެޕަލް ކުންފުނިން އަގުހެޔޮ ފޯނެއް އުފައްދަން ނިންމައިފިއެވެ.\nއެޕަލްގެ ހަބަރުތައް ގެނެސްދޭ ފަރާތެއް ކަމަށްވާ މިންގް-ޗީ ކުއޯ ބުނީ އަންނަ އަހަރު އެޕަލް އިން 6.7 އިންޗީގެ ސްކްރީނެއް ހުންނަ ފޯނެއް 900 ޑޮލަރު(13،878 ރުފިޔާ) އަށް ވިއްކާނެ ކަމަށެވެ. މީގެ ސަބަބުން އައިފޯން 14 ގަންނަ ފަރާތްތަކަށް އަގުހެޔޮ ފޯނެއް ލިބޭނެއެވެ.\nކުޔޯ ލަފާ ކުރާގޮތުގައި އަންނަ އަހަރު އެޕަލްގެ ނަންޕްރޯ އައިފޯންތަކުގެ ތެރޭގައި 6.1 އިންޗި އަދި 6.7 އިންޗީގެ ސްކްރީނެއް ހުންނަ ފޯނު ނެރޭނެއެވެ. މިއީ މިހާރު އެޕަލް އިން ނެރެފައިވާ އައިފޯން 12 ޕްރޯ އާއި 12 ޕްރޯ މެކްސްގެ ސައިޒެވެ.\nއަންނަ އަހަރު އެޕަލް އިން އައިފޯން މިނީ 5.4 އިންޗީގެ ސްކްރީން ހުންނަ ފޯނު ނުނެރޭނެއެވެ. އެއީ އެ ފޯނަށް އޮންނަ ޑިމާންޑު ދައްވާތީ ކަމަށް ކުޔޯ ލަފާކުރެއެވެ.\nޓެކް ހަބަރުތައް ގެނެސްދޭ ފަރާތްތަކުން ރިޕޯޓު ކުރާ ގޮތުން މިހާރު ގިނަ ފަރާތްތަކުން ބޭނުންވަނީ ހަ އިންޗިއަށްވުރެ ބޮޑު ޑިސްޕްލެއި އެއް ހުންނަ ފޯނުތަކެވެ. އަދި އެޕަލްގެ ބައެއް ފޭނުން ސެމްސަންގް އަށް ބަދަލުވަމުންދާކަމަށް ވެސް ބައެއް ފަރާތްތަކުން ބުނެއެވެ. އަދި ފާއިތުވި އަހަރު އެޕަލްގެ ވިޔަފާރި ހިނގި ގޮތުގެ ރިޕޯޓުންވެސް މިކަން ހާމަވެއެވެ.\nކޮވިޑާ ގުޅިގެން ގިނަ ބަޔަކަށް އައި ތާށިކަމުގައި ސްމާޓް ފޯނުތަކަށް އޮންނަ ޑިމާންޑަށް ވެސް އަސަރުކޮށްފައިވެއެވެ. މިހާރު ކަސްޓަމަރުން ބޭނުންވަނީ ބޮޑު ޑިސްޕްލެއި އެއް ލާފައި ހުންނަ ފޯނުތައް އަގުހެޔޮކޮށް ގަންނާށެވެ. އަދި އެޕަލް އިން މަސައްކަތް ކުރަނީވެސް މި އަމާޒަށް ވާސިލްވުމަށް ކަމަށްވެސް ވެދާނެއެވެ.\nފޭސް އައިޑީ އިން ހުޅުވާލެވޭ މެކެއް އެޕަލް އަށް އަންނަނީ\nއެޕަލް ކަމުދާ މީހުންނަށް އަންނަ މަހު ބޮޑު ސަޕްރައިޒެއް!\nއެޕަލް އިން އައިއޯއެސް 14.7 ނެރެފި\nޖޫން 25, 2021 15:40\nރާއްޖޭގަ ވިއްކާނީ 25000


Nihaan kamah heekoh gaazee Nihaan hifahattaifi\nރައްޔިތުންގެ މަޖިލީހުގެ ވިލިމާލެ ދާއިރާގެ ކުރީގެ މެންބަރު އަހުމަދު ނިހާން ހުސައިން މަނިކު އަދި އދ. މާމިގިލީ ކޯޓުގެ އިސް މެޖިސްޓްރޭޓް އަހުމަދު ނިހާން\nރައްޔިތުންގެ މަޖިލީހުގެ ވިލިމާލެ ދާއިރާގެ ކުރީގެ މެންބަރު އަހުމަދު ނިހާން ހުސައިން މަނިކު ކަމަށް ހީކޮށް، އދ. މާމިގިލީ ކޯޓުގެ އިސް މެޖިސްޓްރޭޓް އަހުމަދު ނިހާން، އިންޑިއާގެ އެއާޕޯޓްގައި ހިފަހައްޓާ އޭނާއާ ސުވާލުކޮށްފި އެވެ.\nނިހާންގެ އާއިލާ ބޭފުޅަކު ވިދާޅުވީ ނިހާން އިއްޔެ އިންޑިއާއަށް ވަޑައިގެންނެވީ އާއިލާގެ ބޭފުޅަކާއެކު ބޭސްފަރުވާއަށް ކަމަށެވެ. ނަމަވެސް އިންޑިއާ އެއާޕޯޓުން ނިހާން ހިފަހައްޓާ ގިނަ އިރުތަކެއް ވަންދެން އޭނާއާ ސުވާލު ކޮށްފައިވާ ކަމަށެވެ.\nގާޒީ ނިހާންއާ ސުވާލު ކޮށްފައި ވަނީ ކުރީގެ މެންބަރު އަހުމަދު ނިހާން ކަމަށް ހީކޮށެވެ. އެގޮތުން ކުރީގެ މެންބަރު ނިހާންގެ ފޮޓޯ ދައްކާ އެއީ އޭނާތޯ ވަނީ ސުވާލު ކޮށްފަ އެވެ. އަދި ދުވަހަކު ވެސް ރައްޔިތުންގެ މަޖިލީހުގެ މެންބަރަކަށް އުޅުއްވިންތޯ ވެސް ސުވާލު ކޮށްފައި ވެއެވެ.\nއަދި ގާޒީ ނިހާން އޭނާގެ ކާޑު ދެއްކުމުން އިންޑިއާއަށް އެތެރެވާން ހުއްދަ ދިނީ އެއީ މެންބަރު ނިހާން ނޫންކަން ޔަގީން ކުރުމަށްފަހު އެވެ.\n"އެ މީހުން ޔަގީންކުރި އެއީ ކުރީގެ އެމްޕީ ނޫންކަން. ވިއްސަކަށް މިނެޓް ވަންދެން އެކި ސުވާލުތައް ކުރީ. ފުރަތަމަ އަސްލު ނޭންގުނު ހިފެހެއްޓީ ކީއްވެގެން ކަމެއްވެސް. ކުރީގެ އެމްޕީގެ ފޮޓޯ ދައްކާފައި އެއީ އިންޑިއާއަށް ނޭރޭނެ މީހެކޭ ބުނުމުން އެނގުނީ. ފަހުން މައާފަށްވެސް އެދުނު،" ނިހާންގެ އާއިލާގެ މެންބަރަކު ބުންޏެވެ.\nޕީޕީއެމްގެ ޕީޖީ ގްރޫޕްގެ ކުރީގެ ލީޑަރު އަހުމަދު ނިހާން ހުސެން މަނިކު ބޭސްފަރުވާއަށް އިންޑިއާގެ ޗެންނާއީ އަށް ވަޑައިގަތުމުން އެ ގައުމަށް ވަނުމުގެ ހުއްދަ ނުދީ ފޮނުވާލާފައެވެ. އެއީ މިދިޔަ އަހަރުގެ ޖޫން މަހުގެ ހަތަރު ވަނަ ދުވަހުއެވެ. އޭނާ ޗެންނާއީއަށް ދިޔައީ ސައިނަސްގެ މައްސަލައެއްގައި އަބަދު ވެސް އިންޑިޔާއިން ހަދަމުން އައި ރޫޓިން މެޑިކަލް ޗެކަޕެއް ހަދާށެވެ.


Japan fuluhun handhaan nethi faahaanaa thakugai hathiyaaru bahahtaa\nޖަޕާން ފުލުހުން ހަނދާން ނެތި ފާޚާނާ ތަކުގައި ހަތިޔާރު ބަހައްޓާ\nއެކި ޝޮޕިން މޯލްތަކާއި އެނޫންވެސް ތަންތަނުގައި އާއްމުން ވަންނަން ތައްޔާރުކޮށްފައި ހުންނަ ފާޚާނާ ތަކަށް މީހުން ވަދެފައި ފްލަޝް ނުކޮށް ނުކުތުމާއި އަދި ފާޚާނާ އިން ނުކުމެ އަތް ނުދޮވެ ދިއުން ފަދަ ކަންތައްތަކަކީ ވަރަށް އާއްމުކޮށް ފެންނަ ކަންތައް ތަކެވެ. ނަމަވެސް ޖަޕާނުގައި މިއަށް ވުރެ މާ ބިރުހުރި ކަމެއް އެ ގައުމުގެ ފުލުހުން އެބަ ކުރެ އެވެ. އެއީ އެމީހުން ގެންގުޅޭ ބަޑި ފަދަ ހަތިޔާރު ހަނދާން ނެތި ފާޚާނާ ތެރެއަށް ދޫކޮށްފައި ދިއުމެވެ.\nމިހާރު މިއީ ވަރަށް ގިނައިން ޖަޕާނުން ފެންނަ މަންޒަރަކަށް ވަނީ ވެފަ އެވެ. ވަރަށް ގިނަ ފުލުސް އޮފިސަރުން އެމީހުން ގެންގުޅޭ ހަތިޔާރު ފާޚާނާ ތެރޭގައި ބަހައްޓާފައި ހަނދާންނެތި ނުކުމެގެން ދަނީ އެވެ.\nޖަޕާން ޓުޑޭގައިވާ ރިޕޯޓެއް ބުނާ ގޮތުގައި އެންމެ ފަހުން މިފަދަ ހާދިސާއެއް ހިނގާފައިވަނީ މި ފާއިތުވި ޖެނުއަރީ މަހުގެ 24 ވަނަ ދުވަހު އެވެ. ނަރީޓާ އެއާޕޯޓް ޕޮލިސްގެ އޮފިސަރަކު މުވައްޒަފުން ވަންނަ ފާޚާނާއަށް ވަނުމަށްފަހު އެތަނުގައި އޭނާގެ ބެލްޓާއި އަތުގައި އަޅުވާ ބިޑި އަދި ވަޒަންލާ ބަރާ ކޮށްފައިވާ ހޭންޑްގަން ބާއްވާފައި ހަނދާން ނެތިގެން ދިޔައީ އެވެ. ނަސީބަކުން އެ އެއްޗެތި ފެނުނީ އެ ފާޚާނާއަށް ވަން އެއާޕޯޓުގެ މުވައްޒަފަކަށް ކަމުން އޭނާ އެ އެއްޗެތި ކަމާ ބެހޭ ފަރާތާ ހަވާލު ކުރީ އެވެ.\nއެ އޮފިސަރާ އެކަމާ ބެހޭ ގޮތުން ސުވާލުކުރުމުން ބުނި ކަމަށް ވަނީ ހަނދާން ނެތުނީ ކަމަށެވެ.\nޖަޕާން ފުލުހުންގެ ޔުނިފޯމް ހުންނަ ގޮތުން ވަރަށް ގިނަ އޮފިސަރުންނަށް ފާޚާނާ ބޭނުންކުރަން އުނދަގޫވެ އެވެ. އެމީހުން ބުނާ ގޮތުގައި އެމީހުންނަށް ޖެހެނީ ބެލްޓާއި ހުރިހާ އެއްޗެހި ނައްޓާފައި ބަހައްޓާށެވެ. އެހާ ފަސޭހައިން ހަނދާން ނެތި ފާޚާނާގައި އެއްޗެތި ބެހެއްޓެނީ އެހެންވެ އެވެ. ފުލުހުންނަކީ ވަރަށް ގިނަ ކަންތައްތަކާ ވިސްނަން ޖެހޭ ބަޔަކަށް ވާތީ ސިކުނޑީގައި ހުންނަ ކަންތައްތައް ގިނަކަމުން ފާޚާނާ އިން ނުކުންނަމުން ހުރިހާ އެއްޗެތި ހަމަތޯ ބަލަން ވެސް ހަނދާން ނުހުންނަނީ އެވެ.\nނަމަވެސް މިއީ ވަރަށް ނުރައްކާތެރި ހާދިސާއެއް ހިނގާފާނެ ބިރުވެރި ކަމެކެވެ. މިދިޔަ އަހަރު 31 އަހަރުގެ ޕޮލިސް އޮފިސަރަކަށް ވެސް މިފަދަ ގޮތަކަށް ހަނދާން ނެތިގެން އޮކަޒާކީ ކިޔާ ސަރަހައްދުގައި ހުރި ސެވަން އިލަވަން ފިހާރައެއްގެ ވޮޝްރޫމްގައި އޭނާގެ ބެލްޓް ބާއްވަފައި ދެވުނެވެ. އެ ބެލްޓްގައި ހަރުކޮށްފައި އިން ފިސްތޯލައިގައި ފުރެންދެން ވަޒަން ވެސް ހުއްޓެވެ.\nއަދި މީގެ މަހެއްހާ ދުވަސް ކުރިން ޓޯކިޔޯ މެޓްރޮޕޮލިޓަން ޕޮލިސްގެ މަޗިޑާ ޑިޕާޓްމަންޓްގެ ލެފްޓިނެންޓެއްގެ މަގާމުގައި ހުރި 49 އަހަރުގެ އޮފިސަރަކަށް ވެސް މިފަދަ ކަމެއް ދިމާވި އެވެ. އޭނާއަށް ވެސް ފިހާރައެއްގެ ރެސްޓްރޫމްގައި ފުރެން ދެން ވަޒަން ލައްވާފައިވާ ގަން އެއް ބާއްވާފައި ހަނދާން ނެތިގެން ދެވުނީ އެވެ. މި ބަޑި ފެނުނީ އެ ފާޚާނާއަށް ވަން އެ ފިހާރައިގެ ކަސްޓަމަރަކަށެވެ. އޭނާ ވަގުތުން އެ ފުލުހުންނާ ހަވާލު ކުރީ އެވެ.\nހަނދާން ނެތިގެން ބަޑި ފަދަ ހަތިޔާރު ފާޚާނާ ތެރޭ ބެހެއްޓިގެން މިހާތަނަށް މީހަކަށް އަނިޔާއެއް ވެސް އަދި މީހަކު އެ އެއްޗެތި ވަގަށް ނެގުމުގެ ހާދިސާއެއް ފަދަ ކަމެއް ދިމާވެފައި ނެތަސް ފަރުވާކުޑަކަމުން މިގޮތަށް ގިނަގިނައިން ހަނދާން ނެތޭނަމަ ނުރައްކާތެރި ހާދިސާއެއް ވެސް މެދުވެރިވުމަކީ އެކަށީގެންވާ ކަމެއް ކަމަށް ޖަޕާންގެ ނޫހެއްގައިވާ މި ރިޕޯޓުގައި ބުނެފައި ވެއެވެ.\nޖަޕާން މީހަކު ކުއްތާއެއްގެ ދިރިއުޅުމުގައި!\nޖަޕާނުގެ ބޮޑުވަޒީރުގެ ގެކޮޅު - ވަރަށް ނާމާން ތަނެއް\nދެ މިނެޓް ކުރިން އޮފީހުން ނުކުންނާތީ އަދަބު ދީފި


ގޮެއިދޫ - Secretariat of The South Maalhosmadulu Atoll Council\nމި ރަށަކީ އަތޮޅުގެ އެންމެދެކުނުން ގިއޮގްރަފިކަލް ގޮތުން ވަކި އަތޮޅެއްގެ ގޮތަށް (ހޯސްބާރގް އެޓޯލް)4ރަށެއް އެކުލެވޭ ބޮޑު ފަޅެއްގެ ތެރެއިން އާބާދީގައި 374 އަންހެނުންނާއި 404 ފިހެނުން ހިމެނޭގޮތަށް ޖުމްލަ 778 މީހުން ދިރިއުޅޭ މިރަށްހިމެނޭ ފަޅުގެ އެންމެ އިރުމަތީ ބިތުގައި އޮންނަ 113 ހެކްޓަރުގެ ބޮޑު ބިޔަރަށެކެވެ. ރަށްކިތަންމެ ބޮޑުވިޔަކަސް ރަށުގެ އާބާދީ ކުޑަވީމަ އެކަސީގެންވާ ތަރައްޤީ އައިސްފައި ނެތްކަން ފާހަގަ ކުރެވެއެވެ. މިރަށަކީ މިފަޅުތެރޭގައިވާ ދެރަށުގެ މީހުން މިރަށް ބަދަލު ކޮއްފިނަމަ ފަސޭހަކަމާއި އެކު ތަރައްޤީ ކުރެވެންއޮތް ރަށެކެވެ. މިރަށުގެ ރައްޔިތުން ދިރިއުޅުމަށްކުރާ މައިގަނޑު މަސައްކަތަކީ މަސްވެރިކަމާއި،ދަނޑުވެރިކަމާއި، ސަރުކާރުވަޒީފާ އަދާކުރުމާއި، ރިސޯޓްތަކުގައި ވަޒީފާ އަދާކުރުމެވެ. މިހާރަކަށް އައިސް މަސްވެރިކަމުން އާމްދަނީ ހޯދަނީ ވަރަށް މަދު ބައެކެވެ. މީގެ އިތުރުން އާމްދަނީ ހޯދުމުގެ ގޮތުން މިރަށުގެ ބައެއް މީސްމީހުންވިޔަފާރި ކުރުމާއި ސައިހޮޓާ ހިންގުންފަދަ މަސައްކަތްތައް ކުރެއެވެ. މިރަށުގައި ރައީސް ނަޝީދު ސަރުކާރުން ހަދާދީފައިވާ ވަރަށް ފުރިހަމަ ބަނދަރެއް ބަނދަރެއް އޮވެއެވެ.\nމިހާރު ކައުންސިލްގެ އިދާރާ ހިންގާ ޢިމާރާތަކީ ރާއްޖެތެރެ ތަރައްޤީ ކުރުމުގެ މަޝްރޫޢުގެ ދަށުން ސަރުކާރުން ޢިމާރާތް ކޮށްދެއްވާފައިވާ އިމާރާތުގައެވެ.\nސަރުކާރާއި ރައްޔިތުން އިމާރާތްކޮށްފައިވާ ސްކޫލެއް މިރަށުގައި ހުރެއެވެ. މިސްކޫލްގައި ގްރޭޑް 10 އާއި ހަމައަށް ކިޔަވާދެއެވެ. 1 ކޮމްޕިއުޓަރލެބްގެ ޚިދުމަތް ދެވެމުންދެއެވެ. މި ސްކޫލްގެ ކޮންޕިއުޓަރ ލެބަކީ މިކައުންސިލް އިދާރާއިން ހަދިޔާކުރި 10 ކޮމްޕިޓަރ ސިސްޓަމާއި ވިހަފާރިވެރިޔާ ޤާސިމް އިބްރާހީމް ހަދިޔާކުރި 10 ކޮންޕިއުޓަރ ސިސްޓަމާއި 1 ސްމާރޓްބޯޑާއި އިންޓަރނެޓުގެ ޚިދުމަތް ލިބޭގަތަށް ކޮމްޕިޓަރ ސްޓަޑީޒް ކިޔަވާދެމުންދާ ސްކޫލެކެވެ. މި ސްކޫލް ކޮމްޕިޓަރ ކިޔަވާދޭ ޓީޗަރުގެ މުސާރަ ދެމުންދަނީ ކައުންސިލް އިދާރާއިން ކޮންމެ މަހަކު ދޭ 3000 ރުފިޔާއާއި ކޮމްޕިއުޓަތ ކިޔަވާކުދިން އަތުން ފީނަގައިގެން ލިބޭ ފައިސާ ހިމެނޭގަތަށެވެ.\nޕްރީސުކޫލު ތަޢުލީމް ދެމުން ގެންދަނީ ކައުންސިލް އިދާރާގެ ޕްރީސުކޫލު އިމާރާތުގައި ކައުންސިލް އިދާރާއިންނެވެ.\nގޮއިދޫގައި ސިއްޙީ ޚިދުމަތް މީގެ އަހަރުތަކެއް ކުރިން ދެވެމުން އައީ އާއިލާގެ އެހީތެރިންގެ ފެންވަރުގައި މިރަށު އޮފީހުގައެވެ. މިހާރު ސިއްޙީ ޚިދުމަތުގެ ފެންވަރު މަތިވެ3ވަނަ ދަރަޖައިގެ ސިއްޙީމަރުކަޒެއް ހުރެއެވެ. މިމަރުކަޒުގައި ޑޮކްޓަރަކާއި4ނަރުހުންގެ ޚިދުމަތް ލިބެން ހުރެއެވެ.\nޕަބްލިކް ހެލްތުގެ ޚިދުމަތް ދެވެމުންދަނީ ސިއްޙީ މަރުކަޒުންނެވެ. ބޭސްފިހާރައިގެ ޚިދުމަތް ދެމުންދަނީ ކައުންސިލް އިދާރާގެ ފަރާތުންނެވެ.\nސިއްޙީ މަރުކަޒުގައި އެމްބިއުލާންސްގެ ޚިދުމަތް ދެވެމުން ދެއެވެ. ނަމަވެސް އެކަށީގެން ލެބޯޓްރީގެ ޚިދުމަތް ލިބެން ނެތުމާއެކު، ބޮޑެތި ބަލިތަކާއި، އެކިބަލިތަކާ ގުޅޭގޮތުން ހަދަންޖެހޭ ލެބޯޓްރީގެ ޚިދުމަތް ހޯދުމަށް ދާންޖެހެނި އޭދަފުއްޓަށާއި މާލެއަށެވެ.\nކިޔާފައިވަނީ: 5994 ފަހަރު\tއެންމެފަހުން އަޕްޑޭޓް ކޮށްފައިވަނީ : އަންގާރަ, 30 ސެޕްޓެންބަރ 2014 16:11\nގޮއިދޫ ކައުންސިލްގެ އިދާރާ\nކައުންސިލްގެ ރައީސް : މުޙައްމަދު އާމިރު


Mee Python massage, kada? – Iru\nމީ ޕައިތޯން މަސާޖް، ކަޑަ؟\nމަސާޖަކީ ވެސް އޭގެން އެތައް ފައިދާ ތަކެއް ލިބިދޭ އެއްޗެކެވެ. ގިނަ ބައެއްގެ މެދުގައި މަގުބޫލު ކަމެކެވެ. ހަށިގަނޑާއި ސިކުޑީގެ ވަރުބަލިކަން ފިލުވާލުމަށް ގިނަ ބަޔަކު ކޮށްއުޅޭކަމެއް ވެސްމެއެވެ.\nބުނެވޭގޮތުގައި މަސާޖުގެ ސަބަބުން ހުރިހާ ވިސްނުމަކާއި ދުރުކޮށްލާ ހަށިގަނޑަށް އަރާމެއް ގެނެސްދެއެވެ. އެކަމަކު މީ ވަރަށްތަފާތު މަސާޖެކެވެ. މި މަސާޖުގެ ނަމަކީ ޕައިތޯން މަސާޖްއެވެ. ގަބޫލް ކުރެވޭ ގޮތުގައި މިފަދަ މަސާޖެއް ކުރެވޭނީ ނިކަން ހިތްވަރު ހުރި ބިރު ކުޑަ މީހަކަށެވެ.\nމިއީ ފިލިޕީންސްގެ ކިއުބު ސިޓީ ޒޫގައި4ޕައިތޯން ބޭނުންކޮއްގެން ކުރެވޭ މަސާޖެކެވެ. ފުރާނައަށް ނުރައްކާ ކޮށްފާނެ މި ޖަނަވާރު ގައިމަތީގައި އިންސާނާއަށް އެއްވެސް ގެއްލުމެއް ނުދީ އުޅޭއުޅުން ޤަބޫލުކުރަންވެސް އުދަގުލެވެ.\nއެހެން ނަމަވެސް މައިކަލް ،ވެލްޓަރ، އީޖޭ އަދި ޑޭނިއެލްގެ ނަމަން ނަންދެވިފައިވާ މި ޕައިތޯންތަކަކީ މިކަމަށް ހާއްސަ ތަމްރީނުތަކެއްދެވިފައިވާ4އެއްޗެވެ. 10 މިނެޓާއި 15 މިނެޓަށް ކުރެވޭ މި މަސާޖުގައި ޖަނަވާރުތަކަކާއިއެކު ހޭދަކޮއްލަށް ލިބުމަކީވެސް ތަފާތު ތަޖުރިބާއަކަށް ވެގެންދާނެއެވެ.\nޕްރިންސް ޗާލްސް 20 ކުދިންނާއި ރައްޓެހިވި، އޭގެތެރޭގައި ޑަޔަނާ ގެ ދައްތަ ވެސް ހިމެނޭ\nޕައިތޯން އާންމުކޮށް ދިރިއުޅެނީ އޭޝިއާ އާއި އެފްރިކާ އަދި އޮސްޓޭލިޔާގައިއެވެ. 41 ވައްތަރުގެ ޕައިތޯން އުޅޭކަމަށް ވެއެވެ.\nމިކަހަލަ މަސާޖެއް ކޮށްލާނެ ހިތްވަރު އެބަހުރިހެއްޔެވެ.؟ މި މަސާޖު ކަޑަ ހެއްޔެވެ.؟


Nurakkaatheri Boavaeh Raajjein Fennaathee Samaaluvaan Angaifi ނުރައްކާތެރި ބޯވައެއް ރާއްޖެއިން ފެންނާތީ ސަމާލުވާން އަންގައިފި – Huvadhoo News Nurakkaatheri Boavaeh Raajjein Fennaathee Samaaluvaan Angaifi Huvadhoo News\nނުރައްކާތެރި ބޯވައެއް ރާއްޖެއިން ފެންނާތީ ސަމާލުވާން އަންގައިފި\nނުރައްކާތެރި ބޯވައިގެ ބާވަތެއް ކަމުގައިވާ ބްލޫ ރިންގްޑް އޮކްޓަޕަސް ރާއްޖެ ސަރަޙައްދުން ފެންނާތީ ސަމާލުވާން މޯލްޑިވްސް މެރިން ރިސާޗް އިންސްޓިޓިއުޓުން އިލްތިމާސްކޮށްފިއެވެ.\nއެއިންސްޓިޓިއުޓުން ބުނެފައިވާގޮތުގައި މިއީ އާންމުކޮށް ރާއްޖޭގެ ކަނޑުގެ ސަރަޙައްދުން ނުފެންނަ ބޯވައެއްކަމަށެވެ. ނަމަވެސް މިފަހަކަށް އައިސް މިބާވަތުގެ ބޯވަ މަދުން ނަމަވެސް ރާއްޖެ ސަރަހައްދުން ފެންނަމުން އަންނަކަން އެއިންސްޓިޓިއުޓުން ވަނީ ފާހަގަކޮށްފައެވެ. އެއިންސްޓިޓިއުޓުން ބުނެފައިވަނީ މިބާވަތުގެ ބޯވައަކީ އާންމުކޮށް ރާއްޖެއިން ފެންނަ ބޯވައަށް ވުރެ ސައިޒުން ކުޑަ ބޯވައެއް ކަމަށެވެ. އަދި އެއަށް ނުރައްކާ އިހުސާސްވުމުން ހަންގަނޑަށް ނޫ ބޮޅުތަކެއް އަރުވާ ކަމަށް ފާހަގަކޮށްފައިވެއެވެ.\nމި ބާވަތުގެ ބޯވައަކީ ވިހަ ދޫކޮށްގެން ޝިކާރަކުރާ އަދި ނުރައްކަލުން ސަލާމަތްވާ ބޯވައެކެވެ، އެގޮތުން އޭއްޗެހި ކާނާ ހޯދުމަށް ޝިކާރަ ކުރަނީ ކާން ބޭނުންވާ އެއްޗެއްގަ ދަތް އަޅާ އެ އެއްޗެއްގެ ގަޔަށް ވިހަ ދޫކޮށް މަރާލައިގެންނެވެ. މިގޮތަށް އެ ދޫކުރާ ވިހަ އަކީ އިންސާނުންނަށް ވެސް ވަރަށް ނުރައްކާތެރި ވިހައެއް ކަމަށާއި، އެ ވިހައަށް އެންޓިވެނަމް އެއް ހޯދިފައި ނުވާ ކަމަށް އެ އިންސްޓިޓިއުޓުން ބުނެފައިވެއެވެ.\nއެ އިސްޓިޓިއުޓުން ބުނީ މިބާވަތުގެ ބޯވައިގައި އަތްލައި، ހިފާ އުޅޭނަމަ، އިންސާނުންގެ ގައިގައިވެސް ދަތް އަޅައި ވިހަދޫކުރުމުގެ ފުރުސަތު އޮންނަ ކަމަށެވެ. މިގޮތަށް ބޯވަ ހިފައި ގެންގުޅުމުގެ ތެރޭގައި ދަތް އެޅިނަމަވެސް އެކަމުގެ ތަދު އިހުސާސް ނުވެދާނެ ކަމަށާއި، ނަމަވެސް، ހަށިގަނޑުގެ އޭގެ އަސަރު ކޮށްފިނަމަ ކުޑަ ހިނދުކޮޅެއްގެ ތެރޭގައި ނޭވާ ހާސްވުމާއި ވާގިދިއުން ފަދަ އަލާމާތްތައް ފެންނަން ފަށާ ކަމަށެވެ.\nއެހެން އަލާމާތްތަކުގެ ތެރޭގައި ބޯއަނބުރާ ހޮޑުލަވާގޮތް ވުމާއި، ހިތްހުއްޓުންފަދަ ކަންކަންވެސް ހިމެނެއެވެ. އަދި ބައެއް ހާލަތްތަކުގައި ނޭވާލާ ނިޒާމުގެ ބައިތަކުން ވާގި ދިއުމުގެ ސަބަބުން، ވިހައިގެ އަސަރުކޮށްފައިވާ މީހާ މަރުވުން އެކަށީގެންވާ ކަމަށް ބުނެފައިވެއެވެ.\nމިފަދަ ހާލަތްތަކުގައި ފުރާނަ ސަލާމަތްކުރުމަށް ބޯވަ ދަތް އަޅާ ވަގުތުން ފެށިގެން ހަށިގަނޑުން ވިހައިގެ އަސަރު މުޅިން ފިލައި ދަންދެން، ކުއްލި ފަރުވާގެ ގޮތުގައި، މަސްނޫއީކޮށް ނޭވާލައްވަން ޖެހޭ ކަމަށާއި، އާއްމުގޮތެއްގައި ވިހައިގެ އަސަރު ކުރާތާ 24 ގަޑިއިރުގެ ތެރޭގައި އިންސާނާގެ ހަށިގަނޑުން ވިހައިގެ އަސަރު މުޅިން ފިލައި ދާ ކަމަށް ވެސް ބުނެފައިވެއެވެ.\nއެހެންވެ އެފަދަ ބޯވަ ނުހިފުމަށާއި، އެއާ ދުރުވުމަށް އިލްތިމާސްކޮށްފައިވެއެވެ.


Nusaiba Binth Ka'ub (1) | Dhiislam\nނުސައިބާ އެކަމަނާގެ ދާނުގައި މަޑުމަޑުން އޮށޯވެވަޑައިގެންފިއެވެ. ހުވަފެނީ ޖައްވެއްގައި އުދުހޭ ޙާލެއްގައެވެ. އޭރު އެކަމަނާގެ ޚިޔާލީ ލޯފުޅަށް ފެންނަނީ އަލިކަން ގަދަވެގެންވާ އުފާވެރި މާދަމާއެކެވެ. އެހެންނުވާންވީ ކީއްވެތޯއެވެ. ޒައިދު ބުނު ޢާޞިމަކީ ޔަސްރިބުގައި ވަރަށް މައްޗަށް ނަންހިނގާފައިވާ ޒުވާނެކެވެ. އެޒައިދު މީގެ ކުޑަދުވަސްކޮޅެއްކުރީގައި އޮތީ އެކަމަނާއާއި ކައިވެނީގެ ގޮތުން ގުޅިވަޑައިގަތުން އެދިވަޑައިގެން އެކަން ނިންމަވާފައެވެ. މާދަމާ ރެޔަކީ މިއުފާވެރި ކައިވެނި މުޅިން ނިމި ގޮށްޖެހޭ ރެއެވެ. މިހާރު އެކަމަނާގެ ހިމަހޯދި އިނގިލިތަކުން ބޮލުގެ ހުޅިގަނޑާ ކުޅުއްވަން ފަށްޓަވައިފިއެވެ. އޭގެފަހުގައި އެކަމަނާގެ މުޅިހަށިކޮޅުގެ ބޭރުފުށުގައި އަތްތިލަ އުނގުލުއްވާލައްވައިފިއެވެ. އެވަގުތު ޚިޔާލަށް އައިސްފައިވަނީ ޗާލު އަދި ދަޅަހުންނަ ކައިވެނިމަތީގެ ހެދުމެވެ.\nމިހާރު ރޭގަނޑުގެ ދަންތަކުގެ ތެރެއިން އެއްދަން ހުސްވެއްޖެއެވެ. އެކަމަނާވަނީ ހުވަފެނީ ޖައްވެއްގައި ގެއްލިވަޑައިގެންފައެވެ. ހީވަނީ އުފާވެރިކަން އައިސް އެކަމަނާގެ ޝުޢޫރުތައް ހަލުވާ ހެންނެވެ. މިގޮތުގައި ވަގުތުތައް ހޭދަވަމުން އައިސް އެންމެފަހުން ހިތްޕުޅު ހަމަޖެހިވަޑައިގެން އަވަހާރަފުޅު ލައްޕަވައިފިއެވެ.\nއޭގެ އަނެއްދުވަހު ގޭގެއެންމެން ފަތިހާ ހޭލައިގެން ތެދުވެއްޖެއެވެ. އެއީ އެދުވަހުގެ ގިނަގުނަ މަސައްކަތްތައް ރަނގަޅަށް ނިންމައިގެން ތިބުމަށެވެ. އެންމެ ފުރަތަމައިން، ހޭފުޅު ލައްވައިގެން ތަންމަތީން ތެދުވެވަޑައިގަތީ ނުސައިބާއެވެ. އެދުވަހުގެ ހަވީރުގެ ވަގުތު އައުމުން މުޅި އެގެ މެހެމާނުންނާއިގެން ފުރިއްޖެއެވެ. އަންހެނުން ރީތި ރާގުތައް ނެރެމުން ތާރަޖެހުންފަދަ ކަންތައް ކުރަނީއެވެ. ފިރިހެނުން ބާވަތްބަވަތުގެ ކުޅިވަރު ދައްކަމުން ފަހުލަވާނުގެ ހަރަކާތްތައް ހިންގަނީއެވެ. ކައިވެނީގެ ހުރިހާ ރަސްމީ ކަންތައްތައް ނިމިގެން ދިޔުމުން ޒައިދުގެ ގަނޑުވަރަށް ނުސައިވާ ވަޑައިގެންފިއެވެ. ދެންވިދިގެން އައި ދުވަސްވަރުގައި އޭގެ ޒުވާން ދެމަފިރިކަނބަލުން ލޯބީގެ އާރުތަކުން އެންމެ ތާޒާ ޝަރުބަތު ހިއްޕަވަމުން ގެންދެވިއެވެ. މާގިނަ މުއްދަތެއް ފާއިތު ނުވަނީސް ނުސައިބާއަށް އަބްދުﷲ އާއި ޙަބީބާ ދެފިރިހެން ބޭފުޅުން ލިބިވަޑައިގެންފިއެވެ. މިދެބޭފުޅުން ލިބިވަޑައިގަތުމުގެ ފަހުގައި އެއްކަލަ ދެކަނބަލުންގެ އުފާވެރިކަމާއި ބާއްޖަވެރިކަން ބޮޑުވާނޭކަމީ ވަންހަނާ ކަމަކަށް ނުވާނެއެވެ.\nޒައިދާއި ނުސައިބާ އިސްލާމްވެވަޑައިގަތުން\nމިއުފާވެރި ދުވަސްކޮޅުގެ ތެރޭގައި އެއްދުވަހަކު ވަރަށް އުފާވެރި މޫނަކައިގެން ޒައިދު ވަޑައިގެން ގަނޑުވަރަށް ވަޑައިގެންފިއެވެ. އޭނާގެ ތުންފަތްޕުޅުގައި ކޮންމެވެސް ވާހަކަތަކެއްގެ އަސަރުވެސް ހުއްޓެވެ. ޒައިދު އިށީނދެވަޑައިގެން ހަމަޖެހުމުގެ ފަހުގައި އޭނާގެ އަނބިކަނބަލުންނާ ވާހަކަ ދައްކަވަން ފަށްޓަވައިފިއެވެ. މިވާހަކައިގެ ތެރޭގައި އެކަމަނާގެ ހިތްވެސް ވަރަށް ހަމަޖެހޭކަހަލަ ޚަބަރެއްގެ ވާހަކައިންވެސް ކުރިއަށް ގެންދެވިއެވެ.\nޒައިދު ވިދާޅުވިއެވެ. އޭ އުއްމު އަބްދުﷲ އެވެ. މިރޭ އިއްޒަތްތެރި، މަތީ ބަޔަކު އެއްތަންވެ ވާހަކަދައްކައި އުޅުނު މަޖްލީހަކަށް ދެވިއްޖެއެވެ. އެތަނުގައި އެއްވެފައިވަނީ ޔަސްރިބުގެ އަހުލުވެރިންނެވެ. މިމަޖްލިސްގައި އެންމެމަތީ ފަރުދަކުކަމުގައި ނެގޭނީ މުޞްޢަބު ބުނު އުމައިރުއެވެ. އެއީ މައްކާއިން محمد بن عبدالله بن عبدالمطلب ގެ އަރިހުން ވަޑައިގެން ހުންނެވި ބޭކަލެކެވެ. محمد އަންގަވަނީ އެއީ މާތްﷲ އެންމެހައި މީސްތަކުންގެ ގާތަށް ފޮނުއްވި ރަސޫލު ބޭކަލަކު ކަމުގައެވެ. އެއީ މީސްތަކުން ޖާހިލިއްޔާތުގެ އަނދިރި ދިރިއުޅުމުގެ ހަމަ ނުޖެހޭ ގޮތްތަކުން ނެރުއްވައި މަޢުރިފާވެރިކަމާއި، ނިޒާމުގެ ތެރެއަށް ވެއްދެވުމަށެވެ. އަދި އަނިޔާވެރިންނައި މުނާފިޤުންނަށް އާޚިރަތުގެ ޢަޛާބު ހުރިކަން އަންގަވައި އިންޒާރު ދެއްވުމަށެވެ.\nނުސައިބާ ވިދާޅުވިއެވެ. ވަހަބުގެ ދަރިކަނބަލުން އާމިނާއަކީ محمدގެފާނުގެ މާންމާފުޅެއްނޫންތޯއެވެ؟\nޒައިދު ވިދާޅުވިއެވެ. އެކަމަނާއަކީ محمدގެފާނުގެ މާންމާފުޅެވެ.\nނުސައިބާ ވިދާޅުވިއެވެ. އެހެންކަމުގައި ވަނީނަމަ ތިޔަ محمدގެފާނައި އަހަރުމެންނާއި މެދުގައި ތިމާގެކަމާއި ނަސަބުގެ ގުޅުން ހިނގާފައިވާނެއެވެ. އަޅުގަނޑުމެންގެ ދެފަރާތް އެކައްޗަކަށްވާނީ ބަނިއްނައްޖާރު ވަންހައާއި ހަމައިންނެވެ.\nޒައިދު ވިދާޅުވިއެވެ. ތިޔަ ވިދާޅުވީ ތެދުވާހަކައެވެ.\nނުސައިބާ ވިދާޅުވިއެވެ. ތިޔަ މައްސަލައާއި ބެހޭގޮތުން ޤުރައިޝުން ޢަމަލުކުޅައީ ކޮންގޮތަކަށްތޯއެވެ؟ އަބޫ އަބްދުﷲ ވިދާޅުވެ ބައްލަވާށެވެ.\nޒައިދު ވިދާޅުވިއެވެ. އަޅުގަނޑު ވާހަކަދައްކަން ގަސްތުކޮށްގެން އައީ ތިޔަ ދެމައްސަލައާއި މެދުގައެވެ. ޤުރައިޝްވަންހައިގެ މީހުންގެ ހިތަށް ބޮޑާކަން ވަދެގެން އެއުރެންގެ ނުފޫޒަށް ގެއްލުމެއް ލިބިދާނެއޭހީވެ އެމީހުންގެ މަޤާމަށް ދަށްވުމެއް އަތުވެދާނޭކަމަށް ބިރުވެތިވީއެވެ. އެއީ محمدގެފާނު އެމީހުން ގެންގުޅޭ ބުދުތަކަށް ނިކަމެތިބަސް ވިދާޅުވެ އިލާހުންތަކަށް އައިބު ވިދާޅުވާތީއެވެ. މިހެންވެ އެމީހުން ވަރަށް މަތީ ދަރަޖައަކަށް އެކަލޭގެފާނަށް ގޯނާ ފޯރުވައި، އެކަލޭގެފާނުގެ އެމާތް ދަޢުވަތާއި މެދުގައި ދޮގު ފުލޯކުވާހަކަތައް ފަތުރައި ބުހުތާން ދޮގުތަށް ފަތުރައި ކެހިވެރިކަމުގެ މަޅިތައް ޖަހާ ހަދަނީއެވެ. ނަމަވެސް އެކަމަކުން އެކަލޭގެފާނުގެ ދަޢުވަތަކަށް ބަލިކަށިކަމެއް ނާދެއެވެ. މާތްﷲ ހަވާލުކުރެއްވި ރަސޫލުކަމުގެ މަސްއޫލިއްޔަތަކުން ކުޑަވެސް އެއްކިބާވެ ވަޑައިގަތުމެއް ނުގެންނަވައެވެ.\nނުސައިބާ ވިދާޅުވިއެވެ. އެކަލޭގެފާނު އެކުރައްވާ ދަޢުވަތާމެދު އަބޫ އަބްދުﷲއަށް ފެނިވަޑައިގަންނަވަނީ ކޮންފަދައަކުންތޯއެވެ؟\nޒައިދު ވިދާޅުވިއެވެ. ޤުރައިޝް ވަންހައިގެ ފަރާތުން ގިނަ މުދަލާއި އަދި މުޠުލަޤު ވެރިކަންވެސް އެކަލޭގެފާނަށް ހުށަހަޅައިފިއެވެ. އެއީ އެކުރައްވާ ދަޢުވާއިން ވަކިވެވަޑައިގަތުމުގެ ބަދަލުގައެވެ. ނަމަވެސް އެކަމަކުން އެކަލޭގެފާނަށް ބަދަލެއް ނާދެއެވެ. ވީމާ، އެނގެނީ އެކަލޭގެފާނަކީ ދުނިޔެ އެދިވަޑައިގެން އުޅުއްވާ ބޭކަލަކު ކަމުގައިވާނަމަ އެއުރެންގެ ހުށަހެޅުން ޤަބޫލުކުރައްވާނެ ކަމެވެ. ނަމަވެސް އެކަލޭގެފާނަކީ ކުރައްވަ ދަޢުވާގައި ތެދުވެރިއެއްކަމުގައި ވާތީ އެއުރެންނާ އެއްބަސްވެވަޑައެއް ނުގަތެވެ. އެކުރައްވާ ދަޢުވާ ހައްތަހާ ގެންދަވަނީ ކުރިޔަށެވެ.\nނުސައިބާ ވިދާޅުވިއެވެ. އަބޫ އަބްދުﷲ ތިޔަ ދައްކަވާ ވާހަކައިން ކަލާ އެދަޢުވާއާއި މެދުގައްޔާއި ދަޢުވާކުރައްވާ ފަރާތާމެދުގައި ވަރަށް ޤަބޫލުފުޅުވެފައި ހުންނެވިކަމުގައި ފެނެއެވެ.\nޒައިދު ވިދާޅުވިއެވެ. ހަމަ ތެދަށް ދަންނަވާނަމަ ތިޔަ ކަންތަކުގައި އަޅުގަނޑު ހަމައެކަނި ޤަބޫލުވެ ފިކުރަ ހަމަވެފައިހުރީޔަކީ ވެސް ނޫނެވެ. އަދި ކީއްތޯއެވެ. އަޅުގަނޑު އީމާންވެ މާތްﷲ ފިޔަވައި ހައްޤުވެގެން އަޅުކަން ކުރެވޭނޭ ފަރާތެއް ނެތްކަމަށާއި محمدގެފާނަކީ ﷲ ގެ ރަސޫލާކަމަށް ހެކިވެސް ވެއްޖައީމެވެ. محمدގެފާނާއި އެކަލޭގެފާނު އެކުރައްވާ ދަޢުވާއާމެދު މުޞްޢަބުގެ ވާހަކަތައް ކަމަނާއަށްވެސް އިވިވަޑައިގަތްނަމަ މިގޮތަށް ހެކިނުދެއްވާ ކަމަނާއަކަށްވެސް ފަރުޖެހި ވަޑައެއް ނުގަތީހެވެ. ފަހެ މުޞްޢަބުގެ އެވާހަކަތައް ފޮނި މާމުޔަށްވުރެވެސް ރަހަ މީރެވެ. އޭނާގެ އަނގަފުޅުން ފިސާރި އަސަރާއެކުގައި އޮހެމުންދެއެވެ. އަޑުއިވޭމީހުންގެ ފުރާނަތައް ގޮވައިގެން ޖައްވުގެ އުދަރެހުގައި އުދުހޭ ކަހަލައެވެ. ހީވަނީ ފުރާނަ ގެންގޮސް ރީތި ބަގީޗާއަކަށް ވައްދާހެންނެވެ. އޭ ނުސައިބާއެވެ. އެރަސޫލުކަމާއި އޭގެ ނިޒަމު އެނގުނީމާ ކޮންމެ އިންސާނަކަށްމެ އެދީނުގައި ހުރި އިންސާނީ ވަންތަކަމާއި ކަރާމާތް ރަނގަޅަށް އިހްސާސްކުރެވޭނެއެވެ.\nމިހިސާބަށް ޒައިދުގެ ވާހަކަފުޅު ދިޔައިރު ނުސައިބާގެ ލޯފުޅުން އަލިމަސްތަކެއްހެން ކޯތާފަތްޕުޅު މައްޗަށް ކަރުނަ އޮހޮރެން ފަށައިފިއެވެ. އަދި އަޒުމް ކަނޑައެޅުއްވިއްޖެކަން ވިސްނޭއަޑަކުން ވިދާޅުވިއެވެ. ސާހިބުވަންތަ ކަލާނގެއަކީ މާތްﷲ ކަމަށާއި محمدގެފާނީ އެކަލާނގެ ރަސޫލާކަމަށް ހެކިދީ އީމާންވެއްޖައީމެވެ.\nދެން އެދެކަނބަލުން އެކަކު އަނެކަކުގައި ބޮސްދެއްވާފައި ދެންއަންނަ ޙައްޖު މޫސުމުގައި ބައިޢަތުހިފަންދާ މީހުންނާ ބައިވެރިވެ ވަޑައިގެން މައްކާއަށް ވަޑައިގަތުމަށް އަހުދު ހިއްޕަވައި ޤަރާރު ނިންމަވައިފިއެވެ.\nއެއަހަރުގެ އެންމެ ބޮޑު މޫސުމުގައި ޙައްޖުގެ ދުވަސްވަރުގައި މައްކާގެ ބާޒާރުތައް ފުރި އުތުރިއަރާހައި ގިނަ މީހުންތައް އެއްތަންވިއެވެ. އައީ ޙިޖާޒުކަރައިގެ އެންމެހައި ދިމާލަކުން އައިސް މައްކާގެ ހުރިހާ މަގުތަކަކަށް ދާންދެން ފުރާލާފައިވަ މީހުންނެވެ.\nމިދުވަސްވަރު މާތް ރަސޫލާ صلى الله عليه وسلم އާއި ސަލާމް ކުރެއްވުމަށް މުޞްއަބު މަދީނާއިން ވަޑައިގަންނަވައި ބައްދަލުކުރެއްވިއެވެ. އަދި ސަލާމާއި ޞަލަވާތްލެއްވި ރަސޫލާގެ ކަންފަތްޕުޅަށް އުފާވެރި ޚަބަރު އުފުއްލެވިއެވެ.\nރަސޫލާގެ އަރިހުގައި މުޞްޢަބު ދެންނެވިގޮތުން ރަސޫލާގެ ދަޢުވަތު ޤަބޫލުކުރާން ޔަސްރިބުން ލައްކަދަރީންތިބީ ރުހި ޤަބޫލުވެގެންނެވެ. އެދަޢުވަތަކީ ބަރަކާތްތެރި މަޤާމެއް އެއުރެންގެ ހިތްތަކުގައި ފުރައިދިން ދައުވަތެއްކަމުގައިވަނީ ވެފައެވެ. އެއުރެންގެ އެތައްބަޔަކު މިފަހަރު ބައިއަތުހިފައި އަހްދު ކަށަވަރު ކުރުމަށް މައްކާއަށް އައިސްވެސް އެބަތިއްބެވެ.\nމިޚަބަރުތައް ލިބިވަޑައިގަތުމުން މާތް ނަބިއްޔާ ހިނިމޫނުފުޅު ކުރައްވައި، ބައިއަތު ހިފާން އައިމީހުންނަށް އެކަމުގެ ވަގުތާއިތަން އަންގަވައިފިއެވެ.\nމައްކާގެ މައްޗަށް ހަނުހިމޭންކަން ވެރިވެ މަޖްލިސްތައް ރޫޅި ބައިބައިވެއްޖެއެވެ. ދެކޮޅު މައްޗަށް ހިނގާ މީހުންނާއި ވާހަކަދައްކާން ތިބޭ މީހުންވެސް މަދުވަމުންގޮސް ނެތި ހިނގައްޖެއެވެ. މިހިސާބަށް ދިޔައިރު ވަރަށް މަދުމީހަކުނޫނީ އެމީހަކުގެ ގެއަށް އެމީހަކު ހިނގައްޖެއެވެ. ވުމާ އެކުގައިވެސް ބައެއް މީހުން ހޭލައި ފަރުވާތެރިވެގެން ޝައުޤުވެރިކަމާއެކު ހޭލާ ތިއްބެވެ. އެމީހުން ދުވަސްކޮޅެއްގެ ކުރިން ފެށިގެން ތިބީ މިފަދަ ބައްދަލުވުމަކަށް އެދި ފެން ބޮވައިގެންފައެވެ. އެމީހުންނަކީ ޔަސްރިބުން އައިސްތިބި މީހުންކޮޅެކެވެ. މިދަންނަވާ މީހުން މިހާރު ތިބީ މައްކާގެ ޚާއްސަ ޝިޢުބެއްގައި އަޑެއް ބަޑެއް ނުއިއްވާ، ހަނު ހިމޭން ވެގެންނެވެ. އެޝިޢުބެއްގެ ވެލިތައްވެސް އެންމެ ތެދުވެރި އަހުދެއް އަދި އެންމެ މަތިވެރި ވަފާތެރިކަމެއް ދެކޭނޭކަން ހަމަ މުޅީންމެ ޔަޤީނެވެ.\nއެރޭ ބައިއަތު ހިއްޕަވާން ސަލާމާއި ޞަލަވާތްލެއްވި މާތްނަބިއްޔާ ވަޑައިގެންނެވިއިރު އެކަލޭގެފާނުގެ ބޮޑުބޭބޭފުޅު އައްބާސް ގެންދެވިއެވެ. އޭރު އެރޭގެ ތިންބައިކުޅަ އެއްބައި ފާއިތުވެއްޖެއެވެ. މުޅި ދުނިޔެވަނީ ހިމޭންވެފައެވެ. މުޅި ޖައްވުވަނީ އަޑުފަށްތަކުންވެސް އެއްކިބާވެފައެވެ. ބައިއަތުހިފާ އެކަންވެސް މިހާރު ނިމިއްޖެއެވެ. އެއީ ކަނޑިތަކުގެ ހިޔަނީގެ ދަށުގައިވިޔަސް އިސްލަމްވެގެން އެހެން ގޮތަކަށް ނުއެނބުރި ފައިތިލަ ސާބިތުކޮށްގެން ތިބުމުގެ މައްޗަށެވެ. ނުސައިބާއާއި އެކަމަނާގެ ފިރިކަލުންނާ ދެކަނބަލުން ހިމެނިގެންދިޔައީ ބައިއަތުގެ ބައިވެރިވި ތެދުވެރީންގެ ތެރެއިންނެވެ.\nޖަމާޢަތުގެ އެންމެން ޔަސްރިބަށް އިޢާދަވެއްޖެއެވެ. އެޖަމާޢަތުގައި ނުސައިބާވެސް އިޢާދަވެވަޑައިގަތެވެ. ނަމަވެސް އެއީ މުޅިން އައު އިޢާދަވުމެކެވެ. އައުހިތެކެވެ. އައު ފުރާނައެކެވެ. ހަރުލާފައިވަ ވަރުގަދަ އީމާންތެރިކަމުގެ ތެރެއިން ބޮޑު ބައެކެވެ.\nސަލާމާއި ސަލަވާތްލެއްވި محمدގެފާނުގެ ހިތްޕުޅުގެ ތެރެއިން މީސްތަކުންގެ ހިތްތަކަށް ހިނގައިގޮސް ވަދެ ހަރުލީ އައު ރޫހާނީ ބާރެކެވެ. އިއްޒަތާއި ޕަވަރުން ހިތްތައް ފުރާލައިފި ހެންނެވެ. ވުމާއެކު އުއްމުއައްމަރާގެ އެންމެ ބޮޑު މަސައްކަތްޕުޅަކީ މާތްﷲގެ ކިބަފުޅަސާއި ރަސޫލާގެ ފަރާތްޕުޅަށް ގޮވާލެއްވުމެވެ. ދެން ގޭތެރެ ބެލެހެއްޓެވުމާއި އިސްލާމްދީނުގައިވަ ގޮތުގެ މައްޗަށް ބޭފުޅުން ތަރުބިއްޔަތު ކުރެއްވުމެވެ. محمدގެފާނުގެ މައްޗަށް ބާވައިލެއްވި ރިސާލަތުގެ ރޫހާނީބާރު މުޅި އެކަމަނާގެ ޖާނާއި ފުރާނައާއި އަދި މުޅި ވުޖޫދުވެސް މިލްކުކޮށްފައިވާ ކަހަލައެވެ. ކީރިތި ރަސޫލާގެ ދެފައިވަފުޅު ޔަސްރިބުގެ ބިމުގައި ބީހިގެން ދިއުމާއެކުގައި މީސްތަކުންގެ ހިތްތަކަށް އުފާވެރިކަމާއި ބާއްޖަވެރިކަމުގެ ރާޅުބާނިތައް ވެރިވެގެން ހިނގައްޖެއެވެ. މާތް ރަސޫލަގެ ދަޢުވާ ޤަރާރުކުރައްވަވައި ރަސޫލުކަމުގެ ސިއްރުތައް ސަބިތުވާނޭ ތަނެއްކަމުގައި މުޅި ހިޖާޒްކަރައިގެ ބިމުން މަދީނާ ވެފައި އޮތުން މާތް ނަބިއްޔާ ޚިޔާރުކުރެއްވީއެވެ. އަދި ޖިހަދުކުރެއްވުން ފެށޭނޭ ތަނަކަށްވެސް އެމާތް ފަސްގަނޑު ވެގެންދިޔައެވެ. މިއީ މަދީނާއަށް ލިބިގެންދިޔަ މަތިވެރި ޝަރަފެއްކަން ޔަޤީނެވެ. ވުމާއެކު ރަސޫލަގެ މިޚިޔާރުކުރެއްވުމަށް އެރަށުގެ ވަޒަންވެރީންނީ އެކަށީގެންވާ ބަޔަކުކަމުގައި ހެދުމަށް މަދީނާގެ އަހުލުވެރިން އަޒުމްކަނޑައަޅައި އަތްކުރި އޮޅާލައިފޫއެވެ. (ނުނިމޭ)\n*މިއީ ފަތްތޫރައިގެ 176 ވަނަ އަދަދަށް ޢުމަރު އީސާ ލިޔުއްވާފައިވާ ލިޔުއްވުމެކެވެ.


ލޯބިވެވުނީ އެވެ. –9– Esfiya – Dhivehi Vaahaka Site\n- by zaa-na - 29- December 5, 2018\nދީމާ އޮތީ ހިތްހަމަ ޖެހިފައެވެ. ތުންފަތަށް ވެރިވެފައިވާ ހިތްގައިމު ހިނިތުންވުމުން އެކަން ވަރަށް ރަނގަޅަށް ދޭހަވެއެވެ.\n“ޔުނާންއަށް އެނގިއްޖެއްޔާ އޯ.” ދީމާ މޯޅިއަކަށް ދެމިލަމުން އެއްވެސް ފޭރާމެއް ނެތް އޭނާގެ ހަށިގަނޑުގައި ބެޑްޝީޓް އޮޅާލިއެވެ.\nލާނެތްފާނޑަކަށް ހެވިފައި ދީމާގެ މޫނަށް ބަލަން އޮތީ ދެވަނަ ދެ މީހެއްނޫނެވެ. ޔުނާންގެ ގާތް އެކުވެރިޔާ ސާހިލްއެވެ.\n“މިހާރު އަހަރެއްވެއްޖެއެއްނު މިކަމަށް. އަހަރެމެން އުޅޭގޮތަކުން އެކަކަށްވެސް ނޭނގެއެއްނު. އަނެއްކާ ކާކު ހީކުރާނީ މަންމައަކާއި ދަރިއަކާއި މިހެން އުޅޭނޭ.” ސާހިލްގެ ހިތުގައިވާ ޔަޤީންކަން އޭނާ ދީމާ އާ ހިއްސާކޮށްލިއެވެ.\n“ފްރީއެއް ނުވާނޭ ކިޔާފައި ކިހިނެއްވީ ކުއްލިއަކަށް ތިހާ ޓައިމް ލިބުނީ.” ސާހިލް ދީމާގެ އިސްތަށިކޮޅުގައި ފިރުމާލިއެވެ.\n“ފިރިމަނިކުފާނު ޑޮކްޓަރަށް ދައްކަން ދިޔައިރު އެޕޮއިންޓްމަންޓް ކެންސަލްވެފަ އިނީ. އެހެންވެ އޭނަ އޮފީހަށް ދިޔައީ. އެހެންނޫނަސް ތި އުފާ މަށަށް ވަރަށް މުހިއްމޭ.” ދީމާ ގައިމަތީގައި އޮތް ރަޖާގަނޑު ނަގާ ހޫރާލަމުން ސާހިލްއާ ދިމާއަށް އަތް ފުޅާ ކޮށްލިއެވެ.\nޔުނާންގެ ސައިކަލް ފަހަތުގައި އިން އިޝާ ވިސްނަމުން އެދަނީ ޔުނާންގެ ހިތުން ޖާގައެއް ހޯދާނެ ގޮތަކާއި ދޭތެރޭގައެވެ. ޔުނާންއާ މިހާރު ކައިވެނި ނުކުރެވިއްޖެއްޔާ އިޝާގެ މުޅި ދިރިއުޅުން ހަލާކުވާނެކަން އިޝާއަށް ޔަޤީނެވެ.\n“ނުފައިބަންތަ ތި އިންނަނީ.” ގޭގެ ދޮރުމައްޗަށް ޔުނާން އައިސް ސައިކަލް މަޑުކޮށްލިކަންވެސް އިޝާއަށް ރޭކާނުލިއެވެ. ޚިޔާލީ ކޯރެއްގައި ފަތަމުން ދެވުނީއެވެ.\n“ޔުނާން. މަށަށް މާފްކޮށްފާނަންތަ؟” އިޝާގެ އަޑުގައިވަނީ ބަޔާން ނުކުރެވޭ ފަދަ ރިހުމެކެވެ.\n“ކޮންކަމަކަށް.” ޔުނާން ވީ ހައިރާނެވެ. އިޝާ ކުރި ކަމެއް ޚުދު ޔުނާާން ވެސް ނުދެނެހުއްޓެވެ. އަދި އެހާ ގޮތުގައި ހުންނަ މީހެއް އެހެން މީހުން ކުރިމަތީގައި އިސްޖަހައިގެން ހުރީމައެވެ.\n“ޖަސްޓް ފޯ އެވްރީތިން. ޔުނާން ހިތްހަމަ ނުޖެހޭގޮތަށް ކަމެއް ކުރެވިފައިވާނަމަ.”. އިޝާގެ ފުން ދެލޯ ހުއްޓިފައި ހުރީ ސީދާ ޔުނާންގެ ރީތި ދެލޮލަށެވެ.\n“މިރޭ ހަމަތަ އަނެއްކާ؟” ޔުނާންގެ މަލާމާތުގެ ރާގުން އިޝާ ފެންކަޅިވިއެވެ.\nއެއްވެސް އެއްޗެއް ނުބުނެ އިޝާ އަތުގައި ހުރި ކޮތަޅުތައް ހިފައިގެން ގެޔާއި ދިމާއަށް މިސްރާބު ޖެހިއެވެ. ޔުނާން އަޅާނުލިތާ ބަލާވެސް ނުލިއެވެ.\nހިތް ފުރޭ ވަރަށް ހިތް އުފާ ކުރުމަށްފަހު ދީމާ އަށް ގެޔަށް އާދެވުނުއިރު އެރޭގެ ބާރަ ޖަހަނީއެވެ. ދީމާ އެހާ ލަހުން އެއައީ ޔާސިރު ގޭގައި ނޫޅޭނެކަން އަދި ގެޔަށް އަވަހަށް ނާންނާނެކަން ޔަޤީންވާތީއެވެ. ދީމާ އަކީ ކިހާ މަކަރުވެރި އަންހެނެއް ހެއްޔެވެ؟ ފިރިމީހާ އާއި އެކީ އުޅޭއިރު ހީވަނީ ތެދުވެރި ލޯބީގެ މިސާލެއް ހެންނެވެ. އުމުރުން ސާޅީސް އަހަރުވީ ނަމަވެސް ހިތް އަދިވެސް ޒުވާނީ ކަމަށްވެސް ވެދާނެއެވެ. ދީމާއަށް ނުވިސްނޭ ކަމަކީ އެއްވެސް މީހެއް އެދުމެއް ނެތި ވެދުމެއް ނުކުރާނެކަމެވެ.\n“ދައްތާ؟” އިޝާގެ އަޑުން ކޮޓަރިއަށް ވަންނަމުން ދިޔަ ދީމާ ދިޔައީ ސިއްސައިގެންނެވެ.\n“އޭން. ކީކޭ.” ދީމާ އަވަސް އަވަހަށް ހިނިތުންވެލީ ލިބިފައިވާ ހާސްކަން ފޮރުވުމަށްޓަކައެވެ.\n“ވާހަކައެއް ބުނަން ބޭނުން.” އިޝާ އިސްޖަހާލިއެވެ. ދީމާ އިޝާގެ އަތުގައި ހިފައިގެން ކޮޓަރި ތެރެއަށް ވަނެވެ. އަދި އެނދުގައި އިށީންނަމުން އިޝާގެ އިސްޖެހިފައިވާ މޫނަށް ބަލަން ފެށިއެވެ. އިޝާ ދައްކަން އުޅޭ ވާހަކަ އަޑުއަހަން އިން ކަހަލަ ގޮތަކަށެވެ.\n“ދައްތަގެ ދަރިފުޅު އަހަންނާއި މެރީ ކުރަން ބޭނުން ނުވަނީ ކީއްވެ؟ ކީއްވެ އަހަރެން ދެކެ އެހާ ރުޅި އަންނަނީ.” އިޝާ އޭނާގެ މަޤްސަދު ހާސިލްކުރުމަށްޓަކައި ދެލޮލުން ކަރުނަ ބާލަން ފެށިއެވެ.\n“އައްދޭ. ތީ އަދި ރޯ ވަރުގެ ކަމެއް ނޫނެއްނު. ޔުނާން ރުޅި އައިސްގެން އެއްޗެއް ބުނީތަ؟” ދީމާ އިޝާގެ ބޮލުގައި ފިރުމާލިއެވެ.\nއިޝާ ދެފަރާތަށް ބޯ ހޫރާލީ ނޫނެކޭ ބުނުމުގެ ގޮތުންނެވެ.\n“ދެރަނުވޭ. ޔުނާން އާއި މާދަން ދައްތަ ވާހަކަ ދައްކާނަން. ދެން ދޭ އަވަހަށް ނިދާލަން. ތިނެއް ޖަހާއިރު ހާރުކާންވެސް ހޭލަން ޖެހޭނެއެއްނު.” ދީމާ ބޭނުންވީ އިޝާ އަވަހަށް ފޮނުވާލުމަށްފަހު އަމިއްލަ ހަށިގަނޑު ވެފައިވާ ވަރުބަލި ކަން ފިލުވާލާށެވެ.\nދުނިޔެއަށް އަލިވިލުނު އިރުވެސް މުޅި ދުނިޔެއޮތީ ބަނަކޮށްލާފައެވެ. ހީވަނީ ހަމަ ދެންމެ ދެންމެ ވާރޭ އޮއްސާލަފާނެހެންނެވެ. ޔުނާން އަވަސް އަރުވާލާފައި ގެއިން ނިކުތީ ވާރޭ އޮއްސާލުމުގެ ކުރިން ހޮސްޕިޓަލާއި ހަމައަށް ދެވޭތޯއެވެ. ގޭގެ ދޮރު ލެއްޕުމަށްފަހު ގޯތި ތެރެއަށް ނިކުތް ޔުނާންގެ ފައިގައި ކަސްތޮޅު އަޅުވާ ހުއްޓުވާލީ ބަގީޗާ ތެރޭގައި މާތަކުން ވަސްބަލަމުން ދެކޮޅަށް ނަށަމުން ހެލެމުން ގެންދާ އިޝާއެވެ. އެއްވެސް ޚިޔާލެއް ފިކުރެއްނެތެވެ. މިއުޒިކެއް ފަދަ އިޝާގެ އަޑުން ރީތި ރާގެއް އިއްވަމުން ހިނިތުންވަމުންދާއިރު އެތަނުގައި ޔުނާން ބަލަން ހުރިކަން އިޝާ ދެނެހުއްޓެވެ. ނޭނގޭ ކަމަށް ހެދެނީއެވެ. ހައްތާވެސް ޔުނާންގެ ސަމާލުކަން ހޯދުމަށް ކުރާ މަސައްކަތެވެ.\nކުއްލިއަކަށް އޮއްސާލި ބޯ ވާރެއާއެކު އިޝާގެ މަޤްސަދު ފުރިހަމަވެގެން ދިޔަކަހަލައެވެ. ދެއަތް ފުޅާ ކޮށްލަމުން އިޝާ ވެހެމުންދާ ބޯވާރޭ ތެރެއަށް މޫނު މައްޗަށް ހިއްލާލިއެވެ. ބޭނުމަކީ ވާރޭގެ ސާފު ފެނުން މޫނު ދޮވެލުމެއް ނޫނެވެ. ވާރޭގެ ފެނުން ހަށިގަނޑު ތެތްމާލުމެވެ. ލައިގެން ހުރި ތުނި ފޭރާން ގައިގައި ތަތްވެ އިޝާގެ ހިތްގައިމު ހަށިގަނޑުގެ ޖާދޫގައި ޔުނާން ޖެއްސުމެވެ. ވީ ވެސް އެހެންނެވެ. ޔުނާންގެ ސަމާލުކަން އިޝާ ހޯދައިފިއެވެ. ނަމަވެސް ވަގުތުކޮޅަކަށެވެ.\n“މަންޖެ ފިލްމު ކުޅެނީތަ؟” ކުއްލިއަކަށް ދާދިގާތުން އިވުނު ޒުބޭދާގެ އަޑާއެކު އިޝާ ދިޔައީ ސިއްސައިގެންނެވެ. އޭރު ބޮޑުކުޑައެއް ބޯމަތީގައި ބަހައްޓައިގެން ނުލަފާ ހިންޏެއް އައިސްފައި ޒުބޭދާ ބަލަން ހުއްޓެވެ. ޔުނާން އަވަސް އަވަހަށް ގޭތެރެއަށް ދެމިގަތެވެ. ޒުބޭދާގެ އަނގަދަށުގައި ހައްޔަރުވެއްޖެއްޔާ ވާނެގޮތާއި އަދި އިޝާ އަށް ބަލަން ޔުނާން ހުރިކަން އެނގިއްޖެއްޔާ ވާނެގޮތް ޔުނާން އަށް ހަމަރަނގަޅަށްވެސް އެނގެއެވެ. ކޮންމެވެސް މޮޅު ވާހަކައެއް މުޅި ހިސާބުގަނޑުގައި ފަތުރާލާނެއެވެ.\n“ކަލެއަށް ނޯވޭތަ ވަކި އިރެއް މިގެޔަށް އަންނަން.” އިޝާ ހިނގައިގަތީ ގޭތެރެއަށް ވަންނަންދާށެވެ.\n“ކަލެއަށް ކީއް. ކަލެއާއި ބެހޭ ގެއެއްތަ މީ.” އިޝާގެ ދުލުގައި ޒުބޭދާ ތަޅު އަޅުވާލީ ނިކަން މޮޅަށެވެ. ނަމަވެސް އިޝާ ފަސްއެނބުރި ބަލާވެސް ނުލައެވެ. އަތުގެ ކޮޅަށް ދޮރު ލައްޕާފައި ގޮސް ވަނީ އޭނާގެ ކޮޓަރިއަށެވެ.\nކަމީލާ.” ބޭސް ސިޓީ ލިޔަން އިން ޔުނާންއަށް ހުއްޓުން އެރީ ކައިރީގައި އިން ބަލި ކުއްޖާ އެކުއްޖާގެ ނަން ބުނުމުންނެވެ. އަނެއްކާވެސް ހިތުގެ އެންމެ ފުނުގައި ރައްކާކޮށްފައިވާ ހަނދާންތައް ސިކުނޑީގައި އެނބުރިގަތެވެ.\n“ހާދަ ލޯބި ނަމެއް.” ޔުނާން ހިނިތުންވެލިއެވެ. ހިތުގައިވާ ހުރިހާ ރިހުންތަކެއް ފޮރުވަމުންނެވެ. ދުވަހުގެ ހުރިހާ ވަގުތެއް ކަމީލާގެ ހަނދާނުގައި ޔުނާން ހޭދަކޮށްލީ އަަނެއްކާވެސް ކަމީލާގެ ހަނދާނުގައެވެ.\n“ހެލޯ.” ކެބިންގެ ދޮރު ހުޅުވާލާފައި ވަތް ސާހިލްގެ އަޑަށް ޔުނާން އިސްއުފުލާ ބަލާލިއެވެ.\n“ކަލޭ ވެސް ބަލީތަ؟ ޔުނާން ހިނިގަނޑެއް ޖަހާލިއެވެ.\n“އާން. ހިތް ބަލީ.” ޔުނާންގެ ހުނުމުގައި ސާހިލްވެސް ބައިވެރިވެލިއެވެ.\n“ކަލޭ މިހާރު ތަދު ބޭހަކަށްވެސް ފެނިނުލާ.” ޔުނާން ލައިގެން ހުރި ކޯޓް ބޭލިއެވެ.\n“ކީއްކުރާނީ. އުޅޭލެއް ބިޒީކަމުން. ޔުނާންވެސް ގުޅާވެސް ނުލަމެއްނު.” ސާހިލް އަތުގައި އޮތް ފޯނު އަތު ތެރޭގައި އަނބުރާލަމުން ހިނިތުންވެލިއެވެ.\n“މަގޭ ބްރޭކް ގަޑިއޭ. ހިނގާބަލަ ބޭރަށް ނިކުމެލަން.” ޔުނާން ގޮޑިން ތެދުވެ ހިނގައިގަތުމުން ފަހަތުން ސާހިލް ވެސް ތެދުވިއެވެ.\nބަދިގޭގެ މަސައްކަތް ނިންމާލުމަށްފަހު ދީމާ މިސްރާބު ޖެހީ ކޮޓަރިއާ ދިމާއަށެވެ. ފެންވަރާ ތާޒާ ވެލުމަށްޓަކައެވެ.\n“އިޝާ. ޔުނާން ކޮޓަރި ތަންމަތި ރީތިކޮށްލާ ފޮޅާލައްޗޭ.” ދީމާ ހިނިތުންވެލަމުން ކޮޓަރިއަށް ވަދެ ތަަޅުލިއެވެ. އުފަލުން ގޮސް އިޝާ ދަތްކޮޅު ދިއްލާލިއެވެ. ދެފަޔަށް ލެވުނުހާ ބާރެއްލާފައި ދުއްވައިގަތެވެ. ޔުނާން ގެއަށް އަންނައިރު އިޝާ ޔުނާންގެ ކަންތައްތައް ކުރަން ހުއްޓާ ފެނިއްޖެނަމަ އުފާ ވާނެ އޭ އިޝާގެ ހިތް ބުނާ ކަހަލައެވެ.\nޔުނާންގެ ތަނަވަސް ބޮޑު ކޮޓަރިއަށްވަދެ އިޝާ ނަޒަރު ހިންގާލިއެވެ. އެކޮޓަރި ވަރަށް ތަރުތީބެވެ. ހަމައެކަނި ތަންމަތި އަޅާލަން ޖެހޭ ކަމެވެ. ކަރު އެލުވާލަމުން އިޝާ އެނދުމަތި ރީތި ކުރަން ފެށިއެވެ. ޔުނާން އަކީ ތަފާތު މީހެއްކަން އިޝާ އަށް ހަމަރަނގަަޅަށްވެސް އެނގިއްޖެއެވެ.\nއެންމެ ފަހުން ކަމީލާ ފެނުނު ގޯޅި ކަންމަތީގައި ފާރުގައި ލެގިލައިގެން ޔުނާން ހުންނަތާ އެތައް އިރެކެވެ. ޚުދު ޔުނާންއަށްވެސް އޭނާ އެތާގައި އެހުރީ ކީއްވެ ކަމެއް ނޭނގެއެވެ.\nއެނގޭހާވެސް ކަމަކީ އޭނާގެ ދެލޯ ކަމީލާގެ ސޫރަ އެންމެ ފަހަރަކު ނަމަވެސް ދެކިލަން އެދޭ ކަމެވެ. ނުތަނަވަސް ވެފައިވާ ހިތަށް ހަމަޖެހުމެއްވެސް ލިބޭނީ އޭރުކަން ޔަޤީނެވެ.\nނަމަވެސް ޔުނާންއަށް ކުރިމަތިލާން ޖެހުނީ މާޔޫސްކަމާއެވެ. ހިތަށް ލިބުނީ އިތުރު ހިތްދަތިކަމެކެވެ. ފެންކަޅިވެފައިވާ ދެލޯ ފުހެލަމުން ޔުނާން މިސްރާބުޖެހީ ގެޔާއި ދިމާއަށެވެ.\n“ދަރިފުޅު ހާދަ ލަސްވީ މިއަދު.” ސިޓިންގރޫމްގައި އިން ޔާސިރުއަށް ގެއަށް ވަތް ޔުނާން ފެނުމާއެކު ހިނިތުންވެލިއެވެ.\n“ކުޑަކޮށް ބިޒީ ދުވަހެއް.” ޔުނާން މަޑެއް ނުކުރެއެވެ. ކޮޓަރިއާއި ދިމާއަށް ހިނގައިގަތީއެވެ. ޔާސިރު ވެސް އިތުރަށް ޔުނާން ހުއްޓުވާކަށް ނޫޅެއެވެ. ޔުނާން ހުންނާނީ ވަރުބަލިވެފައިކަން އެނގޭތީއެވެ.\n“ނިހާން ގުޅި މިއަދުވެސް. އިޝާ އާއި ޔުނާންގެ ކައިވެނީގެ ވާހަކަ ދެއްކި.” ޔާސިރު ވާހަކަދައްކަން ފެއްޓީ ދީމާ އައިސް ކައިރީގައި އިށީންނުމުންނެވެ. އޭރުވެސް ޔާސިރުގެ ނަޒަރު ހުއްޓިފައިވަނީ ހުޅުވާފައިވާ ޓީވީ އަށެވެ.\n“ދެން ޔާސިރު ކީކޭ ބުނީ.” ދީމާ އަވަސް އަވަހަށް އަހާލިއެވެ.\n“ކީކޭ މަ ވަކި ބުނާނީ. ނިހާން ބޭނުންވަނީ ހަފްތާއެއް ތެރޭގައި އެ ކައިވެނިކުރަން. މިކޮޅުން ހަމަޖައްސަން ޖެހޭ ހުރިހާ ކަމެއް ކުރާނީ އޭނަ. ޔުނާން އާ ވާހަކަ ދައްކަންވެސް ބޭނުން ވާހަކަ ބުނީ. އަޅެ ދީމާ ޔުނާން އާ މިވާހަކަ ދައްކަބަލަ.” ޔާސިރު ހުރީ އިންތިހާ ދަރަޖައަށް ފިކުރުބޮޑުވެފައެވެ. ނިހާންގެ ކުރިމަތީގައި ޔުނާން އެކައިވެންޏާއި މާ ގަޔާ ނުވާކަން ބުނާނެހާ ހިތްވަރު ޔާސިރުގެ ގައިގައި ނެތީއެވެ.\n“މިރޭ ތި ވާހަކަ ދައްކާނަން.” ދީމާ ބޯޖަހާލިއެވެ.\nކޮޓަރީގެ ދޮރު ހުޅުވާލުމާއެކު ޔުނާން ދިޔައީ ސިއްސައިގެންނެވެ. ފުރަތަމަވެސް ނޭފަތުގައި ޖެހުނީ ލެވެންޑަރގެ މީރުވަހެވެ. ޔުނާންއަށް ސިހުމެއް ލިބުނީ ސޯފާގައި ނިދިފައި އޮތް އިޝާ ފެނުނީމައެވެ. އިޝާގެ ފަން އިސްތަށިކޮޅުން ބައެއް މޫނުމައްޗަށް ވެއްޓިފައި އޮތުމުން އެ ދޮން މޫނުން ފެންނަނީ ތަންކޮޅެކެވެ. ޔުނާންއަށް ހުރެވުނީއެވެ. ކަޅިވެސް ޖަހާލަން ނޭނގިފައެވެ. ކުރިއަށް ދެތިން ފިޔަވަޅު އެޅުމަށްފަހު ޔުނާން ހުއްޓުނެވެ. ދެން ޖެހެން ފެށީ ފަހަތަށެވެ. މަޑުމަޑުންނެވެ. އެންމެ ފަހުން ނިކުތީ ބޭރަށެވެ.\n“މަންމާ. އިޝާ އެބައޮތް ނިދާފައި. ގޮވާބަލަ ގޮސް.” ޔުނާން ވާހަކަދެއްކީ ލަދުންހުރެއެވެ.\n“އަނެއްކާ ކިހިނެއްވީތަ؟ ދަރިފުޅު އިޝާ ހޯދަނީ ތި ކީއްކުރަން.” ދީމާ ވީ ފާޑަކަށް ހައިރާނެވެ. މި ނޫނީ ދުވަހަކުވެސް ޔުނާން އިޝާ ހޯދާކަށް ނޫޅޭވިއްޔާއެވެ.\n“ކަމެއް ނުވޭ. އިޝާ ނިދާފައި އޮތީ އަހަރެންގެ ރޫމްގައޭ.” ޔުނާން އޮޅުންފިލުވައިދިނެވެ. އިޝާއަށް ގޮވާދޭށޭ ބުނީ ކީއްވެކަމެވެ.\n“އާން. މިއަދު ޔުނާން ކޮޓަރިތެރެ ސާފުކޮށްދިނީ އިޝާއޭ. މަންމަ ބިޒީކޮށް އުޅުނީމަ.” ދީމާ ތެދުވެގެން ހިނގައިގަތީ އިޝާއަށް ގޮވާށެވެ. ޔުނާން ހުރިގޮތަށް ހުރީއެވެ. ޔުނާން އެކޮޓަރިއަށް ވަންނަން ބޭނުންވަނީވެސް އިޝާ އޭނާގެ ކޮޓަރިން ނިކުތީމައެވެ.\nކުޑަ އިރުކޮޅެއްފަހުން ދީމާ ނިކުތީ އިޝާ ގޮވައިގެންނެވެ.\n“ރޯދަ ވީއްލަން އާދޭ ދަރިފުޅު އަވަހަށް އެއްޗެހި ބަދަލުކޮށްލައިގެން.” ދީމާ ޔުނާންއަށް ބަލާލަމުން ހިނގައިގަތީ ބަދިގެ ފަރާތަށެވެ. އިޝާގެ ދެލޯ ޔުނާންއަށް އަމާޒުވެފައި ހުރިކަމުގައި ވިޔަސް ޔުނާން އިޝާއާ ދިމާއަށް ބަލާވެސްނުލިއެވެ.\nޖެހެމުންދިޔަ ހިތްގައިމު ފިނި ރޯޅިތަށް މޫނުގައި ބޮސްދެމުން ދާއިރު ޔުނާން މަޑުކޮށްލައިގެން ހުރީ ބެލްކަނީގައެވެ.\n“ދަރިފުޅު. މަންމަ ވަންނަންތަ؟” ދީމާގެ އަޑަށް ޔުނާން އެނބުރިބަލާލިއެވެ.\n“މަންމަ މިކޮޓަރިއަށް ވަންނަން ހުއްދަ ނަގަން ޖެހޭތަ އަޅެ.” ޔުނާން ބެލްކަނީގެ ދޮރު ލައްޕާލާފައި ކޮޓަރިތެރެއަށްވަނެވެ.\nދީމާ ކޮޓަރިތެރެއަށް ވަދެ އެނދުމަތީގައި އިށީނދެލިއެވެ.\n“ކޮބާ ކަމީލާ؟” ހިނދުކޮޅެއްގެ ހިމޭންކަމަށްފަހު ދީމާ ވާހަކަދައްކަން ފެށިއެވެ.\n“ނޭނގެ.” ޔުނާން ޖަވާބު ކުރެވެ. ދެން ވަކިން ބުނާނީވެސް ކީކޭ ހެއްޔެވެ؟ ޔުނާންއަށް ކަމީލާ ވީތަނެއްވެސް ނޭނގެއެވެ. ދުނިޔޭގައި ހުރިކަމެއްވެސް ނެތްކަމެއްވެސް ނޭނގެއެވެ.\n“އެ ކީއްވެ؟” ދީމާ ބޭނުންވީ ވާނުވާ ބަލާށެވެ. މީގެ ކުރިންވެސް ޔުނާން ކަމީލާގެ ހުރިހާ ވާހަކައެއް ވަނީ ދީމާ އަށް ކިޔާދީފައެވެ.\nޔުނާން ހުރިގޮތަށް ހުރީއެވެ. ބުނާނެ އެއްވެސް އެއްޗެއް ނޭނގިފައެވެ.\n“އޯކޭ. ދަރިފުޅަށް ޖަވާބުދޭން އުނދަގޫ ސުވާލެއް މަންމަ ނުކުރާނަން. އެކަމަކު.” ދީމާ ބުނަން އުޅުނު ޖުމްލަ ފުރިހަމަނުކޮށް ހުއްޓާލިއެވެ.\n“ދަރިފުޅު މަންމަ އެދޭކަމެއް އެއްވެސް ސުވާލެއް ނުކޮށް ކޮށްދީފާނަންތަ؟” ދީމާ ވިސްނަމުން ދިޔައީ ޔުނާން އިޝާ އާ ކައިވެނިކުރަން ރުހުން ހޯދާނެ ގޮތަކާއި ދޭތެރޭގައެވެ.\n“އިޝާ އާ އިންނާށޭ ދޯ މަންމަ ބުނަން ތިއުޅެނީ.؟” ދީމާ ދައްކަން އުޅޭ ވާހަކަ ޔުނާން ދެނެގަތެވެ.\nދީމާ އަވަސް އަވަހަށް ބޯޖަހާލިއެވެ.\n“މައްސަލައެއްނެތް. އަހަރެން އިޝާ އާ ކައިވެނި ކުރާނަން. އެކަމަކު އަހަރެންގެ އެބައޮތް ޝަރުތެއް.” ޔުނާން މަޑުމަޑުން ހިނގާފައި ގޮސް ބެލްކަނީގެ ދޮރު ކައިރީގައި ހުއްޓިލަމުން ދީމާއަށް ފުރަގަސްދިނެވެ.\nAdhi 1 part genes dhy baa😳😳\nWow.when next cant wait ..miadhu up kohla dhehchey\nHaan miadhu up kodhn vaane….can’t wait\nVrh rythi mi partvx..When next part??\nYunaan aa ishaa nugulhuvaathi😠😠😠kamila v thaneh angaba yunaan ah please zaana\n1 in9ah miadhu mivaahaka kiyaahithun kiyaaly. Varah reethi…\nV reethii masha allah … When Next part …???\nVar var rythi. 8 vana part ga fahu kolhuev goeh egijje now. Thanks. Can’t wait. Nxt part avas kollahchey😊


ޤަވައިދާއި ހިލާފަށް އުޅޭ ބިދޭސީންގެ މައްސަލަ ހައްލު ނުވެގެން އުޅެނީ ކީއްވެ؟ – Dhen.mv\nޤަވައިދާއި ހިލާފަށް އުޅޭ ބިދޭސީންގެ މައްސަލަ ހައްލު ނުވެގެން އުޅެނީ ކީއްވެ؟\nޤަވައިދާއި ހިލާފަށް އުޅޭ ބިދޭސީންގެ މައްސަލަ ހައްލުނުވެ އިތުރަށް ގޯސްވެފައިވަނިކޮށް ކޮވިޑް19 ލައިގަތުމާއި އެކު ބިދޭސީންގެ މައްސަލަ އިތުރަށް ވަނީ ގޯސްވެފައެވެ. މީގެ ކުރިން ބިދޭސީންގެ މައްސަލަ އިހުސާސް ނުވާހާ ބޮޑަށް ގިނަ ބަޔަކަށް އިހްސާސް ކުރަން މިވަނީ ޖެހިފައެވެ. "ރިހޭ ފައިމައްޗަށް ފޮއި ވެއްޓުނުހެން" ޤަވާއިދާ ހިލާފަށް އުޅޭ ބިދޭސީންގެ ސަބަބުން އިތުރު ބުރަ ކަމެއް ސަރުކާރަށް ލިބިގެން ދިޔައެވެ.\n"ޤަވައިދާއި ހިލާފަށް އުޅޭ ބިދޭސީންގެ މައްސަލަ ހައްލު ނުވެގެން އުޅެނީ ކީއްވެ؟" މިއީ ހުރިހާ އިރެއްގައިވެސް ހުރިހާ ސަރުކާރެއްގައިވެސް ކުރިމަތި ކުރުވާ ސުވާލެކެވެ. އެކި ވެރިކަމުގައި އެކި މީހުންގެ ބޮލުގައި މިކަމުގެ ޒިންމާ ވަނީ އަޅުވާފައެވެ. މިމައްސަލާގައި ދާދިފަހުން މޯލްޑިސް އެސޯސިއޭޝަން ފޯ އެމްޕލޯއިމަންޓް އެޖެންސީސް ވަނީ ވާހަކަ ދައްކާފައެވެ. އެޖަމިއްޔާގެ އިސް ބޭފުޅަކު ވިދާޅުވީ "ހަމައެއް އުސޫލެއް ނެތި ކޮންމެ މީހަކު ރެކްރޫޓު ކުރުމުގެ ނަތީޖާއަކަށް ވެގެން ގޮސްފައިމިވަނީ އިންސާނީ ވަގުވިޔަފާރި ރާއްޖޭގައި އާންމުވުން" ކަމަށެވެ. އަދި ނަތީޖާ އަކީ "އެތައް ބިދޭސީންނެއް ޤަވާއިދާ ޚިލާފަށް އުޅެންފެށުން،" ކަމަށް އެޖަމިއްޔާއިން ހާމަކުރެއެވެ.\nމޯލްޑިސް އެސޯސިއޭޝަން ފޯ އެމްޕލޯއިމަންޓް އެޖެންސީސް އިން ބުނާ ގޮތުން "ރާއްޖޭގައި ޤަވާއިދާ ޚިލާފަށް އުޅޭ ބިދޭސީން ގެ ކަންކަމުގެ އިހުމާލު އެޖެންސީތަކުގެ ބޮލުގައި އަޅުވާއިރު ރާއްޖެއަށް އެތެރެވާ ބިދޭސީންގެ 25% ވެސް އެތެރެވަނީ އެޖެންސީ މެދުވެރިވެގެންނޫން،" ކަމަށެވެ.\nރާއްޖޭގެ ބިދޭސީން ޤަވައިދާ ހިލާފަށް އެތެރެ ވުމުގެ މައްސަލަ ގޮސް ފެށެނީ އެންމެން ދަންނަ "އޯޕަން ވިސާ" އިންނެވެ. "އޯޕަން ވިސާ" އަކީ ކޮންމެ މީހަކަށްވެސް ބިދޭސީން ގެނައުމުގެ މަސައްކަތް ކުރެވި ވިސާ ހޯދުމަށް ޖަހާ ސަކަރާތަކެވެ. މި އޯޕަން ވިސާ ގެ ސަކާރާތް ހުއްޓުވުމަށް މީގެ ކުރިން ވަނީ ޤަވައިދެއް ހަދާފައެވެ. އެއީ 2016 ވަނަ އަހަރު އެކުލަވާލާފައިވާ "ވަޒީފާ ހަމަޖައްސައިދޭ އޭޖެންސީއާ ބެހޭ ޤަވައިދު 2016" އެވެ. 01 އެޕްރިލް 2019 އިން ފެށިގެން ޤަވައިދަށް އަމަލުކުރަންފައްޓާނެ ކަމަށް ދިވެހި ސަރުކާރުގެ ގެޒްޓްސް ގެ ވޮލިއުމް 47، އަދަދު 218 (31 ޑިސެމްބަރ 2018) ގައި ޝާޢިޢު ކުރުމަށްފަހު އެޤަވާއިދަށް މިއަދާއި ހަމައަށްވެސް ޢަމަލު ކުރުމަށް ފަށާފައެއް ނުވެއެވެ. މިޤަވައިދަށް ޢަމަލު ކުރަން ފެށުމުން ކޮންމެ ކޮންމެ މީހަކަށް ބިދޭސީން ގެނެސް މާލެ ތެރެއަށް ދޫކޮށްލުން ނިމުމަކަށް ގެނައުން އެއީ އެޤަވައިދު އެކުލަވާލި އެންމެ ބޮޑު މަޤްސަދެވެ. އެހެނަސް އަދިވެސް ވަޒީފާ ހަމަޖައްސައިދޭ އޭޖެންސީއާ ބެހޭ ޤަވައިދު 2016 އަށް ފުރިހަމަޔަށް ޢަމަލު ނުކުރުމެ ސަބަބުން އެޖެންސީތަކުގެ އެތައް ހައްގެއް ގެއްލި، އެޖެންސީތަކާއި ސަރުކާރަށާއި އަދި ކަމާގުލޭ އެހެނިހެން ފަރާތްތަކަށްވެސް މިކަމުގެ ގެއްލުން މިދަނީ ކުރަމުންނެވެ.\nބިދޭސީންގެ މައްސަލާ ފެށޭ އަނެއް ހިސާބަކީ ދެ މީހަކު އެކުވެގެން އުފައްދާ "އެޖެންސީ" ތަކެވެ. ބޮޑު ޕްރޮޖެކްޓެއް ލިބުމާއި އެކު ކުރިން އަވަސްވެގަންނަނީ ބިދޭސީން ގެންނަން ކޯޓާ ހައްދާށެވެ. އެހެނަސް މިހާރު އުފައްދަނީ ނުރަސްމީ "އެޖެންސީ" ތަކެވެ. މިދެންނެވި އެޖެންސީ ތަކުން ހިންގާ ޤާނޫނާއި ހިލާފް ކަންތައްތަކަށް ފިޔަވަޅު ނޭޅުމުގެ ނަތީޖާއަކީ އިންސާނީ ވަގު ވިޔަފާރި ފުޅާވެ ރަށުތެރެއަށް މިދެންނެވި އެޖެންސީތަކުން މީހުން ގެނެސް މަގުތަކަށް ދޫކުރުން އިތުރުވުމެވެ.\nމިމައްސަލަ ސާފުކޮށްދެއްވަމުން މޯލްޑިސް އެސޯސިއޭޝަން ފޯ އެމްޕލޯއިމަންޓް އެޖެންސީސް މުހިންމު ވާހަކަ ތަކެއް ހިއްސާ ކުރިއެވެ. އެޖަމިއްޔާއިން ވިދާޅުވީ ޤާނުނާއި ޤަވާއިދާ ޚިލާފަށް ބައެއް އެޖެންސީތަކުން ފާއިތުވި ތަނުގައި ޢަމަލުކޮށްފައި ހުރިކަން މިނިސްޓްރީގެ ރެކޯޑްސްތަކުން ފެންނަން ހުންނާނެކަމަށާއި އެޖެންސީތަކާއި މެދު ޤާނޫނީ ފިޔަވަޅު ނޭޅިތާންގައި އިދާރީ ފިޔަވަޅެއްވެސް ޢަޅާފައެއް ނުވާކަމަށެވެ. މިގޮތުން އެފަދަ އެޖެންސީތަކަށް މިހާރުވެސް ބަރާބަރަށް ޚިދުމަތް ދެމުން ގެންދާ ކަމަށާއި ހަމައެހެންމެ އެޖެންސީ ލައިސަންސް ހަމަވެފަ ހުރި އެޖެންސީތަކާއި، ޤަވާއިދުގައިވާ ގޮތަށް އޮފީހާއި އެޖެންސީގެ އެހެނިހެން ޚިދުމަތް ތަރުތީބުވެފައި ނެތް އެޖެންސީތަކަށްވެސް ގެންދަނީ ޚިދުމަތް ދެމުންކަމަށް އެޖަމިއްޔާއިން ހާމަކުރެއެވެ.\n"އެ ޤަވާއިދަކަށް ޢަމަލުކުރަން ވަކި ދުވަހެއް ކަޑައެޅުމަށްފަހު އެޤަވާއިދުގެ ވަކިބަޔަކަށް ޢަމަލުކޮށް ވަކިބަޔަކަށް ޢަމަލު ނުކުރުމަކީ ޤާނޫނީ ޢަދުލުވެރި ވެރިކަމާ ބީރައްޓެހި އަދި އެގޮތަށް ޢަމަކު ނުކުރެވޭނޭ ކަމެއް. މުޅިޤަވާއިދަށް ޢަމަލުކުރުމުގެ ބަދަލުގައި ޤަވާއިދުގެ ވަކި ވަކި މާއްދާތަކަށް ޢަމަލު ކުރުމުން ގިނަ ގުނަ އިޖްތިމާޢީ މައްސަލަތަކެއް ފެންމަތިވެ އެތައްބަޔެއްގެ ހައްޤުތަކެއް ގެއްލެމުންދާ"ކަމަށް މޯލްޑިސް އެސޯސިއޭޝަން ފޯ އެމްޕލޯއިމަންޓް އެޖެންސީސް އިން ފާހަގަ ކުރެއެވެ.\nމިޤަވައިދު ތަންފީޒު ކުރެވޭނަމަ ރާއްޖެއަށް ރެކުރޫޓް ކުރަންޖެހޭނީ އެޖެންސީތައް މެދުވެރިވެގެންނެވެ. ނަމަވެސް މިއަދާއިހަމަށް ބޭނުން ކޮންމެ ފަރާތަކުން ދަނީ ރެކްރޫޓް ކުރުމުގެ ހުއްދަ ލިބިފައެވެ. އެހެންކަމުން ބިދޭސީން މައްސަލަ އިތުރަށް ގޯސްވެ ބިދޭސީންގެ ދަފްތަރު ހެދުމަށްވެސް ވަނީ އެތައް ގޮންޖެހުންތައް ކުރިމަތިވަމުންނެވެ.\nބިދޭސީންގެ މައްސަލަ ހައްލުކުރަން ބޭނުންނަމަ މައްސަލަ ފެށޭ ހިސާބުން ހައްލު ގެންނަން ޖެހެއެވެ. އެގޮތުން ވަޒީފާ ހަމަޖައްސައިދޭ އޭޖެންސީއާ ބެހޭ ޤަވައިދު އިސްލާހު ކުރަންޖެހޭނަމަ އެހިސާބުން ފަށާ އެޖެންސީތައް ހިންގުން ހަރުދަނާކޮށްގެން ނޫނީ ބިދޭސީންގެ މައްސަލައަށް ދާއިމީ ހައްލެއް ނާންނާނެއެވެ. އެހެން ނޫނީ ޤަވައިދާ ހިލާފަށް އުޅޭ ބިދޭސީން ހޯދާ ޤައުމަށް ފޮނުވާއިރު އަނެއް ދޮރުން އަނެއް ބިދޭސީ މީހާ "އޯޕަން ވިސާ" ނިވަލުގައި ޤައުމަށް ވަންނާނެއެވެ. އޭރުން ފޫގޮސްފައިވާ ލޯވަޅު ބަންދުނުކޮށް އެ ހިއްކެނީ ދިޔަވަމުންދާ އޮޑިއެވެ.\nގާސިމް ރިސޯޓުގައި މަޑުކުރެއްވީ، އެންމެ ހެޔޮ ގޮތަކީ އެހުރިތަނެއްގައި ދެމިހުރުން ކަމަށް ގަބޫލުފުޅު ކުރައްވާތީ: ޖޭޕީ\nލައިސެންސް ނެތި ޖޫރިމަނާކޮށްފައިވާ ކުދިންގެ މައްސަލަ ޙައްލު ކޮށްދޭނަން - ރައީސް\nއިސްޓާކީނަށް އަރައިގެން ނިދަން މަސައްކަތް ކުރާނަމަ، އަވަހަށް ނުނިދިގެން އުޅޭކަށް ނުޖެހޭނެ!\nސްޓެލްކޯއާ ހަވާލުވެ އެންމެ އިސްކަމެއް އެއިރު ދޭން ޖެހުނީ މެއިންޓަނަންސް މަސައްކަތްތަކަށް: މުގްނީ


Game ge dhuniye: Nukulhevey nama dhiriulhunmathinves foohivaa hisaabah! Avahah fiyavalhu alhuvvaa! - One Online\nގޭމްގެ ދުނިޔެ: ނުކުޅެވޭ ނަމަ ދިރިއުޅުންމަތީންވެސް ފޫހިވާ ހިސާބަށް! އަވަހަށް ފިޔަވަޅުއަޅުއްވާ!\nޒުވާނަކު ގޭމް ކުޅުމުގައި: ގޭމަށް ދެވި ހިފުމަކީ ރާއްޖޭގައި ވެސް ބޮޑުވަމުން އަންނަ މައްސަލައެއް --- ފޮޓޯ: ދަ ރިކަވަރީ ވިލެޖް\n"އަޅުގަނޑުގެ މައިންޑްގެ 90 ޕަސެންޓަކީ ގޭމް. ރިއަލް ލައިފް (ހަގީގީ ދިރިއުޅުން) އަކީ 10 ޕަސެންޓް. އެހެންވެ އަބަދު ގޭމްގެ ވާހަކަ ދައްކަނީ،" އުމުރުން ހަތް އަހަރުގެ ދިވެހި ކުއްޖަކު އަބަދު ގޭމުގެ ވާހަކަ ދައްކަނީ ކީއްވެގެންތޯ ސުވާލު ކުރުމުން އޭނާ ދިން ޖަވާބަކީ މިއީ އެވެ.\nމިއީ އެންމެ ކުއްޖެއްގެ ހާލަތެއް ނޫނެވެ. ކުދި ބޮޑު ދެ ޖިންސުގެ އެތައް ދިވެހިންނެއް މިއަދު ވަނީ ގޭމް ކުޅުމަށް ދެވި ހިފައިފަ އެވެ. ރައްޓެހިންނާއެކު ވަގުތު ހޭދަ ކުރުމަށާއި ހިތް އުފާ ކުރުމަށް އަދި ޒަމާނީ ޓެކްނޮލޮޖީގެ އެހީގައި ކަންކަން ދަސް ކުރަން ގޭމް ކުޅުމަކީ ހަމަ ރަނގަޅު ކަމެކެވެ. ނަމަވެސް ހަމައެކަނި އެކަމަށް ހުސްވެގެން ނުވަތަ އެހެން ކަންކަން ކުރަން ފޫހިވާ ވަރަށް ގޭމަށް ހުސްވުމަކީ މައްސަލައެކެވެ. އޭގެ ސަބަބުން އެކަމަށް ދެވި ހިފާފައިވާ މީހުންގެ ސިއްހަތަށާއި ގައުމުގެ އުފެއްދުންތެރި ކަމަށް ވެސް އޭގެ ނޭދެވޭ އަސަރު ކުރެ އެވެ.\nގޭމަށް ދެވި ހިފުން ދަށްކުވައި ދޭ ފޮޓޯއެއް: ފޮޓޯ: ގޫގުލް\n"ޕަބްޖީ" އާއި "ފޯޓްނައިޓް" ފަދަ ގޭމްތައް ކުޅުމަށް ރާއްޖޭގެ ގިނަ އަދަދެއްގެ ކުޑަކުދިންނާއި ޒުވާނުން ދުވާލުގެ އެތައް ވަގުތެއް ހޭދަ ކުރެ އެވެ. ރޭގަނޑުގެ ނިދި ނަގާލާފައި ގޭމް ކުޅެން ތިބެ އެވެ. އޮންލައިން ގޭމްތައް ކުޅުމުގެ ތެރެއިން ރަހުމަތްތެރިކަން ބަދަހި ކުރުމުގެ އިތުރުން އާ ރައްޓެހިން ހޯދުމާއި ގުޅުންތައް ބޭއްވުމަކީ މިހާރު އާންމު ކަންކަމެވެ. މައްސަލައަކަށް ވަނީ އެކަންކަމަށް ހައްދެއް ނެތުމެވެ. އޭގެ ސަބަބުން އެކުދިންގެ ކިޔެވުމަށާއި ޒުވާނުންގެ ވަޒީފާތަކަށް އޭގެ ނޭދެވޭ އަސަރު ކުރެ އެވެ. ކޮވިޑް-19ގެ ސަބަބުން ލޮކްޑައުންގައި ގިނަ ދުވަސްތަކެއްގައި ތިބެން ޖެހުމުން ފޫހިފިލުވުމުގެ ގޮތުން ގޭމް ކުޅެން ފެށި އެތައް ކުޑަ ކުއްޖަކާއި އެތައް ޒުވާނުންނެއް މިހާރު މިވަނީ އެކަމަށް ދެވިހިފާފަ އެވެ.\n"ކުރިން ފޫހިވީމަ މޫދަށް ގޮސް އެކި ކަންކަމުގައި އުޅޭނީ. މިހާރު އެކަމަކު ކޮވިޑް-19 އާ ހެދި ތަންތާކަށް ނުދެވޭނު. އަސްލު ލޮކްޑައުންއާ ހެދި ބޮޑަށް އެކަމުގެ (ގޭމް) ގެ ތެރެއަށް ދިޔައީ. މިހާރު މުޅިންހެން އެކަމުގައި އުޅެނީ،" ގްރޭޑް ފަހެއްގައި ތައުލީމް ހާސިލް ކުރާ އަންހެން ކުއްޖެއްގެ މަންމަ އޭނާގެ ދަރިފުޅު ގޭމްގެ ތެރެއަށް ދިޔަ ގޮތް ކިޔައިދެމުން ބުންޏެވެ.\nހަރަކާތް މަދުވެ އަބަދު އެއްތަނެއްގައި އިނުމަކީ ސިއްހަތަށް ނުރައްކަލެކެވެ. އަބަދު ސްކްރީނަށް ބަލަހައްޓައިގެން އިނުމަކީ ވެސް ނުރައްކަލެކެވެ. މިހުރިހާ ކަމެއްގެ ސަބަބުން ތިމާގެ ޖިސްމާނީ އަދި ނަފްސާނީ ސިއްހަތަށް އޭގެ ނޭދެވޭ އަސަރު ކުރެ އެވެ. ހަމައެއާއެކު އާއިލީ ގުޅުން ކުޑަވުމާއި ދެމަފިރިންގެ ގުޅުން ކުޑަވާ ހިސާބަށް ގޭމްގެ ކަންކަން މިވަނީ ގޮސްފަ އެވެ. މިހުރިހާ ކަމަކާއެކު ގޭމަށް ދެވި ހިފުން ވެފައި މިވަނީ މީހާގެ އުފެއްދުންތެރިކަން ދަށްވެ ނުތަނަވަސް ނުވަތަ ހާސްކަމުގެ ދުނިޔެއަކަށް ފަހުން މީހާ ވެއްޓޭނެ ސަބަބަކަށެވެ.\nގޭމަށް ދެވިހިފާފައިވާ ކުއްޖަކު އެ ކުޅުމުގެ ތެރޭގައި ހުއްޓައި ނިދިފައި ---\nދުނިޔޭގައި ވެސް ބޮޑު ވެފައިވާ މައްސަލައެއް\nވީޑިއޯ ގޭމް އެޑިކްޝަނަކީ ދެނެގަނެވޭ ފަދަ ޑިސްއޯޑާއެއް ކަމަށް އެމެރިކަން މެޑިކަލް އެސޯސިއޭޝަނުން އަދި ބަލައިނުގަތް ކަމުގައިވީ ނަމަވެސް އެކަމަކީ ގިނަ ބަޔަކަށް އޭގެ އަސަރު ކުރަމުން އަންނަ ކަމެކެވެ.\nޔުނިވަސިޓީ އޮފް ނިއު މެކްސިކޯ އިން މިފަހުން ހެދި ދިރާސާއަކުން ދައްކާ ގޮތުގައި ގޭމު ކުޅޭ މީހުންގެ ތެރެއިން ހަ ޕަސެންޓާއި 15 ޕަސެންޓާ ދެމެދުގެ މީހުންގެ ފަރާތުން އެޑިކްޝަން ކަމަށް ބެލެވޭ ނިޝާންތަކެއް ފެނިފައިވެ އެވެ.\n"ނިޝާންތަކުގެ ތެރޭގައި އަހުލާގު އަދި މޫޑަށް ބަދަލު އައުން. މިސާލަކަށް އިޖްތިމާއީ ކަންކަމުން އެކަހެރިވުން، ކުރިން ކުރަން ބޭނުންވާ ކަމެއް ނުކުރުން. މި ހުރިހާ ކަމަކީ އެމީހަކަށް އުދަނގޫވުމާއި އެންޒައިޓީ ނުވަތަ ޑިޕްރެޝަނަށް ގޮސްދާނެ ކަންކަން. އޭގެ އިތުރުން ކިޔެވުމަށް ދަށްވުމާއި ގޭމު ކުޅެން ހޭދަކުރާ ވަގުތު ކޮންޓްރޯލް ކުރަން ނޭނގި ބޮއްސުންލައިގެން ދިއުން ފަދަ ކަންކަން ވެސް ފާހަގަވެދާނެ،" ނަފްސާނީ ބަލިތަކަށް ފަރުވާ ދޭ އެމެރިކާގެ ޑޮކްޓަރު، ކާކް މޯބާގް ވިދާޅުވި އެވެ.\nގޭމް އެޑިކްޝަންގެ އަލާމާތްތައް\n•\tއަބަދު ގޭމާ މެދު ވިސްނުން\n•\tގޭމް ނުކުޅެވޭ ނަމަ އުނދަގޫ އިހުސާސްވުން\n•\tދުވަހުގެ ގިނަ ވަގުތު ގޭމް ކުޅެން ބޭނުންވުން\n•\tކުރިން ޝައުގުވެރިވާ އެހެން ކަންކަން ކުރަން ބޭނުން ނުވުން\n•\tކިޔެވުން/ މަސައްކަތް ކުރުން ފަދަ ކަންކަމުގައި އުނދަގޫވުން\n•\tއެހެން މީހުންނާ ގުޅުން ބާއްވަން ބޭނުން ނުވުމާއި ބޭރު ތެރެއަށް ނުކުމެ އުޅެން ބޭނުން ނުވުން\n•\tގޭމް ކުޅުން ނޫން އެހެން ކަންކަމުން އުފާ ނުލިބުން\nކުޑަކުއްޖަކު ގޭމް ކުޅުމުގައި ---\nގޭމް ކުޅުމަށް ދެވި ހިފުމަކީ ދުނިޔޭގެ ބޮޑެތި ގައުމުތަކަށް ވެސް ކުރިމަތިވެފައިވާ މައްސަލައެކެވެ. އެކަންކަން ހައްލު ކުރުމަށް މިލްޓަރީ ޓްރެއިނިން ފަދަ ކަންކަން ޗައިނާގައި ކުރިއަށް ގެންދެ އެވެ. އެ ޓްރެއިނިން ކޭޕްތަކަށް ގޭމް ކުޅެން ދެވި ހިފާފައި ތިބި ކުދިންނާއި މީހުން ގެންގޮސް ވަކި ޝެޑިއުލް އަކަށް އެމީހުން ލައްވައި ކަންކަން ކުރުވަ އެވެ. އޭގެ ތެރޭގައި ވަކި ވަގުތެއްގައި ނިދުމާއި ވަކި ވަގުތެއްގައި ހޭލުމުގެ އިތުރުން ވަކި ޝެޑިއުލްއެއްގެ ދަށުން ކަސްރަތު ކުރުމާއި ގަޑިން ގަޑިޔަށް ކެއުން ފަދަ ކަންކަން ހިމެނެ އެވެ. ގޭމް ކުޅުމަށް ދެވިހިފާފައި ތިބި ކުދިން އެ ޓްރެއިނިން ނިންމުމަށް ފަހު އެނބުރި ގެޔަށް ދާއިރު ތިބެނީ ދިރިއުޅުމުގެ ރަނގަޅު އާދަތައް ދަސްވެފަ އެވެ.\nރާއްޖޭގެ ހާލަތަށް ބަލާއިރު ޖިމްތަކާއި ކަސްރަތު ޕްރޮގްރާމްތައް ހިންގާ ފަރާތްތަކުން އެފަދަ ޓްރެއިނިންތައް ބާއްވަން މިވަނީ ޖެހިފަ އެވެ. ދަރިންގެ ފަރާތުން އެފަދަ ކަންކަން މާބޮޑަށް ފާހަގަ ކުރެވޭނަމަ ތެރަޕީއަށް ކުދިން ފޮނުވުމަކީ ވެސް މުހިންމު ކަމެކެވެ. ކޮގްނަޓިވް ބިހޭވިއަރަލް ތެރަޕީ (ސީބީޓީ) ފަދަ ހާއްސަ ތެރަޕީތަކުން ވެސް އެފަދަ ދެވިހިފުންތަކުން ސަލާމަތް ކުރެވޭނެ އެވެ. ލަސްނުކޮށް ފަރުވާ ހޯދުން މުހިންމެވެ. މައި ހޮސްޕިޓަލް އައިޖީއެމްއެޗާއި ކްނިލިކް ތަކުން ވެސް ރާއްޖޭގައި އެ ފަރުވާ ލިބެ އެވެ.\nޒުވާނުންނާއި ކުޑަކުދިން ގޭމްގެ ދުނިޔެއަށް ގެނބިގެން ދާއިރު އެކަމަށް ސްކޫލް ފެންވަރުގަޔާއި ގައުމީ ފެންވަރެއްގައި ސަމާލުކަން ދޭން އެބަޖެހެ އެވެ. ނޫނީ މުސްތަގުބަލުގައި މަސައްކަތް ކުރަން ތިބި ޒުވާނުންނަކީ ބަލި ނުވަތަ އުފެއްދުންތެރިކަން ދަށް ބަޔަކަށް ވުމުގެ ފުރުސަތު ވަރަށް ބޮޑެވެ. ގޭމް ވެސް ކުޅެން ވާނެ އެވެ. އެކަމަކު އެކަން ކުރަން ވާނީ ހައްދެއްގެ ތެރޭގަ އެވެ.\nގުޅޭ ޓެގު ކުޑަކުދީން ޒުވާނުން އިޖުތިމާއީ މައްސަލަތައް ނަފްސާނީ ގޭމް ކުޅުން


PPM Ge Massalaige Sharee Ah Maadhamaa Fashanee - Vaguthu\nކޮވިޑް-19: މާލޭގެ ހޮސްޕިޓަލްތައް ފުރިދާނެ ކަމުގެ ބިރު ބޮޑުވަނީ! -9ގަޑިއިރު ކުރިން\nޕީޕީއެމްގެ މައްސަލައިގެ ޝަރީއަތް މާދަމާ ފަށަނީ\n2 އަހަރު ކުރިން ( ޖެނުއަރީ 16, 2019 )\nޕީޕީއެމް އިން މިއަދު ބެއްވި ނޫސްވެރިންގެ ބައްދަލުވުމުގެ ތެރެއިން - ވަގުތު އިމޭޖަސް: މުޙައްމަދު ޖިމީ\nޕީޕީއެމް ހިންގުން ކުރީގެ ރައީސް މައުމޫން އަބްދުލްގައްޔޫމާ ހަވާލުކުރަން ކޯޓަށް ހުށަހަޅާފައިވާ މައްސަލައިގެ ޝަރީއަތް މާދަމާ ފަށަން ސުޕްރީމް ކޯޓުން ތައްޔާރުވެއްޖެއެވެ.\nޕީޕީއެމްގެ ހިންގުން މައުމޫންއާ ހަވާލުކޮށްދިނުމަށް އެދި އެ ޕާޓީގެ އާންމު މެމްބަރެއް ކަމަށްވާ އަލީ އަހުމަދު އެ މައްސަލަ ފުރަތަމަ ހުށަހެޅީ ސިވިލް ކޯޓަށެވެ. ނަމަވެސް ފަހުން ސުޕްރީމް ކޯޓުން ވަނީ ސިވިލް ކޯޓުން އެ މައްސަލަ ނަގައި ބަލަން ފަށައިފައެވެ. އެ މައްސަލައިގެ އިބްތިދާއީ ބައްދަލުވުމެއް ސުޕްރީމް ކޯޓުގައި ހޯމަ ދުވަހު ވަނީ ބާއްވާފައެވެ.\nއަދި މައްސަލައިގެ ތެރެއަށް މައުމޫންގެ ފަރާތްޕުޅުން ތަދައްޚުލްވާންވެސް ވަނީ ނިންމާފައެވެ.\nއެ މައްސަލައިގެ ޝަރީއަތް ފަށަނީ މާދަމާ ހެނދުނެވެ. އެ މައްސަލަ ބައްލަވަނީ ސުޕްރީމް ކޯޓުގެ ފުލް ބެންޗުންނެވެ.\nސްޕްރީމް ކޯޓުގައި ޕީޕީއެމްގެ މައްސަލަ އޮތް އިރު، މިހާރު އެޕާޓީގެ ލީޑަރު، ކުރީގެ ރައީސް ޔާމީނާއި، އޭނާއަށް ތާއިދުކުރާ މެމްބަރުން ދަނީ އާޕާޓީއެއް އުފެއްދުމުގެ މަސައްކަތް ކުރަމުންނެވެ. އެގޮތުން ރައީސް ޔާމީންގެ އަރިސް ބޭފުޅެއް ކަމަށްވާ ފޮނަދޫ ދާއިރާގެ މެމްބަރު އަބްދުލްރަހީމް އަބްދުﷲ ވަނީ އިލެކްޝަންސްއިން، ޕީޕަލްސް ނޭޝަނަލް ކޮންގްރެސް، ޕީއެންސީގެ ނަމުގައި ޕާޓީއެއް އުފެއްދުމުގެ ހުއްދަ ނަގައި، ފޯމްވެސް ފުރިހަމަކޮށް ހުށަހަޅާފައެވެ.\nރައީސް ޔާމީން ބުނެފައި ވަނީ އާޕާޓީއެއްގެ މަސައްކަތް ކުރަމުންދަނީ ކޯޓުގައި އޮތް ޕީޕީއެމްގެ މައްސަލަ ވަކި ގޮތަކަށް ނުނިމި އޮތުމުން ކަމަށެވެ.\nރައީސް ޔާމީން ވިދާޅުވި ފަދަ މިނިކާ ބާޒަަކަށް ނުވާނަން: ރައީސް ވަހީދު\nފުރަބަންދު ކުރިޔަސް މުޒާހަރާއަށް ނުކުންނާނަން: ހުސެއިން މުހައްމަދު\nމުޒާހަރާއިން ހައްޔަރުކުރި 30 މީހުން ދޫކޮށްލި އިރު 27 މީހަކު ޖޫރިމަނާ!\nޖެނުއަރީ 16, 2019 20:16\nދިވެހިރާއްޖޭގެ ސިޔާސީ ކަންކަމުގައި ރ. މައުމޫން އުޅުއްވަނީ މާއްދިއްޔަތުގެ ދަހިވެތިކަމުގަ. އުމުރުފުޅުން 83 އަހަރުވީމަ ސިޔާސީ ކަންކަމުގައި ރިފޯމް ކުރެވޭނީ ދޭތެރެ ޖެއްސުމާއި، ނަފްރަތު އުފެދޭފަދަ ކަންކަން. ޗީފް ޖަސްޓިސް ޑރ. ދީދީ އާއި ދެން ތިއްބެވި ފަނޑިޔާރުންނަކީ ދުނިޔޭގެ ކަންކަތަކާއި ޑިމޮކްރެޓިކް އުސޫލުތައް ދެނެވަޑައިގަންނަވާ ބޭފުޅުން. ވަކި މައުމޫނަށްވީތީ ޕީޕީއެމްގެ ލަގަން ލިބެންޖެހޭތޯ. ޕާޓީ އޮތީ ނިދާފަ 2013 އިން 2016 އަށް. ޕީޕީއެމްއަކީ މެންބަރުންގެ ޕާޓީއެއް. ރައީސް އަކީ ރ. ޔާމިން. މިއީ ވަކި މީހެްގެ މިލްކެއްނޫން.\nޖެނުއަރީ 16, 2019 20:50\nރާއްޖޭގަ 40 އަހަރުވަންދެން މިހުރިހާ ބައްޔެއް އުފެއްދި މީހާ މީގެ ފަރުވާވެސް ހޯދަދޭނެ. އޭނަ އެކަން ކޮއްދެންދެން މަޑުކޮއްލަން ޖެހޭނީ.


Namaadhuge Jamaa'ai nufeshi othee2rashugai\nނަމާދުގެ ޖަމާއަތް ނުފެށި އޮތީ ދެ ރަށުގައި\nމާލޭގެ މިސްކިތެއް: މިސްކިތްތަކުގައި ނަމާދު ކުރުން ހުއްދަ ނުދޭތީ ސަރުކާރަށް މިހާރު ވަނީ ފާޑު ކިޔުން އަމާޒުވެފައި\nކޮވިޑް 19 އާއި ގުޅިގެން މިވަގުތު ޖަމާއަތުގައި ނަމާދު ކުރުން މަނާ ކޮށްފައި ވަނީ މާލެ ސިޓީގެ އިތުރުން ދެ ރަށެއްގައި ކަމަށް އިސްލާމިކް މިނިސްޓްރީން ބުނެފި އެވެ.\nމާލެ އާއި ރިސޯޓްތަކުގެ މިސްކިތްތަކުގައި ޖަމާއަތުގައި ނަމާދު ކުރުން ހުއްޓާލީ މާޗް މަހުގެ 18 ވަނަ ދުވަހުގެ އަސުރު ނަމާދަށް ފަހު އެވެ. އޭގެ ދެ ހަފުތާއެއްހާ ފަހުން މާލެ ސިޓީ ލޮކްޑައުން ކުރި އެވެ. އެ ލޮކްޑައުނާއެކު މިސްކިތްތައް ބަންދުކޮށް ނަމާދު ޖަމާއަތްތައް ހެދުން ހުއްޓުނެވެ. މުޅި ރާއްޖެއަށް މި ފިޔަވަޅު އައީ އޭޕްރީލް މަހުގެ 15 ވަނަ ދުވަހު އެވެ. އެއީ މާލެ ސިޓީގެ މާލެއިން ފުރަތަމަ ފަހަރަށް ކޮވިޑްގެ ބަލި މީހަކު ފެނިގެނެވެ.\nއޭގެ މަސް ދުވަސްފަހުން ބަލި ނެތް ރަށްރަށުގައި ޖަމާއަތުގެ ނަމާދު ކުރުމުގެ ހުއްދަ ދިނެވެ. އަދި ބަލި މީހަކު ފެނިގެން އެޗްޕީއޭގެ މޮނިޓަރިންއަށް ލީ ރަށްތަކަށް ޖަމާއަތުގައި ނަމާދު ކުރުމުގެ ހުއްދަ ދިނީ މޮނިޓަރިންއިން ނެގިތާ 14 ދުވަސް ފަހުންނެވެ.\nއިސްލާމިކް މިނިސްޓްރީން ބުނީ ޖަމާޢަތުގައި ނަމާދު ކުރުން މަނާ ކޮށްފައި ވަނީ މާލެ ސިޓީއާއި ނ. މަނަދޫ އަދި ށ. ނަރުދޫގައި ކަމަށެވެ. ނަމަވެސް މަސް ދުވަހަށްފަހު އެ ރަށްތައް މިހާރު ވަނީ މޮނިޓަރިންގެ ހާލަތުން ނަގާފަ އެވެ. އަދި މޮނިޓަރިންގެ ހާލަތުން ނެގިތާ 14 ދުވަސް އަންނަ ހޯމަ ދުވަހު ހަމަވާތީ އެ ދުވަހުން ފެށިގެން އެ ދެ ރަށުގައި ވެސް މިސްކިތްތައް ހުޅުވުމުގެ ހުއްދަ ދޭނެ ކަމަށެވެ.\nކުރިން ފެނުނު ވަރަށް ކޮވިޑްގެ ބަލި މީހުން ނުފެނުނު ނަމަވެސް މާލެ ސިޓީން ކޮންމެ ދުވަހަކު ވެސް ކޮވިޑްގެ ބަލި މީހުން ދަނީ ފެންނަމުންނެވެ. އެހެން ކަމުން މާލެ ސިޓީގެ މިސްކިތްތައް ހުޅުވޭނެ ދުވަހެއް އަދި ނޭންގެ އެވެ.\nމާދަމާއަކީ މާލެ ސިޓީގައި ހުކުރު ނަމާދުގެ ޖަމާއަތް ނުބާއްވާތާ 13 ވަނަ ހުކުރެވެ.\nމިސްކިތް އިސްލާމިކް މިނިސްޓްރީ\nފުވައްމުލަކު މިސްކިތް އަމީންއާ ހަވާލުކޮށްފި\nނަމާދުގެ ޖަމާއަތުގައި ގައިދުރުކުރުމާއި ގުނޫތު ކިޔުން ނިމުމަކަށް ގެނެސްފި


BREAKING: Pakistan ge au boduvazeerakah Shehbaz Sharif inthihaabu koffi - vNews.mv\nޕާކިސްތާނުގެ 23 ވަނަ ބޮޑުވަޒީރު ޝާހްބާޒް ޝަރީފް:\nކުއްލި ޚަބަރު: ޕާކިސްތާނުގެ އައު ބޮޑުވަޒީރަކަށް ޝާހްބާޒް ޝަރީފް އިންތިޚާބުކޮށްފި\nސައިފް އަޒްހަރު 11 April 2022, 17:20\nޕާކިސްތާނުގެ އައު ބޮޑުވަޒީރަކަށް ޕާކިސްތާން މުސްލިމް ލީގް-ނަވާޒް ޕާޓީގެ ކެންޑިޑޭޓް މިއާން މުހަންމަދު ޝަހްބާޒް ޝަރީފް އިންތިޚާބު ކޮށްފިއެވެ.\nޕާކިސްތާނުގެ އައު ބޮޑުވަޒީރުގެ މަގާމަށް ޝަހްބާޒް ޝަރީފް އިންތިޚާބު މި ކުރެވުނީ، ކުރިން ބޮޑުވަޒީރުކަމުގައި ހުންނެވި އިމްރާން ޚާންގެ އިތުބާރު ނެތްކަމަށް ޕާލަމެންޓުން އިއްޔެރޭ ފާސްކުރުމަށް ފަހުގައެވެ.\nއައު ބޮޑުވަޒީރަކު އިންތިޚާބު ކުރުމަށް ޕާލަމެންޓް މިއަދު ބައްދަލު ކުރިއިރު، ބޮޑުވަޒީރުކަމަށް ކުރިމަތި ލައްވާފައިވަނީ ޕާކިސްތާން މުސްލިމް ލީގް–ނަވާޒް ޕާޓީން ޝަހްބާޒް ޝަރީފާއި، އިމްރާން ޚާންގެ ތަހްރީކޭ އިންސާފް ޕާޓީގެ ފަރާތުން ޝާހް މަހްމޫދު ގުރެއިޝީއެވެ.\nޝާހް މަހްމޫދު ގުރެއިޝީ ހިމެނިވަޑައިގަންނާ ގޮތުން ވޯޓުނެގި ޖަލްސާ ފެށުމުގެ ކުރިން ޕާލަމެންޓުގައި ހިމެނިވަޑައިގަންނަވާ ކުރީގެ ބޮޑުވަޒީރު އިމްރާން ޚާންގެ ތަހްރީކޭ އިންސާފު ޕާޓީގެ ހުރިހާ މެމްބަރުންވަނީ ޖަލްސާ ބޮއިކޮޓް ކުރައްވައި ނުކުމެވަޑައި ގެންފައެވެ.\nއެހެންކަމުން، ބޮޑުވަޒީރުކަމަށް ވާދަކުރައްވާފައިވަނީ ޝަހްބާޒް ޝަރީފް އެކަންޏެވެ.\nއޭނާ ބޮޑުވަޒީރުކަމަށް އިންތިޚާބު ކުރުމަށް ނެގި ވޯޓުގައި، 174 މެމްބަރުން ޝަހްބާޒް ޝަރީފަށް ވޯޓު ދެއްވިއެވެ.\nމަގާމަށް އިންތިޚާބު ކުރުމާއެކު އޭނާވަނީ ޕާލަމެންޓްގައި ބޮޑުވަޒީރަށް ޚާއްސަ ކުރެވިފައިވާ ގޮނޑިކޮޅަށް ވަޑައިގެންފައެވެ.\nޝަހްބާޒް ޝަރީފް ބޮޑުވަޒީރުކަމުގެ ހުވާ ކުރައްވާނީ ޕާކިސްތާނު ގަޑިން މިރޭ 9:00 ގައި ކަމަށް ވެއެވެ.\nޝަހްބާޒް ޝަރީފް ވެވަޑައިގަންނަވާނީ ޕާކިސްތާނުގެ 23 ވަނަ ބޮޑުވަޒީރަށެވެ. އޭނާއަކީ ޕާކިސްތާނުގައި ކުރިން3ފަހަރެއްގެ މަތިން ބޮޑުވަޒީރުކަން ކުރެއްވި ނަވާޒް ޝަރީފްގެ އެއްބަނޑު އެއްބަފާ އެންމެ ހަގު ކޮއްކޯފުޅެވެ.\nތަހްރީކޭ އިންސާފު ޕާޓީގެ ފަރާތުން ބޮޑުވަޒީރު ކަމުގެ މަގާމަށް ނަން ހުށަހެޅި ކުރީގެ ޚާރިޖީ ވަޒީރު ޝާހް މަހްމޫދު ގުރެއިޝީ ވިދާޅުވީ، ޕާލަމެންޓުން ޝަހްބާޒް ޝަރީފް ބޮޑުވަޒީރުކަމަށް އިންތިޚާބު ކޮށްފިނަމަ ތަހްރީކޭ އިންސާފު ޕާޓީގެ ހުރިހާ މެމްބަރުން ޕާލަމެންޓު މެމްބަރު ކަމުންވެސް އިސްތިއުފާ ދެއްވަން ނިންމާފައިވާ ކަމަށެވެ.\nސަބަބެއް ކަމަށް ވިދާޅުވީ، ޝަހްބާޒް ޝަރީފަކީ އެތައް ބިލިއަން އެމެރިކާ ޑޮލަރުގެ މަނީލޯންޑަރިންގެ ތުހުމަތު ކުރެވި ތަހްގީގީ މަރްހަލާގައި ހުންނެވި ބޭފުޅެއް ކަމުންނެވެ. ކޯޓުން އޭނާ ދޫކޮށްލާފައި ހުރީ ކޯޓުގައި ފައިސާ ބަހައްޓައިގެންނެވެ.\nޕާލަމެންޓް މެމްބަރު ކަމުން އިމްރާން ޚާން މިއަދުވަނީ އިސްތިއުފާ ދެއްވާފައެވެ. އިމްރާން ވިދާޅުވެފައިވަނީ "ވަގުން" ތިބޭ މަޖިލީހެއްގައި ހުންނަވަންވެސް ބޭނުންފުޅު ނުވާކަމަށެވެ.\nކުއްލި ހަބަރު ޕާކިސްތާން ދުނިޔެ


dhon dhoonee ge aabaadhee dhene gathumah addu gai survey eh kuranee\nފައްޔާޒު މަގާމުން ވަކިކޮށްދެއްވުމަށް އެއްބާރުލުން ދެއްވާ- ...\nއައްޑޫސިޓީގެ ދޮންދީނީގެ އާބާދީ ބެލުމަށް ޚާއްޞަ ސާރވޭއެއް ކުރިއަށް ގެންދިއުމަށް އެންވަޔަރަމަންޓަލް ޕްރޮތެކްޝަން އެޖެންސީ، އީޕީއޭއިން ނިންމައިފިއެވެ.\nމިސާރވޭގައި ބައިވެރިވާން ބޭނުންވާ ފަރާތްތަކަށް އީޕީއޭއިން ވަނީ އާއްމުކޮ އެފުރުޞަތު ހުޅުވާލާފައެވެ. މިމަހުގެ 15 އިން 30 އަށް ކުރިއަށްގެންދާ މިސާރވޭގައި ބައިވެރިވާން ބޭނުންވާ ފަރާތްތަކުން އެކަމަށް ޚާއްސަކޮށްފައިވާ ފޯމް ފުރުމުން ސާވޭގައި ބައިވެރިވެވޭނެއެވެ. އަދި ސާރވޭގެ ބައިވެރިން އެމީހެއްގެ ހޯދުންތައް އޮންލައިންކޮށް ހުށައެޅުމަށްވެސް ވަނީ ހުޅުވާލާފައެވެ. އީޕީއޭއާއި އައްޑޫސިޓީ ކައުންސިލް އަދި އައްޑޫ ނޭޗަރ ޕާކް ގުޅިގެން ކުރިއަށްގެންދިއުމަށް ނިންމާފައިވާ މިސާރވޭގެ އެންމެ ބޮޑު ބޭނުމަކީ އައްޑޫސިޓީގެ ދޮންދީނީގެ އާބާދީ ދެނެގަތުމެވެ.\nދޮންދީންޏަކީ ރާއްޖޭގައި ހިމާޔަތްކޮށްފައިވާ ދޫންޏެކެވެ. އަދި މިއީ ހިމާޔަތްކޮށްފައިވާ ދޮންދީނި އާއި ގުޅޭގޮތުން ކުރިއަށްގެންދާ މިފަދަ ފުރަތަމަ ސާރވޭއެވެ.\nދޮންދީންޏަކީ އަކީ ރާއްޖޭގައި ހަމައެކަނި އައްޑޫސިޓީގައި އުޅޭކަމަށް މަޝްހޫރު އަދި އައްޑޫއަށް ޚާއްސަ ދޫންޏެކެވެ. ގައިގައި ހުންނަ ފަތުގައި ސާފު ހުދުކުލަ ހުންނަ މި ދޫނީގެ ތުނބުގައި ހުންނަނީ ކަޅު ކުލައެވެ. މިދޫނި ބިސްއަޅަނީވެސް ގަސްގަހުގެ ކަތްޕަށެެވެ. މިއީ އުމުރު ދިގު ދޫންޏެކަށްވާއިރު، މިދޫނި ގާތްގަނޑަކަށް 18 އަހަރު ދިރިއުޅޭކަމަށްވެއެވެ.\nއާންމު ގޮތެއްގައި މިދޫނި ދިރިއުޅެނީ ޓްރޮޕިކަލް ސަރަހައްދުތަކުގައެވެ. ދޮންދީންޏަކީ ރާއްޖޭގެ ދެކުނުގެ ރަށްތަކުގައި ދިރިއުޅޭ އަދި އާބާދީ މަދު ދޫންޏަކަށް ވާތީ، އެދޫނި ހިފުމާއި ކޮށީގައި ބަންދުކޮށްގެން ގެންގުޅުމާއި އެދޫނި ދިރިއުޅޭ މާހައުލަށޤ ގެއްލުން ދިނުން މަނާކޮށް އެދޫނިވަނީ ހިމާޔަތްކޮށްފައިވާ ދޫނިތަކުގެ ލިސްޓުގައި ހިމަނާފައެވެ.


މައިކްރޯސޮފްޓުގެ ސާފޭސް ޑުއޯ ފޯނުގެ ޕްރިއޯޑަރު ނަގަން ފަށައިފި\nއާމިނަތު ޝިމާ 13 އޯގަސްޓު 2020 11:53\nމައިކްރޯސޮފްޓުން ނެރޭ ދެ ސްކްރީނު ހުންނަ ލެއްޕޭ ފޯނު ސާފޭސް ޑުއޯއަށް އޯޑަރު ދިނުމަށް އެކުންފުނިން ހުޅުވާލައިފިއެވެ. މިފޯނުގެ އޯއެސްއަކީ ގޫގުލްގެ އެންޑްރޮއިޑެވެ. މިފޯނުގެ އަގު ފެށެނީ 1،399 ޑޮލަރުންނެވެ. އެފޯނު ފިހާރަތަކާ ހަމައަށް އަންނާނެ ކަމަށް ބެލެވެނީ ސެޕްޓެންބަރު 10 ވަނަ ދުވަހުއެވެ.\nސާފޭސް ޑުއޯ ފޯނަކީ ފޮތެއް ލައްޕައިލެވޭ ގޮތަށް ލައިޕައިލެވޭ ފޯނެކެވެ. މިފޯނާއި މިބާވަތުގެ އެހެން ފޯނުތަކާ ތަފާތެވެ. އެއީ ސެމްސަން ކުންފުނީގެ ގެލެކްސީ ޒީ ފޯލްޑް2ފަދަ ފޯނުތަކުގައި ބޭނުންކުރަނީ ވިލުންތެރި ބިއްލޫރިއެކެވެ. ބޭނުމަކީ ފޯނު ހުޅުވައިލުމާއެކު ދެ ސްކްރީން އެކީގައި އެއް ސްކްރީނެއްގެ ގޮތުގައި މަސައްކަތްކުރުމެވެ. އެހެންނަމަވެސް ސާފޭސް ޑުއޯގެ ދެ ސްކްރީން އިންނާނީ މުޅިން ވަކިންނެވެ. ނަމަވެސް ދެސްކްރީނަށް ގުޅިގެން މަސައްކަތްކުރެވޭނެއެވެ.\nސާފޭސް ޑުއޯ އިޢުލާނުކުރުމުގެ ކުރިން އެފޯނު ތަޢާރަފުކޮށްފައިވަނީ މަސައްކަތް ކުރުމަށާއި އުފެއްދުންތެރިކަމަށް ޚާއްޞަ ފޯނެއް ކަމުގައެވެ. މިސާލެއްގެ ގޮތުން ވަރަށް ގިނަ މީހުން މަސައްކަތުގައި އެއް ކޮމްޕިއުޓަރެއްގައި މަސައްކަތްކުރާއިރު ދެ މޮނިޓަރު ބޭނުންކުރާ ފަދައިންނެވެ.\nމިފޯނުގައި އޯއެސްއެއްގެ ގޮތުގައި ގޫގުލްގެ އެންޑްރޮއިޑު ބޭނުންކުރި އެންމެ ބޮޑު ސަބަބަކީ ގޫގުލްގެ އެޕްސްޓޯރުން ލިބޭ ގިނަ އެޕުތައް ކަމުގައި މައިކްރޯސޮފްޓުން ބުނެފައިވެއެވެ. އެގޮތުން އެއް ސްކްރީނުގައި ޓުވިޓާ ފޭސްބުކު ފަދަ އެޕްލިކޭޝަންތައް ބޭނުންކުރާއިރު އަނެއް ސްކްރީނުގައި ވޯޑު ފަދަ އެޕުތައް ހުޅުވައިގެން ބޭނުންކުރެވޭނެއެވެ.\nމައިކްރޯސޮފްޓުން މިފޯނުގެ ޕްރީ އޯޑަރު ނަގަން ފަށާފައިވަނީ ބުދަ ދުވަހުއެވެ. މައިކްރޯސޮފްޓުގެ ވެބްސައިޓުގައާއީ އޭޓީއެންޑްޓީއާއި ބެސްޓްބައި ފަދަ ވެބްސައިޓުތަކުގައި މިހާރު ފޯނުގެ ޕްރި އޯޑަރު ނަގަމުންދެއެވެ.\nސްކްރީން ފޯނު މައިކްރޯސޮފްޓު ލެއްޕޭ ފޯނު


ކޯބީ ގެ އަނބިމީހާ އަމިއްލައަށް މަރެއް ނުވޭ – Dhen.mv\nކޯބީ ގެ އަނބިމީހާ އަމިއްލައަށް މަރެއް ނުވޭ\nFebruary 17, 2020 - 1:28 am\nހެލިކޮޕްޓަރ ވެއްޓުނު ހާދިސާގައި މަރުވި މަޝްހޫރު ބާސްކެޓްބޯލް ކުޅުންތެރިޔާ ކޯބީ ބްރަޔަންޓް ގެ އަންހެނުން ވެނިސާ ބްރަޔަންޓް އަމިއްލައަށް މަރުވެއްޖެ ކަމަށް ބުނާ ހަބަރަކީ ދޮގު ހަބަރެއްކަމަށް ރިޕޯޓު ކޮށްފިއެވެ.\nއުމުރުން37 އަހަރުގެ ވެނިސާ އަމިއްލައަށް މަރުވެއްޖެ ކަމުގައި ބުނާ ފޭކު ވީޑިއޯއެއް މިހާރުދަނީ ސޯޝަލް މީޑިއާގައި ވައިރަލް ވަމުންނެވެ. އަދި ގިނަ ބަޔަކު ދަނީ މި ދޮގު ހަބަރު ޝެއަރ ކުރަމުންނެވެ.\nދުނިޔޭގައި މިހާތަނަށް އުފެދުނު އެންމެ މޮޅު ބާސްކެޓްބޯޅަ ކުޅުންތެރިންގެ ތެރޭގައި ހިމެނޭ ކޯބީ ބްރަޔާންޓް މަރުވީ މި އަހަރު ޖެނުއަރީ މަހުގެ ތެރޭގައި ހިނގި ހާދިސާއެއްގައެވެ. މި ހާދިސާގައި އޭނާގެ 13 އަހަރުގެ އަންހެން ދަރިފުޅުވެސް މަރުވިއެވެ. ބްރަޔާންޓް މަރުވި އިރު އޭނާގެ އުމުރަކީ 41 އަހަރެވެ.\n1996 ވަނަ އަހަރުން ފެށިގެން 2016 ވަނަ އަހަރުގެ ނިޔަލަށް ބްރަޔާންޓް ވަނީ ނެޝަނަލް ބާސްކެޓްބޯޅަ އެސޯސިއޭޝަން (އެންބީއޭ)ގެ އެންމެ ވަރުގަދަ އެއް ޓީމު ކަމަށްވާ ލޮސް އެންޖެލެސް ލޭކާސް ޖާޒީގައި ކުޅެ ފަސް ފަހަރެއްގެ މަތިން ޗެމްޕިއަންޝިޕް ކާމިޔާބުކޮށްފައެވެ. ބްރަޔާންޓް ވަނީ އޭނާގެ ޕްރޮފެޝަނަލް ކެރިއަރުގައި ދެ ފަހަރު އެންބީއޭ ފައިނަލްސްގެ އެމްވީޕީ އެވޯޑު ހާސިލްކޮށްފައެވެ. ކްލަބު ލެވެލްގެ އިތުރުން ގައުމީ ފެންވަރުގައިވެސް ބްރަޔާންޓް ވަނީ ގިނަ ކާމިޔާބީތަކެއް ހޯދައިފައެވެ.\nވެނިސާ އަމިއްލައަށް މަރުވި ކަމަށް ބުނާ ފޭކު ވީޑިޔޯ ގިނަ ދިވެހިން ވެސް އަންނަނީ ޝެއަރ ކުރަމުންނެވެ. ހަބަރެއް ނުވަތަ މައުލޫމާތެއް ފެތުމުގެ ކުރިން އެ ހަބަރެއްގެ ސައްހަކަން ޔަގީންކުރުމުގެ މުހިންމުކަން މިކަމުން ވެސް ހާމަވެގެންދެއެވެ.


SunOnline: Afghanistan gai dhin car bomuge hamalaa ehgai 8 meehaku maruvejje\nއަފްގާނިސްތާނުގައި ދިން ކާރު ބޮމުގެ ހަމަލާއެއްގައި އަށް މީހަކު މަރުވެއްޖެ\nމުހައްމަދު އައުޒަމް 20 Dec 2020, 14:25\nއަފްގާނިސްތާނުގައި ދިން ކާރު ބޮމުގެ ހަމަލާއަށްފަހު--\nއަފްގާނިސްތާނުގެ ވެރިރަށް ކާބުލްގައި ދިން ކާރު ބޮމުގެ ހަމަލާއެއްގައި އަށް މީހުން މަރުވެއްޖެ އެވެ.\nއެ ހާދިސާ ހިނގައިފައިވަނީ އަފްގާނިސްތާނުގެ ގާނޫނު ހަދާ މަޖިލީހުގެ މެމްބަރު ޚާން މުހައްމަދު ވަރުދަކު ކާބުލްގެ ކޮޝާލް ޚާންގެ ކާރު ސަރަހައްދުގައި ދަތުރުކުރައްވަމުން ދަނިކޮށެވެެ. އެ ހަމަލާގައި ކައިރީގައި ހުރި ވެހިކަލްތަކާއި އިމާރާތްތަކަށްވެސް ބޮޑެތި ގެއްލުންތައް ލިބުނެވެެ.\nއެ ހާދިސާގައި އޭނާއާއެކު 15 މީހުން ޒަހަމްވި އެެވެ. މަރުވި މީހުންގެ ތެރޭގައި ކުޑަކުދިންނާއި އަންހެނުންވެސް ހިމެނެ އެވެ.\nއެ ހާދިސާގެ ޒިންމާ އެއްވެސް ބަޔަކު އުފުލައިފައިނުވާއިރު މީގެ ކުރިން ދީފައިވާ އެފަދަ ހަމަލާތަކުގެ ޒިންމާ އިސްލާމިކް ސްޓޭޓުން ނަގައިފައިވެ އެވެ. އޭގެ ތެރޭގައި ތައުލީމީ އިދާރާއަކަށް ދިން ހަމަލާވެސް ހިމެނެ އެވެ. އެ ހަމަލާގައި 50 މީހުން މަރުވި އެވެ.\nއަފްގާނިސްތާނުގައި އަނެއްކާވެސް ބޮމުގެ ހަަމަލާއެއްދިންއިރު އެގައުމުގައި ހިނގަމުންދާ ހަނގުރާމަ ނިންމަން އަފްގާނިސްތާނުގެ ސަރުކާރާ ތަލިބާނުންނާ މިހާރު ދަނީ ވާހަކަތައްވެސް ބާއްވަމުންނެވެ. މިދިޔަ ސެޕްޓެމްބަރު މަހު ފެށި ވާހަަކަތަައް މިހާރު މެދުކަނޑާލައިފައިވާއިރު ޖެނުއަރީގައި ވާހަކަތައް އަލުން ފަށާނެ އެވެ.\nތަލިބާނުން އަފްގާނިސްތާނުގެ ސަރުކާރަށް އެއްބާރުލުންދީ ސުލްހަ ގާއިމްކުރަން އެއްބަސްވާނަމަ އަންނަ އަހަރު މޭ ގައި އަފްގާނިސްތާނުން އެމެެރިކާ ސިފައިން ބާލަން ވަނީ އެއްބަސްވެފަ އެވެ.-- އަލްޖަޒީރާ--


vnews - WTM 2014 ge associate member akah MATATO\nޑަބްލިއުޓީއެމް ފެއާގެ އެސޯސިއޭޓް މެންބަރަކަށް މަޓާޓޯ\nރާއްޖެ އައި ޓޫރިސްޓުންތަކެއް: ޑަބްލިޔުޓީއެމްގެ ފެއާގެ ސަބަބުން ރާއްޖޭގެ ޓޫރިޒަމަށް ފައިދާތަކެއް ކުރާނެ ކަމަށް މަޓާޓޯއިން ބުނޭ -- ވީފައިލް ފޮޓޯ\nމިއަދު އިނގިރޭސި ވިލާތުގައި ފަށާ ވޯލްޑް ޓްރެވަލް މާކެޓް 2014 (ޑަބްލިއުޓީއެމް 2014) ގެ އެސޯސިއޭޓް މެންބަރެއްގެ ގޮތުގައި މޯލްޑިވްސް އެސޯސިއޭޝަން އޮފް ޓްރެވަލް އޭޖެންޓްސް އެންޑް ޓުއާ އޮޕަރޭޓާސް (މަޓާޓޯ) ހަމަޖައްސައިފި އެވެ.\nމިއީ، މަޓާޓޯ އަށް ޑަބްލިއުޓީއެމް ގެ އެސޯސިއޭޓް މެންބަރެއްގެ ގޮތުގައި ހަމަޖެއްސި ދެވަނަ ފަހަރެވެ.\nމަޓާޓޯ އިން ބުނީ މި މަހު ބާއްވާ ވޯލްޑް ޓްރެވަލް މާކެޓްގައި މަޓާޓޯގެ މެންބަރުންނަށް ބައިވެރިވެވޭނެ ކަމަށާއި މިއީ މި ދާއިރާގައި މަސައްކަތްކުރާ ފަރާތްތަކަށް ހުޅުވިގެންދާ ރަނގަޅު ފުރުސަތެއް ކަމަށެވެ. ފެއާގެ ސަބަބުން ޓޫރިޒަމް ސެކްޓަރުގެ ހިއްސާދާރުންނަށް އާ މާކެޓުތައް ހުޅުވި ރާއްޖޭގައި ޓޫރިޒަމް ފުޅާކުރުމަށް އިތުރު މަގުތަކެއް ފަހިވެގެންދާނޭ ކަމަށްވެސް މާޓާޓޯ އިން ބުންޏެވެ.\nޑަބްލިއުޓީއެމް އާއި ގުޅިގެން ބައިނަލްއަގްވާމީ ޓޫރިޒަމް މާކެޓްގައި ރާއްޖެ ޕްރޮމޯޓްކުރުމުގެ މަސައްކަތް ކުރަމުންދާ ކަމަށް ވެސް މަޓާޓޯ އިން ބުންޏެވެ.\n"މިފަދަ އެގްޒިބިޝަނެއްގެ އެސޯސިއޭޓް މެންބަރެއްގެ ގޮތުގައި މަޓާޓޯ ހަމަޖެއްސުމަކީ، ބައިނަލްއަގްވާމީ މާކެޓުގައި މަޓާޓޯގެ ފެންވަރު ދައްކުވައިދޭ ކަމެކެވެ. މި ކާމިޔާބީ ލިބިފައި ވަނީ މަޓާޓޯ މެންބަރުންގެ މަސައްކަތުންނެވެ،" މަޓާޓޯއިން ނެރުނު ބަޔާނެއްގައި ވެއެވެ.\nނަވާރަސްތޭކައަށްޑިހަ ވަނަ އަހަރު ފެށި ވޯލްޑް ޓްރެވަލް މާކެޓް ފެއާ އަކީ ގާތްގަނޑަކަށް 5000 އެގްޒިބިޓަރުންގެ ސްޓޯލް ފީޗާކޮށް، ގާތްގަނޑަކަށް 3.51 ބިލިއަން ޑޮލަރުގެ ވިޔަފާރި ޑީލްތައް ހިމެނޭ އެގްޒިބިޝަނެކެވެ. މިއަހަރު މި އެގްޒިބިޝަންގައި 186 ގައުމަކުން 5000 ފަރާތެއް ބައިވެރިވާއިރު، މީގެ ތެރެއިން 213 ފަރާތަކީ މި އެގްޒިބިޝަންގައި އަލަށް ބައިވެރިވާ ފަރާތްތަކެވެ.\nނޮވެމްބަރު3ން6އަށް ބާއްވާ ހަމަޖެހިފައިވާ އެގްޒިބިޝަނަކީ ވޯލްޑް ޓްރެވަލް މާކެޓުގެ 35 ވަނަ އެގްޒިބިޝަނެވެ.


2nd Division ge molhu kulhuntheriya Maziya ah badhalu vejje - vNews.mv\nދެވަނަ ޑިވިޝަނުގެ މޮޅު ކުޅުންތެރިޔާ މާޒިޔާއަށް ބަދަލުވެއްޖެ\nއައްފާން މުހައްމަދު 03 March 2020, 19:38\nދެވަނަ ޑިވިޝަން ފުޓުބޯޅަ މުބާރާތުގައި އެންމެ ގިނަ ގޯލު ޖެހި ކުޅުންތެރިއާގެ މަގާމާއި އެންމެ މޮޅު ކުޅުންތެރިޔާގެ މަގާން ހޯދި އާދަމް ނިޒާމް (ކިތުނަ) މާޒިޔާ ސްޕޯޓްސް އެންޑް ރެކްރިއޭޝަނަށް ބަދަލުވެއްޖެއެވެ.\nކިތުނަ މާޒިޔާއިން ގެނައުމަށް ނިންމީ އަނިޔާވެގެން ކުޅުމާ ދުރުގައި ހުރި މާޒިޔާގެ ކެޕްޓަން އަސަަދުﷲ އަބްދުﷲ ނެތްތަން ފޫބައްދަން ކަމަށް ބެލެވެއެވެ. އަދި އޭއެފްސީ ކަޕުގައި އެ މަގާމަށް މިވަގުތު ކުޅުންތެރިއެއް ހޯދުމުގެ ގޮތުންނެވެ.\nއަސަދުﷲ އަށް އަނިޔާވެފައި ވަނީ އޭއެފްސީ ކަޕް ޕްލޭ އޯފްގައި މާޒިޔާ އަދި ބެންގަލޫރު އެފްސީ މާލޭގައި ބައްދަލުކުރި މެޗުގެ ތެރެއިންނެވެ. އަސަދުﷲގެ ކަނާތު ކަކުލުގެ ލިގަމެންޓް ވަނީ އިރައިގެން ގޮސްފައެވެ. އަދި އަނިޔާއިން ރަނގަޅު ވުމަށް އޮޕަރޭޝަނެއްވެސް ވަނީ ކުރަން ޖެހިފައެވެ. އޮޕަރޭޝަނެއް ކުރަން ޖެހުމުން އަސަދުﷲ އަށް އެންމެ އަވަހަށް ވެސް ކުޅުމުގެ ތެރެއަށް އެނބުރި އާދެވެން މަދުވެގެން ހަ މަސް ނަގާނެ ކަމަށް ބެލެވެއެވެ.\nމާޒިޔާއިން ބުނީ އަންގާރަ ދުވަހުން ފަށައިގެން ކިތުނަ އެޓީމުގެ ފަރިތަކުރުންތަކުގައި ބައިވެރިވާނެ ކަމަށާއި އޭއެފްސީ ކަޕްގެ ގްރޫޕް ސްޓޭޖްގައި އެޓީމުން އެކުލަވާލާ ސްކޮޑުގައި ކިތުނަ ހިމެނޭނެކަމަށެވެ. މީ ކިތުނަ ފުރަތަމަ ޑިވިޝަންގައި އަދި ސީނިއަރ ގައުމީ ޓީމްގެ ސްކޮޑުގައި ހިމެނުނު ފުރަތަމަ ފަހަރެވެ. އެހެންނަމަވެސް މީގެ ކުރިން ކިތުނަ ވަނީ 19 އަހަރުން ދަށުގެ ގައުމީ ޓީމްގެ ސްކޮޑުގައި ހިމެނިފައެވެ.\nމިއަހަރުގެ އޭއެފްސީ ކަޕުގެ ގްރޫޕް ސްޓޭޖުން މާޒިޔާ ވަނީ ޖާގަ ހޯދާފައެވެ. ގްރޫޕު ސްޓޭޖްގެ ޖާގައެއް މާޒިޔާ އަށް ލިބުނީ ޕްލެއި އޯފްގައި ބެންގަލޫރު އެފްސީ ބަލިކުރުމަށް ފަހުގައެވެ.\nގްރޫޕު ސްޓޭޖުގައި މާޒިޔާ ވާދަކުރަން ޖެހޭނީ ގްރޫޕު އީ ގައެވެ. މި ގްރޫޕުގައި ހިމެނެނީ ރާއްޖޭގެ ޓީސީ ސްޕޯޓްސް ކްލަބުގެ އިތުރުން، އިންޑިއާގެ އައި ލީގުގެ ޗެމްޕިއަން ޗެންނާއީ ސިޓީ އާއި ބަންގްލަދޭޝްގެ ބަޝުންދަރާ ކިންގްސް އެވެ.